၈၈ ရဲ့ နော်မန်: 6/26/11 - 7/3/11\n“ဟေ့… အကြပ်လောင်း သင်တန်းကျောင်း ဘောလုံးကွင်းထဲမှာ ရုပ်ရှင်ပြမယ်တဲ့ ဟေ့”\nဝမ်းသာကြည်နူးတဲ့စိတ်နဲ့ ပျော်မြူးနေတဲ့ ညီမလေးရဲ့အခြေအနေမြင်ကွင်းက ကိုယ်တွေဆီကိုပါ စီးကူးစေ၏။ ကျနော်တို့ နေတဲ့ ရွာကလေးနဲ့ မနီးမဝေးမှာ အကြပ်လောင်း သင်တန်းကျောင်း၊ အမှတ် (၆) တပ်မတော် ပညာရေးကျောင်းနဲ့ အမှတ်(၂) သံချပ်ကာတပ် တို့အခြေပြု၏။ နေ့ထူးနေ့မြတ် (ဝါ) သင်တန်းဆင်းပွဲ ရှိတဲ့အခါမျိုးမှာ ရုပ်ရှင်ပိတ်ကားကြီး တွေ ပြလေ့ရှိ၏။\nအနီးဝန်းကျင်က ဒေသခံတွေကို တံခါးမရှိ ဓါးမရှိ ဝင်ထွက်ကြည့်ရှုခွင့်အပြင် ဈေးရောင်းခွင့်ပါ ပေးတာမို့ စည်ကားပြီး အတော်လေးကို ပျော်စရာကောင်း၏။ ဒီလိုနေ့မျိုးမှာ ဘယ်အိမ်ကိုပဲကြည့်လိုက် ကြည့်လိုက် ဘယ်သူ့ကိုပဲ ကြည့်လိုက် ကြည့်လိုက် ကိုယ်လုပ်စရာ ရှိတာလေးတွေကို မိုးမချုပ်မီ မြန်မြန်လေးလုပ်ကြ ရေမြန်မြန်ချိုး ထမင်းမြန်မြန်စားပြီး ရုပ်ရှင် ပြတဲ့နေရာကို ကြည့်ကြလေရဲ့။\nရုပ်ရှင်က ည (၈) နာရီလောက်မှ ပြလေ့ ရှိတာမို့ ရဲဘော်တွေ တပ်မိသားစုတွေနဲ့ ဒေသခံရွာသူရွာသားတွေ ဈေးတန်း လှည့်ပြီး ခံတွင်းတွေ့မယ် ထင်တဲ့ အစားအစာ တွေဝယ်ကြ ခြမ်းကြ စားသောက်ကြနဲ့ ဘယ်ဟာက စစ်သား ဘယ်ဟာ က အရပ်သား ဘယ်ဟာက တပ်မိသာစုဆိုပြီး ခွဲမရအောင် ရှိနေ၏။\nတပ်နဲ့ပြည်သူ တသားတည်းရှိတဲ့မြင်ကွင်းဆိုတာ ဒါကို ဆိုတာထင်ပါတယ်။ အနာဂတ်ကို ကြိုတင်သိမြင်နိုင်တဲ့ ဥာဏ်နဲ့ မျက်လုံးသာရှိခဲ့ရင် အဲဒီနေ့က… အဲဒီနေရာကို ကျနော် သွားဖြစ်မယ်မထင်။\nအကြောင်းကတော့ ကျနော့်ရည်ရွယ်ချက် ရည်မှန်းချက်တွေ ပြောင်းလဲစေခဲ့လို့ပေါ့။\nဖြစ်ချင်တာက အင်ဂျင်နီယာ ဖြစ်သွားတာက စစ်သား…။\nရုပ်ရှင်ကို တပ်မတော်နယ်လှည့် မော်ကွန်းရုပ်ရှင်အဖွဲ့က ပြတာမို့ နိုင်ငံတော်အလံနဲ့ နိုင်ငံတော် သီချင်းပြီးရင် “နိုင်ငံတော် ကာကွယ်ရန် သင့်အား တပ်မတော်မှ အလိုရှိသည်” ဆိုတဲ့ ကြော်ငြာလေးကို ဦးစားပေးပြလေ့ ရှိတယ်။ အစဉ်အလာတွေပြီးဆုံးတော့ ဇာတ်ကားအမည်ထိုးချိ်န်မှာ လက်ခေါက်မှုတ်သံတွေ (ဟေး…..) လို့ အော်ဟစ်သံတွေ တခဲနဲ့ ထွက်ပေါ်လာ၏။\nမျိုးချစ်စိတ်ဓာတ် ရှင်သန်ထက်မြက်ရေးနဲ့ တပ်မတော်ရဲ့ဂုဏ်ကို မြင့်တက်စေတဲ့ ဝါဒဖြန့်ချိရေးကား “အမိမြေမှ သားကောင်းများ” ဆိုတဲ့ ဇာတ်ကားဖြစ်၏။\nပြည်တွင်းစစ်နဲ့ အနိဋ္ဌာရုံမြင်ကွင်းတွေပေါ့။ ကောင်းဆိုး ဝေဖန်ပိုင်းခြားနိုင်တဲ့ အရွယ်မဟုတ်လေတော့ တမြေထဲနေ တရေထဲသောက် ညီနောင်များပါလား ဆိုတဲ့ အသိကမရှိ သောင်းကျန်းသူဆိုပြီး မုန်းလိုက်တာ နာကျည်းလိုက်တာ ပြော မနေပါနဲ့တော့ဗျာ။\nရန်သူ့ဘက်က မိုင်းထိရင်ပဲဖြစ်ဖြစ် ကျည်ဆံထိရင်ပဲဖြစ်ဖြစ် တီးလိုက်ရတဲ့လက်ခုတ် မှုတ်လိုက်ရတဲ့ လက်ခေါက် လက်ဝါးတွေကြိမ်းစပ်ပြီး အာခေါင်တွေခြောက်လာတဲ့အထိ ပါပဲ။\nစစ်သားတယောက် ထိခိုက် ဒဏ်ရာ ရသွားလို့ကတော့ ထွက်လိုက်တဲ့ ဒေါသ ပြောမပြ တတ်အောင်ပဲဗျာ။ ငယ်ရွယ်တက်ကြွပြီး သွေးဆူတတ်တာမို့ နာကျည်းစိတ်နဲ့အတူ အမှန်အမှားမသိတဲ့ မျိုးချစ်စိတ်တွေ ရင်ထဲမှာ တဖွားဖွား ပေါ်ပေါက်ပြီး တထိုင်တည်း ဆုံးဖြတ်ချက် ချလိုက်တာက “ငါ စစ်တပ်ထဲ ဝင်မယ်” ဇာတ်ကားပြီးတဲ့ အချိန်မှာ ထိုးလိုက်တဲ့ စာတမ်းလေးက ကြက်သီးတောင် ထတယ်ဗျာ။\n“ငါ့သားများ စစ်ထဲ ဝင်ရင်လေ… သူ့ကို ပြောလိုက်ပါ၊ စစ်တပ် ဆိုတာ အမှန်တကယ်သာ လိုက်နာ နိုင်မယ်ဆိုရင် ယောက်ကျားကောင်း ယောက်ကျား မြတ်တွ မွေးထုတ်ရာ ကျောင်းတော် ကြီးပေါ့ ”\nစာပိုဒ်အဆုံးမှာ ယောက်ကျား ကောင်း ယောက်ကျားမြတ် ဖြစ်ဖို့ စစ်ထဲဝင်မယ်ဆိုတဲ့ သံဓိဋ္ဌာန်စိတ်က ငယ်ထိပ်ကို တက်ဆောင့်လေ၏၊\n“အဖေ.. သား တပ်ထဲဝင်မယ် အဖေ” လို့ ပြောလိုက်တော့ အံ့သြမှင်သက်တဲ့ မျက်လုံးနဲ့ စိုက်ကြည့်ပြီး\n“အေးလေ..ဒါဆိုလည်း မတိုက်တွန်းသလို မတားမြစ်တော့ပါဘူးကွာ။ ကိုယ်ရွေးချယ်တဲ့ လမ်းကြောင်းကို အကောင်းဆုံးနဲ့ ဖြောင့်ဖြောင့် လျှောက်နိုင်အောင် ကြိုးစားပေါ့ကွာ.. အခြေအနေ အချိန်အခါရဲ့တောင်းဆိုမှုကြောင့် ဖြစ်ထွန်းပေါ် ပေါက်လာတဲ့ ဘယ်အရာမဆို တန်ဖိုးရှိတယ်ကွ။\nမူလရှိရင်းစွဲ တန်ဖိုးထက် ပိုလာအောင် (ဝါ) ကျဆင်းဆုတ်ယုတ် သွားအောင် တိုက်ရိုက် ထိတွေ့ရတဲ့ ပတ်ဝန်းကျင်နဲ့ အင်အားစုမှတပါး တခြားမရှိဘူး ဆိုတာ နားလည်ထားပေါ့ကွာ”\n“အေးလေ …..အခု မင်းသဘောပေါက်အောင်ရှင်းပြဖို့ ခက်သားကွ.. လောကမှာ ဘယ်အရာမဆို တစုံ တခုအတွက်တော့ ကောင်းကျိုးပြုတာချည်းပဲ။ ကိုယ့်ရည်မှန်းချက်တခုကို ရွေးချယ်လျာထားပြီးတဲ့နောက်မှာ အရင်ဆုံးလုပ်ရမှာက ကိုယ်ရွေးချယ်ထားတဲ့ လုပ်ငန်းနဲ့ပတ်သက်ပြီး တိတိကျကျ ရေရေရာရာ သိအောင်ကြိုးစားပေါ့ တချိန်မှာ ထပ်တူကျတဲ့ ဖြစ်စဉ်တွေကြုံလာရရင် ရှင်းသွားမှာပါကွာ” ဆိုပြီး ဘာမှ ဆက်မပြောတော့ဘဲ ဆေးလိပ်ကိုဖွာရင်း တခြားနေရာကို ငေးနေလေရဲ့။\nဘာလဲ… ဘာလဲ… ဘာကိုဆိုလိုတာလဲဆိုတာ စဉ်းစားလို့လည်းမရ မေးတော့လည်း မဖြေတာမို့ ရင်ထဲမှာ မွန်းကြပ်စေ ခဲ့တယ်။\nအိမ်စီးပွားရေးကလည်း ကျပ်၊ ပညာရေးကလည်း တပိုင်းတစနဲ့ လမ်းခုလတ်မှာ ရပ်၊ ဖျတ်ခနဲ့ ပေါ်လာတဲ့ စိတ်နဲ့ အတူချခဲ့တဲ့ ဆုံးဖြတ်ချက်ကြောင့် ဘောလ်ပင် ကိုင်တဲ့လက်မှာ သေနတ်ဆိုတဲ့ အရာကို ပြောင်းကိုင် ဖြစ်ခဲ့တယ်။\nစည်းကမ်းတကျနဲ့ အမိန့်နာခံတတ်အောင် အခက်အခဲမျိုးစုံကို ကြံ့ကြံ့ခံနိုင်အောင်ဆိုတဲ့ အကြောင်းပြချက်နဲ့ နည်းမျိုးစုံသုံးပြီး နှိပ်စက်ခံ၊ နားမခံသာအောင် အဆဲအဆိုခံရင်း အခြေခံစစ်ပညာသင်တန်း ကျောင်းဆိုတဲ့ ငရဲပြည်က (၆) လအကြာမှာ လွတ်မြောက်လာတော့ ရင်ထဲမှာ တအားပျော်တာပဲဗျာ။\nစစ်မှုထမ်းဖြစ်လာမှတော့ “အထက်ကပေးသော အမိန့်နဲ့ တာဝန်ကို ကျေပွန်အောင် ထမ်းဆောင်ပါမည်။” ဆိုတဲ့အ တိုင်း ငြင်းဆန်ခွင့်မရှိ လုပ်ရပါ၏ ဆိုတာမဆန်းပါဘူး။\nခံယူချက်- NO ရည်မှန်းချက်.. မရှိ၊ စစ်တပ်သမိုင်းကြောင်း ငါမသိ ဆိုတာမျိုးနဲ့ ပေးတာယူ ကျွေးတာစား ခိုင်းတာလုပ် ဆိုတဲ့ တုတ်တုတ်တောင် လှုပ်မရတဲ့ အမိန့်နာခံမှုအောက်မှာ ဆယ်စုနစ်တခု လွန်မြောက်ခဲ့ပါ၏။\nအတွေ့အကြုံ အသက်ရွယ်နဲ့ သိမြင်ခြင်းဆိုင်ရာ ဗဟုသုတလေးမဆိုသလောက် ဦးနှောက်ထဲ ဝင်ရောက်လာချိန် …\n“ဟိုက်!” မူဝါဒ၊ ကျင့်ဝတ်၊ ကျင့်ထုံးတွေနဲ့ ဖြောင့်ဖြောင့်ကြီးဆန့်ကျင်နေပါလား။\n“အမိန့်” ဆိုတဲ့ ဝေါဟာရနဲ့ အရာရာကိုဖုံးအုပ် ပုံဖျက်ခံနေရပါတယ်။ အသိ မီးသီးလေး ထွန်းလင်းချိန်မှာ မွန်းကြပ်မှုနဲ့ အတူ မပျော်ပိုက်မှုက တူးဆွတဲ့ တွန်းအားကြောင့် …\nမင်းဘာလုပ်မလဲ… မင်းဘာလုပ်မလဲ… မင်းဘာလုပ်မလဲ ….\nသားရေ… အဖေတို့ ရှေ့တန်း စစ်ဆင်ရေးတာဝန်ထမ်းဆောင်ရတဲ့ နယ်မြေဒေသက ရွာတွေကိုရောက်ရင် ပျော်လိုက်တာ။ ဘာကြောင့်လဲဆိုတော့ကွာ… စားဖို့လည်း မခဲရင်း တည်းခိုနေထိုင်ဖို့လည်း မခက်ခဲဘူးကွ ဒေသခံရွာသူရွာသားတွေ အိမ်မှာမွေးထားတဲ့ ကြက်၊ ဘဲ ကိုယ်တိုင် ရိုက်ချက်ပြီးကျွေးတာ စားရမှာတောင် အားနာတယ်ကွာ။\nအရေးကြုံလို့ ခရီးသည်တင်ကား စီးပြီးသွားရရင်လည်း ကိုယ်ထက်ကြီးသူကော ငယ်သူတွေပါ “ရဲဘော်လေး ဒီမှာလာထိုင်”ဆိုပြီး နေရာဖယ်ပေးကြတယ်။ အင်္ကျီးအိတ်ကပ်ကြယ်သီးဖြုတ်ပြီး ခပ်နွမ်းနွမ်းပိုက် ဆံလေးတွေထုတ်ပြီး ကားခပေးရင် “နေပါစေ…ရဲဘော်လေး ထားလိုက် ထားလိုက် မယူပါရစေနဲ့”\nဆိုပြီး အိတ်ထဲ ပြန်ထည့်ပေးတယ်။ ဒါက ပြည်သူတွေဘက်က နွေးထွေးမှုပုံရိပ်တွေပေါ့ သားရယ်…။\nအဖေတို့ကလည်း လူကြီးကအစ ကလေးအဆုံး မနိုင်ဝန်ထမ်းလာတာတွေ့ရင် ပေး ပေး ပေး ကျနော်တို့ သယ်ပေးမှာ ပေါ့ဆိုပြီး အတင်းဝင် ကူကြတယ်။ အားလပ်ချိန်တွေမှာလည်း ဒေသခံတွေရဲ့ ခြံ၊ တောင်ယာတွေမှာ ဝိုင်းစိုက်ကြ ဝိုင်း လုပ်ကြရတာ ဘာနဲ့မှ မတူတဲ့ပျော်ရွှင်မှုတွေပေါ့။ ဒါတင်လားဆိုတော့ မဟုတ်သေးဘူး ကွ ကိုယ့်အတွက်ရထားတဲ့ ရိက္ခာတွေထဲက နို့ဆီတို့ ပဲတို့ သကြားတို့ အစရှိတဲ့ ကိုယ့်သွေး ကိုယ့်ချွေးနဲ့ ရင်းနှီးပေးဆပ်ပြီးရတဲ့ စားသောက်ဖွယ်ရာ တွေကို တုန့်ပြန်ပေးကျွေးရတာ တကယ်ကြည်နူးတယ်ကွာ..။\nတခါက သူဖြတ်သန်းကြုံတွေ့ခဲ့ရတဲ့ တပ်နဲ့ပြည်သူ အမြဲကြည်ဖြူဆိုတဲ့ ဆက်ဆံမှု ပုံသဏ္ဌာန်တွေကို အားပါးတရ ပြော ပြခဲ့တဲ့ အဖေ့အသံဟာ နားဝမှာ ပဲ့တင်သံ ထပ်နေပါရော့လား။\nအဖေ့ရဲ့အတွေ့အကြုံဟာ သားဖြစ်ပုံနဲ့ ထပ်တူပြုကြည့် တော့ “ဟုတ်မှ ဟုတ်ပါ့မလား…. အဖေ ရွှီးနေတာလား မသိ” ဆိုတဲ့ မတွေးကောင်း မတွေးအပ်တဲ့ အတွေးတောင်မှ ခေါင်းထဲမှာပေါ်ပေါက်ခဲ့ဖူးတာ မညာပါဘူးဗျာ။\nကျနော့် ဘဝကို ပြောင်းလဲစေခဲ့တဲ့ ညရဲ့ အ..ကာလကို လွန်မြောက်လို့ တမိုးသောက်ချိန်မှာ ကျနော် တပ်ထဲဝင်မယ်လို့ ပြောဆိုခွင့်တောင်းစဉ်က အဖေပြောခဲ့တဲ့ “အခြေအနေ အချိန် အခါရဲ့တောင်းဆိုမှုကြောင့် ဖြစ်ထွန်း ပေါ်ပေါက်လာတဲ့ ဘယ်အရာမဆို တန်ဖိုးရှိတယ်ကွ။ မူလရှိရင်းစွဲ တန်ဖိုးထက် ပိုလာအောင် (ဝါ) ကျဆင်းဆုတ်ယုတ်သွားအောင် တိုက်ရိုက် ထိတွေ့ရတဲ့ ပတ်ဝန်းကျင်နဲ့ အင်အားစုမှတပါး တခြားမရှိဘူးဆိုတာ နားလည်ထားပေါ့ကွာ..။\nဆိုတဲ့စကားတွေကို သဘောပေါက်တော့တယ်။ တကယ်တုံးတဲ့ငါ တကယ်အတဲ့ငါ ဆိုပြီး နောင်တ ရမိလေရဲ့။ သမိုင်းရေးလိုအပ်ချက်အရ ပြည်သူတွေကြားက သန္ဓေတည်ပေါက်ဖွားလာတဲ့ BIA, BDA, PBF, Burma Army ဆိုပြီးတော့ ဆင့်ကဲ ဆင့်ကဲ ဖြစ်ထွန်းလာတဲ့ စစ်တပ်ဆိုတဲ့ အဖွဲ့အစည်းဟာ ထင်ပေါ်ကြော်ကြား လူကြိုက်များရာက မှေးမှိန်ညှိုးနွမ်းအောင် စစ်တပ်ကို စစ်သားတွေက (အဆင်အတန်း အားလုံး) ပုံဖျက်လိုက်ကြတာပါလား ရှင်းရှင်းလေး သိမြင်လိုက် လေ၏။\nမကျေမနပ်မှုလေးတွေနဲ့အတူ အဖေ့ကို အားကျမခံ တုံ့ပြန် ကြွားလိုက်ချင်တာက အဖေတို့တုန်းကလိုပဲ …\nပြည်သူလူထုက ပေးဆဲပါ၊ ဒါပေမယ့် စေတနာကြောင့်တော့ မဟုတ်ဘူး မပေးရင် မရလို့။\nကားစီးရင်လည်း နေရာဖယ် ပေးဆဲပါ၊ ဒါပေမယ့် လေးစားလို့မဟုတ်ဘူး၊ စစ်ဖိနပ်နဲ့ ကြိတ်ကြိတ်ပြီး အနင်းခံရလို့။\nကားခလည်း မယူပါဘူး၊ ဒါပေမယ့် သဘောကောင်းလို့တော့ မဟုတ်ဘူး။ ပြဿနာရှာမှာစိုးလို့။\nဒီလို တူညီမှုလေးတွေကြောင့် ကျနော့်ရင်ထဲမှာ အော်လိုက်မိတာက-\nအဖေရေ… တူတော့တူတယ်၊ ဒါပေမယ့် …\nမှတ်ချက် … ကလောင်ရှင် နေမင်းသူရဲ့ အမိန့်၊ စည်းကမ်းနဲ့ ကျင့်ဝတ်ဆိုတဲ့ဆောင်းပါးကို ဖတ်ရချိန်မှာ ကိုယ်ဖြတ် သန်းခဲ့ရတဲ့ အခြေအနေဖြစ်ရပ်ကို အခြေခံရေးဖွဲ့ပါ၏။ တပ်မှူးကောင်း တပ်သားကောင်းများကို မရည်ညွှန်းရပါ ကြောင်း ရိုးသားစွာ ဝန်ခံပါသည်။ (အားနည်းချက်များ ရှာဖွေပြုပြင်နိုင်ကြပါစေ။)\nကချင်လွတ်လပ်ရေး တပ်မတော် (KIA) နဲ့ အစိုးရတပ်တွေအကြား ဖြစ်ပွားတဲ့ တိုက်ပွဲတွေကြောင့် စစ်ပွဲဖြစ်ပွားရာ ဒေသက ကချင်ပြည်သူတွေဟာ KIA အခြေစိုက်ရာ လိုင်ဇာမြို့နဲ့ တရုတ်နယ်စပ်ဘက်ကို သာမက မြစ်ကြီးနားမြို့ပေါ်ကိုလည်း ထွက်ပြေး ခိုလှုံနေကြရပါတယ်။\nအခုအခါ မြစ်ကြီးနားမြို့ပေါ်က ခရစ်ယာန် ဘုရားကျောင်းနဲ့ နီးစပ်ရာ ဆွေမျိုးမိတ်ဆွေတွေ နေအိမ်မှာ လူ ၂,၀၀၀ ကျော်လောက် ရောက်ရှိ ခိုလှုံနေပြီး အများစုဟာ ကလေးငယ်တွေနဲ့ အမျိုးသမီးတွေ ဖြစ်ကြပါတယ်။\nမြစ်ကြီးနားမြို့ပေါ်ကို ရောက်ရှိ ခိုလှုံနေတဲ့ ကချင် စစ်ပြေးဒုက္ခသည်တွေရဲ့ အခြေအနေကို ဗွီအိုအေ ထိုင်းအခြေစိုက် သတင်းထောက် ကိုမိုးဇော်က တင်ပြပေးထားပါတယ်။\nမြစ်ကြီးနားမြို့ပေါ်ကို ရောက်ရှိ ခိုလှုံနေကြတဲ့ ကချင် စစ်ပြေးဒုက္ခသည်တွေဟာ လိုင်ဇာနဲ့ ၀ိုင်းမော်အကြား လမ်းတလျှောက်က ဒေသခံ ပြည်သူတွေဖြစ်ပြီး မြစ်ကြီးနားမြို့မှာ ခိုလှုံနေတာ တပတ်ကျော်နေပြီ ဖြစ်ပါတယ်။\nမြစ်ကြီးနားကို ရောက်ရှိလာသူဟာ အခုဆို ၂,၀၀၀ ကျော်လောက် ရှိနေပြီး ဘာကြောင့် မြစ်ကြီးနားကို လာရသလဲ ဆိုတာကို ဒုက္ခသည်တဦးက အခုလို ပြောပါတယ်။\n“အခု မြစ်ကြီးနားကို ရောက်နေတာက ၂,၀၀၀-၃,၀၀၀ လောက်တော့ ရှိပြီထင်တယ်။ ကလေးတွေက တ၀က်လောက်ရှိတယ်။ အမျိုးသမီးနဲ့ ကလေးတွေက ပိုများတယ်။ ကျမတို့က လိုင်ဇာဘက် ဆိုရင်လည်း ခရီးက အရမ်းဝေးတယ်။ ဆွေမျိုးဆိုလည်း အဲဒီဘက်က သိပ်မရှိဘူး။ ဒီ မြစ်ကြီးနားမှာဆိုတော့ ဆွေမျိုးတွေ တယောက် နှစ်ယောက် ရှိတဲ့အတွက် သူတို့ဆီမှာ မှီခိုဖို့ ဒီဘက်ကို လာရခြင်း ဖြစ်ပါတယ်။\n“အခုလောလောဆယ်တော့ ကိုယ့်ဆီမှာပါတဲ့ ငွေတွေ၊ တချို့ကျတော့ ဆန်တွေ နည်းနည်းပါတယ်၊ အဲဒါနဲ့ ကိုယ့်ဆွေမျိုးအိမ်တွေကလည်း ကူညီပေးတယ်ပေါ့။ နောက်ပြီးတော့မှ အသင်းတော်တွေဆီမှာရော သူတို့ဆီမှာ အကူအညီတောင်းပြီး မှီခိုနေရတာ ဖြစ်တယ်။”\nအမျိုးသား အများစုကတော့ သူတို့နေအိမ်နဲ့ တောင်ယာတွေကို ကြည့်ရှုလုပ်ကိုင်ဖို့ ကျန်ခဲ့တာ ဖြစ်တယ်လို့ ပြောပါတယ်။ လောလောဆယ် မြစ်ကြီးနားကို ရောက်လာတဲ့ ဒုက္ခသည်တွေရဲ့ အခြေအနေကို သူက အခုလို ဆက်ပြောပါတယ်။\n“တိုက်ပွဲဖြစ်တဲ့ နေရာတွေဆို ဘာမှ ယူလို့ မရတော့ဘူး။ ကိုယ့်မှာပါတဲ့ အ၀တ်တန်ဆာနဲ့ပဲ ထွက်ပြေးလာရတယ်။ အခုလောလောဆယ်ကတော့ ကျမတို့ဆီမှာ စားဝတ်နေရေးပေါ့၊ ပြီးတော့ စောင်မပါတာတို့၊ အ၀တ်အထည် အလဲအထည် မပါတာတို့၊ တချို့ကျတော့ မွေးဖွားမယ့် မိခင်တွေ ပါတယ်။ သူတို့ဆီမှာလည်း အားတွေနည်းတယ်။ နောက် တချို့ကျတော့လည်း ကျန်းမာရေးမရှိ ဖြစ်နေတာပေါ့။”\nမြစ်ကြီးနားမြို့က ခရစ်ယာန် ဘာသာရေး အသင်းတွေနဲ့ နီးစပ်သူ တယောက်ကတော့ တပ်ကုန်း နှစ်ခြင်း ခရစ်ယာန် ဘုရားကျောင်းမှာ လူ ၁၀၀ ကျော်၊ ဇီးလွန် ဘုရားကျောင်းမှာ ၁၆၀ ကျော်လောက် ရောက်ရှိ နေတယ်ဆိုတာ သိရကြောင်း ပြောပါတယ်။\nဘုရားကျောင်းတွေက လက်ခံ ကျွေးမွေးထားရတဲ့ အခြေအနေနဲ့ ရေရှည် အခက်အခဲကိုလည်း သူက အခုလို ပြောပါတယ်။\n“တပ်ကုန်းဘုရားကျောင်း နှစ်ခြင်းဘုရားကျောင်းပေါ့၊ အဲဒီမှာ ၁၀၅ ယောက် အတိအကျကိုရှိတာ။ ဒီဘုရားကျောင်းအတွက် သူတို့ ထပ်လည်း လက်မခံနိုင်သေးဘူးပေါ့။ ဒီအတိုင်းအတာနဲ့ပဲ သူတို့ နိုင်တယ်ပေါ့။ မနေ့ကတော့ အင်ဂျန်ဒုံ တပ်ကုန်းရဲ့ အပေါ်ဘက်ပေါ့၊ ၇ ယောက်က အဲဒီဘက်ကို လွှဲလိုက်ပြီ။ မနေ့ညက အင်ဂျန်ဒုံ ဘုရားကျောင်းမှာ အယောက် ၇၀ ရောက်ဖို့ ရှိတယ်။ လမ်းမှာ နည်းနည်း အခက်အခဲရှိတော့ ညမိုးချုပ် နောက်ကျနေတယ်။\n“ဒီ Church တွေကလည်း တအား စီးပွားရေးဖြစ်တဲ့ နေရာလည်း မဟုတ်ဘူးလေ။ အဲဒီကျတော့ တရက်ကို ၇၀,၀၀၀ နဲ့ ကျွေးမယ်ဆိုရင်တောင် တလဆို ၂၁ သိန်းလောက် ရှိသွားပြီ။ ရေရှည်ဆို ဘယ်လို ခံနိုင်မလဲပေါ့။”\nဒီလို ဘုရားကျောင်းတွေမှာ လာရောက် ခိုလှုံကြသူတွေဟာ မြစ်ကြီးနားမြို့ပေါ်မှာ အသိမိတ်ဆွေ မရှိသူတွေ ဖြစ်ပါတယ်။ သူတို့ကို ဘုရားကျောင်းက အသင်းသူ အသင်းသားတွေက စုပေါင်း ထောက်ပံ့ထားရတယ်လို့ ပြောပါတယ်။\nဒီဒုက္ခသည်တွေကိုတော့ ကချင်ပြည်နယ် အစိုးရ ၀န်ကြီးတွေက လာရောက်ကြည့်ရှုတာရှိပြီး ဆန်၊ ဆီ စတာတွေနဲ့ အခြား လိုအပ်တာတချို့ ထောက်ပံ့တာတွေ ရှိတယ်လို့ ဒုက္ခသည်တွေက ပြောပါတယ်။\n၀ိုင်းမော်မြို့က ရိုမန်ကက်သလစ်နဲ့ နှစ်ခြင်း ဘုရားကျောင်းတွေမှာလည်း အနည်းဆုံး ဒုက္ခသည် ၅၀၀ ကျော် ၆၀၀ လောက် ရှိတယ်လို့ သိရပါတယ်။\nဒီလို မြစ်ကြီးနားနဲ့ ၀ိုင်းမော်မြို့တွေကို တိမ်းရှောင်လာသူ တချို့ဟာ သူတို့ ဆွေမျိုးတွေနဲ့ နီးစပ်ရာ မိတ်ဆွေတွေဆီမှာ ခိုလှုံ နေထိုင်နေတာကြောင့် စာရင်းအတိအကျတော့ ကောက်ယူနိုင်တာ မဟုတ်ပါဘူး။ ဒီလို ထွက်ပြေးလာသူ တချို့ဟာ သူတို့ပိုင် အိမ်မွေးတိရစ္ဆာန်တွေဖြစ်တဲ့ ကြက်၊ ၀က်နဲ့ ကျွဲ၊ နွားတွေကို ခြံကလွှတ်ပြီး ထားခဲ့ရတာတွေ ရှိသလို စပါးကျီတွေကိုလည်း ဒီအတိုင်း ထားခဲ့ရတာတွေ ရှိပါတယ်။\nအခုအခါမှာ KIO ဌာနချုပ် လိုင်ဇာ၊ တိုက်ပွဲ စတင်ဖြစ်ပွားရာ မိုးမောက်မြို့နယ်ဘက်က မိုင်ဂျာယန်နဲ့ တရုတ်နယ်စပ် ဒေသမှာ ခိုလှုံနေသူ ကချင်ဒုက္ခသည် စုစုပေါင်း ၁၀,၀၀၀ ကျော်လောက် ရှိမယ်လို့ ဒုက္ခသည်အရေး ဆောင်ရွက်နေသူတွေက ခန့်မှန်းပါတယ်။\nဒီရက်ပိုင်းတွေအတွင်းမှာ KIA ခေါင်းဆောင်တွေနဲ့ အစိုးရ ကိုယ်စားလှယ်တွေအကြား ဆွေးနွေးတာတွေ စတင်နေပေမဲ့ အပစ်အခတ် ရပ်စဲဖို့အတွက် နှစ်ဘက်စလုံးက အာမခံနိုင်တဲ့ အနေအထားတွေ မရှိသေး တာကြောင့် ဒုက္ခသည်တွေ အိမ်ပြန်ရမယ့် အခြေအနေဟာ မရေမရာ ရှိနေဆဲ ဖြစ်ပါတယ်။\nPosted by နော်မန် at 1:18 AM\nချင်းမိုင် (မဇ္ဈိမ) ။ ။ ဒေါ်အောင်ဆန်းစုကြည်သည် လာမည့် တနင်္လာနေ့တွင် ပုဂံသို့ ဘုရားဖူး သွားမည်ဟု အမျိုးသား ဒီမိုကရေစီအဖွဲ့ချုပ် NLD ဗဟိုအလုပ်မှုဆောင် ဦးဟံသာမြင့်က အတည်ပြု ပြောကြားလိုက်ပြီး လေးရက် ကြာမြင့်မည်ဟု ဆိုသည်။\nပုဂံသို့ လေးရက်ကြာ ဘုရားဖူး သွားမည်ဟု အမျိုးသား ဒီမိုကရေစီ အဖွဲ့ချုပ် NLD ဗဟိုအလုပ်မှုဆောင် ဦးဟံသာမြင့်က ပြောကြား (Photo :: NLD)\n“၄ ရက်နေ့ တနင်္လာနေ့ကို ပုဂံကို သွားပါ့မယ်။ လေကြောင်းလိုင်းနဲ့ သွားပါ့မယ်။ ဘယ်လေကြောင်းလိုင်းနဲ့ဆိုတာ မသိပါဘူး။ သူ့ရဲ့ ကိုယ်ရေး ကိုယ်တာ ကိစ္စသွားတာ ဖြစ်တဲ့အတွက်ကြောင့် ကျနော်တို့အနေနဲ့ ရုံးကို ခွင့်တိုင် ထားတာကိုပဲ သိပါတယ်။ ကျန်တာ အဖွဲ့ချုပ်က မသိပါဘူး” ဟု ဦးဟံသာမြင့်က မဇ္စျိမကို ပြောသည်။\n၂ဝ၁ဝ နိုဝင်ဘာ ၁၃ ရက်တွင် နေအိမ်အထိန်းသိမ်းခံမှ ပြန်လွတ်ပြီးနောက် ပထမဆုံး ရန်ကုန်ပြင်ပ ခရီးစဉ် ဖြစ်ကာ၊ မြန်မာ့ဒီမိုကရေစီခေါင်းဆောင်၏ လုံခြုံရေးအတွက် အနည်းဆုံး လူငယ် ၁ဝ ဦး လိုက်ပါသွားမည်ဟု NLD ခေါင်းဆောင်များက ပြောသည်။ ခရီးစဉ် အသေးစိတ်ကို ပြောဆိုရန် ငြင်းဆန်ထားပြီး၊ ပုဂံမြို့တွင် NLD ပါတီဝင်များနှင့် တွေ့ဆုံရန် မရှိဟု ဆိုသည်။\n“ပုဂံမှာ ဘုရားဖူးသတ်သတ်သွားတဲ့ ခရီးစဉ်မှာ ရက်က အားလုံးဆိုရင် ၄ ရက်လောက် ကြာမယ် ထင်ပါတယ်။ သောကြာနေ့ထိ ခွင့်ယူထား ပါတယ်”ဟု ဦးဟံသာမြင့်က ပြောသည်။\nရန်ကုန်မှ ညောင်ဦးမြို့သို့ လေယာဉ်ဖြင့် သွားရောက်ရမှာ ဖြစ်ပြီး၊ ညောင်ဦးမှ ပုဂံသို့ ကားလမ်းပေါက်သည်။ ပုဂ္ဂလိက လေကြောင်းလိုင်း အားလုံးပင် ရန်ကုန်မှ ညောင်ဦးသို့ ပြေးဆွဲနေကြပြီး မနက်အစောပိုင်း တွင် မင်္ဂလာဒုံလေဆိပ်မှ ထွက်ခွါသည်။\nဒေါ်အောင်ဆန်းစုကြည်နှင့် NLD ၏ နိုင်ငံရေး လုပ်ငန်းများ မလုပ်ဆောင်ရန် ပြည်ထဲရေးဝန်ကြီးဌာနက အချိန်ကိုက် သတိပေးထားမှုနှင့် မြို့ကြီးများတွင် ဗုံးပေါက်ကွဲမှုများ မကြာသေးခင် က ဖြစ်ပွားခဲ့သဖြင့် ယခုခရီးစဉ် လုံခြုံရေးအတွက် အတိုက်အခံ နိုင်ငံရေး အသိုင်းအဝိုင်းတွင် စိုးရိမ်တကြီး ဆွေးနွေးစရာတခု ဖြစ်နေသည်။\nဒေါ်အောင်ဆန်းစုကြည်၏ လုံခြုံရေးနှင့် ပတ်သက်၍ တာဝန်ယူထားကြောင်း NLD ရုံးအဖွဲ့ဝင် ဦးဝင်းထိန်က ပြောသည်။\nပထမမြန်မာနိုင်ငံတော်၏ မြို့တော်ဖြစ်ခဲ့သော လက်ရှိ မန္တလေးတိုင်း ပုဂံမြို့ရှိ အဆောက်အအုံ အများအပြားမှာ ၁၁ ရာစုနှင့် ၁၃ ရာစုနှစ်အတွင်း တည်ဆောက်ထားခဲ့ပြီး ဗုဒ္ဓဘာသာဝင်များ၏ ရှေးဟောင်း စေတီပုထိုး အများအပြား တည်ရှိရာ မြို့ဖြစ်သည်။\nထိုစဉ်တွင် အိန္ဒိယ မီဒီယာအချို့က မကြာသေးခင်က ရေးသားခဲ့သော အကြောင်းအရာ တခုဖြစ်သည့် ဒေါ်အောင်ဆန်းစုကြည်ကို နေအိမ်အချုပ်မှ မလွှတ်ပေးခင် “နိုင်ငံခြား အစိုးရ ခေါင်းဆောင်များနှင့် တွေ့ဆုံခြင်း မပြုရန်” မြန်မာစစ်အစိုးရနှင့် ကြိုတင် သဘောတူညီခဲ့သည် ဆိုသော ကိစ္စကို မဇ္ဈိမက မေးမြန်းရာ သဘောတူညီမှု မယူထားကြောင်း ဦးဝင်းထိန်က ပြောသည်။\n“မရှိပါဘူးခင်ဗျ၊ အပတ်တိုင်းလို၊ နေ့တိုင်းလို တွေ့နေတာပဲ။ အဲဒါဆို မှားတာပေါ့။ မဟုတ်ပါဘူး” ဟု သူက ပြောသည်။\nPosted by နော်မန် at 12:48 AM\n၂၈.၆.၂၀၁၁ ရက်နေ့ ၀၉ ၀၀ နာရီတွင် ထုတ်လွှင့်သော ဘီဘီစီ၏ ပထမဆုံးသော ရေဒီယို အသံလွှင့်ချက်\nSue Lawley ။ လန်ဒန်မြို့အသံလွှင့်ဌာနမှာရှိတဲ့ အသံလွှင့်ခန်းမကနေ ကြိုဆို နှုတ်ခွန်းဆက်သ အပ်ပါတယ်။ အောင်ဆန်းစုကြည် ဟာ လွတ်လပ်မှုကို လိုလားတောင့်တတဲ့ လူသားတွေကို ကိုယ်စားပြုသူ ဖြစ်ပါတယ်။ သူမဟာ မြန်မာ ပြည်သူတွေရဲ့ လွတ်လပ်မှုကို ကာကွယ်ပေးဖို့ကြိုးပမ်းရာမှာ ဘဝကို မြှုပ်နှံ ထားခြင်းဖြင့် ကမ္ဘာတဝှမ်းလုံးရဲ့ မျှော်လင့်ချက် အထိမ်းအမှတ် လက္ခဏာတရပ် ဖြစ်လာခဲ့ပါတယ်။\nဒီကနေ့ပို့ချမဲ့ ပို့ချချက်နှစ်ပိုင်းအနက် ပထမပိုင်းကတော့ မြန်မာပြည်တွင်းမှာ လျို့ဝှက်စွာ အသံသွင်းယူပြီး ပြည်ပကို ခိုးထုတ်လာခဲ့တဲ့ တိပ်ခွေနဲ့ ပို့ချချက် ဖြစ်ပါတယ်။ အဲဒီမှာ ဒေါ်အောင်ဆန်းစုကြည်က အတိုက်အခံရဲ့ သဘောသဘာဝ နှင့် မြန်မာပြည်တခုတည်းအတွက်သာမက ကမ္ဘာတဝှမ်းလုံးအတွက် အရေးပါပုံကို ရှင်းလင်းတင်ပြသွားမှာ ဖြစ်ပါ တယ်။\nလွတ်လပ်မှုရယူခြင်းနှင့် လွတ်လပ်မှုအတွက် အနိုင်ရရှိရန် လူသားတို့ရဲ့ သန်နိဋ္ဌာန်စိတ်ဟာ ဘယ်အခါကမှ မရှိဘူးတဲ့ ပိုမိုအားကောင်းတဲ့ အချိန်မှာ ရောက်ရှိနေပါတယ်၊ အခြားသူများရဲ့ အတိုက်အခံ ပြုလုပ်မှုကနေရလာတဲ့ အားတက်မှုတွေဟာ အာဏာရှင်အစိုးရ ဖြုတ်ချရေး ကြိုးပမ်းနေတဲ့ အရှေ့ အလယ်ပိုင်းဒေသ နိုင်ငံများစွာက ပြည်သူတွေရဲ့ ဘဝ တွေထဲမှာ မောင်းနှင်နေတဲ့အရာ ဖြစ်နေပါတယ်၊ တချိန်တည်းမှာပဲ တည်ရှိဆဲ လွတ်လပ်မှုတွေကို ဖျက်ဆီးဖို့ ကြိုးပမ်း နေတဲ့ အကြမ်းဖက်ဝါဒ ဆန့်ကျင် တိုက်ခိုက်ရေးဟာ ဆက်လက်ဖြစ်ပွားနေပါတယ်။\nယခုနှစ်ရဲ့ ပထမဦးဆုံး Reith Lectures အပိုင်းနှစ်ပိုင်းမှာ ဒေါ်အောင်ဆန်းစုကြည်က နှစ်ပေါင်း (၅၀) နီးပါး စစ်အာ ဏာရှင်ရဲ့ အုပ်‌စိုးမှုခံစားနေရတဲ့ နိုင်ငံတနိုင်ငံမှာ မင်းဆိုးမင်းညစ်ကို အတိုက်အခံပြုလုပ်ခဲ့မှု ဖြစ်စဉ်ကို ပထမပိုင်းမှာ တင်ပြပေးသွားမှာ ဖြစ်ပါတယ်။\nနောက်ထပ် တတိယပိုင်း ဟောပြောမှုကို စက်တင်ဘာလအတွင်းမှာ ပြုလုပ်သွားမှာဖြစ်ပြီး ဗြိတိန်နိုင်ငံရဲ့ လုံခြုံရေးဌာ နဖြစ်တဲ့ MI5 ရဲ့ အကြီးအကဲဟောင်း Eliza Manningham-Buller က ပို့ချသွားမှာဖြစ်ပါတယ်။ ဗြိတိန်နိုင်ငံမှာရှိတဲ့ အကြမ်းဖက်ဝါဒရဲ့ သဘောသဘာဝနှင့် စပ်လျဉ်းပြီး ရရှိထားတဲ့ သူမရဲ့အတွေ့အကြုံတွေကနေ လွတ်လပ်မှုအပေါ် နောက်ထပ်မျှော်လင့်ချက်တွေ ပေးအပ်နိုင်မှာ ဖြစ်ပါတယ်။\nဒေါ်အောင်ဆန်းစုကြည်ဟာ မိခင်နိုင်ငံကိုပြန်သွားတဲ့ ၁၉၈၈ ခုနှစ်ကစပြီး မြန်မာစစ်အာဏာရှင်ကို အတိုက်အခံပြုရာမှ ဦးဆောင်မှုပေးလျက်ရှိပါတယ်၊ နောက် (၂)နှစ်အကြာမှာ သူမရဲ့နိုင်ငံရေးပါတီဖြစ်တဲ့ NLD ပါတီဟာ အထွေထွေရွး ကောက်ပွဲမှာ အပြတ်အသတ် အနိုင်ရရှိခဲ့ပေမယ့် စစ်ဗိုလ်ချုပ်ကြီးတွေက ရွေးကောက်ပွဲ ရလာဒ်ကို မသိကျိုးကျွံပြုခဲ့ကြ ပါတယ်။\nဒေါ်အောင်ဆန်းစုကြည်ဟာ နေအိမ်အကျယ်ချုပ်ချထားခြင်းခံခဲ့ရပြီး အင်္ဂလန်နိုင်ငံမှာရှိတဲ့ မိသားစုနှင့် ကွဲကွာခဲ့ရသည့် အပြင် ဆက်လက်တိုက်ပွဲဝင်ဖို့ ကာကွယ်ဖို့အတွက် အစိုးရက နိုင်ငံပြန်လာခွင့်မပေးမှာ စိုးရိမ်တဲ့အတွက် သေအံ့ဆဲဆဲ ခင်ပွန်းသည်ဆီ မငဲ့မကွက်သွားရောက်ခြင်း မပြုခဲ့ပါဘူး၊ သူမဟာ ၁၉၉၁ ခုနှစ်မှာ ငြိမ်းချမ်းရေးနိုဘယ်ဆု ချီးမြှင့်ခြင်း ခံခဲ့ရပါတယ်။\nပြီးခဲ့တဲ့ နှစ်အကုန်ပိုင်းမှာ သူမဟာ တတိယအကြိမ်မြောက် နှစ်ရှည် အကျဉ်းကျခံ နေရမှုကနေ ပြည်လည်လွတ်မြောက် လာခဲ့ပါသည်။ ဒါကြောင့်မြန်မာနိုင်ငံမှာ “The Lady” လို့ လူများစွာရဲ့ လေးစား ကြည်ညိုခံထားရတဲ့ အမျိုးသမီးရဲ့ ဟောပြောမှုကို နားဆင်ကြရအောင်ခင်ဗျာ။ ဘီဘီစီ ရဲ့၂၀၁၁ ခုနှစ် Reith Lecture အဖြစ် ဒေါ်အောင်ဆန်းစုကြည်ရဲ့ ပို့ချက်ဖြစ်ပါတယ်ခင်ဗျာ။\nပရိတ်သတ်၏ လက်ခုပ်သြဘာသံများ …\nအောင်ဆန်းစုကြည် … BBC ကနေတဆင့် သင်တို့အား စကားပြောခွင့်‌ရခြင်းဟာ ကျမအတွက် အထူးအဓိပ္ပါယ်သက် ရောက်စေပါတယ်၊ နောက်ထပ်ဆိုလိုတာကတော့ ကျမဟာ တရားဝင် လွတ်လပ်သူ တဦးဖြစ်ပါတယ်၊ ကျမဟာ တ ရားဝင်လွတ်လပ်မှုမရှိခဲ့တဲ့ အချိန်က ဆိုလိုတာက နေအိမ်အကျယ်ချုပ် ချထားခြင်းခံရစဉ်အခါက ကျမဟာ BBC ကို နားထောင်ခဲ့ပါတယ်၊ ဒါပေမဲ့ အဲဒီလို နားသောတဆင်ခြင်းကနေ ကျမကို လွတ်လပ်မှုတမျိုးပေးခဲ့ပါတယ်၊ အခြားသူ များရဲ့စိတ်နှင့် ဆက်သွယ်ခွင့်ရတဲ့ လွတ်လပ်မှုမျိုး ဖြစ်ပါတယ်၊ ဒါဟာ လူပုဂ္ဂိုလ်ချင်း အပြန်အလှန်ဆက်သွယ်မှုလို့ ပြောလို့မရပေမဲ့ လူအချင်းချင်း ဆက်သွယ်မှုရဲ့ပုံစံ တမျိုးဖြစ်ပါတယ်၊ အခြားလူသားများနှင့် ဆက်သွယ်မှု လွတ်လွတ် လပ်လပ် ပြုနိုင်ရန်မှာ သင်တို့အနေနဲ့ သင်တို့ရဲ့အတွေး၊ သင်တို့ရဲ့ မျှော်လင့်ချက်၊ သင်တို့ရဲ့ ပျော်ရွှင် ရယ်မောမှု၊ ပြီးတော့ အကြိမ်များစွာမှာရှိတဲ့ သင်တို့ရဲ့ ဒေါသ အမျက်ထွက်မှု၊ နာကျည်းမှုတို့ကို မျှဝေပေးဖို့ ဆန္ဒဟာ ဘယ်သော အခါကမျှ ချိုးဖောက်ခြင်းမခံရတဲ့ လွတ်လပ်ခွင့် ဖြစ်သင့်ပါတယ်၊ ဒါကြောင့် ကျမဟာ ဒီနေ့မှာ သင်တို့နှင့်အတူ တဦး ချင်းတွေ့ဆုံခွင့် မရခဲ့ဘူးဆိုရင်တောင်မှ ကျမ နားလည်ထားတဲ့ လွတ်လပ်မှု မရှိလို့ ဝမ်းနည်းဖွယ်ရာ နိုင်ငံဘဝမှာ နေထိုင်နေရဆဲဖြစ်တဲ့ ကမ္ဘာတဝှမ်းက သင်တို့ကို ကျမရဲ့အတွေးတွေ မျှဝေပေးခြင်းကို လူသားချင်း ဆက်သွယ်ကျင့်သုံးနိုင်တဲ့ အခွင့်အရေးရနေမှု အပေါ် များစွာပဲ ကျေနပ်အားရခြင်း ဖြစ်မိပါတယ်။\nကျမဟာ ကံအားလျှော်စွာပဲလား ဒါမှမဟုတ် တိုက်ဆိုင်လို့ပဲလား ဒါမှမဟုတ် နှစ်ခုစလုံးကြောင့်လား ပထမဦးဆုံး ဖတ်ဖူးတဲ့ ကိုယ်ရေးအတ္ထုပ္ပတိစာအုပ်ကတော့ ၁၉၅၀ ခုနှစ် ဦးပိုင်းနှစ်များ အတွင်း ကွန်မြူနစ်ပါတီ သန့်စင်ရေး ကာ လမှာ မှားယွင်းတဲ့ဂိုဏ်းဖက်က ပါဝင်ခဲ့တဲ့ ဟန်ဂေရီ အမျိုးသမီး တဦးရေးခဲ့တဲ့ Seven Years Solitary ဆိုတဲ့ စာအုပ် ဖြစ်ပါတယ်၊ အသက် (၁၃)နှစ် အရွယ်သာရှိတဲ့ ကျမဟာ သူမကို ဖျက်ဆီးဖို့ ကြိုးစားနေတဲ့စိတ် နေ့စဉ်နှင့်အမျှ လွှမ်း မိုးနေတဲ့ ယောက်ကျားတွေနဲ့သာ လူလူချင်း ဆက်ဆံမှုပြုခဲ့ရတဲ့ နှစ်ပေါင်းများစွာအတွင်း သူမရဲ့ အတွေးကို ပြတ်သား အောင် သူမရဲ့စိတ် မပျက်ပြားရလေအောင် တဦးတည်းကြံ့ကြံ့ခိုင် ထိန်းသိမ်းနိုင်ခဲ့တဲ့ အမျိုးသမီးတဦးရဲ့ စိတ်ဆုံးဖြတ် ချက် ခိုင်မာပြတ်သားမှုနှင့် ဆင်ခြင်တိုင်းထွာနိုင်တဲ့ ဉာဏ်တွေဟာ ကျမကို ညို့ယူဖမ်းစားနိုင်ခဲ့ပါတယ်။\nလူတယောက်ဟာ သဘောထား ကွဲလွဲမှုရှိတဲ့ အကြောင်းကိစ္စရပ်မှာ မဖြစ်မနေပါဝင်ဖို့ ဆုံးဖြတ်ပြီးတဲ့နောက် ဖြစ်လာ သမျှကို သည်းညည်းမခံနိုင်မှုအတွက် ကြိုတင်ပြင်ဆင်ထားရေးဟာ အခြေခံအကျဆုံးသော လိုအပ်ချက်တွေအနက် တခုအပါအဝင် ဖြစ်ပါတယ်၊ တကယ်တော့ သည်းညည်းမခံ နိုင်မှုဟာ တည်ရှိဆဲသဘောထားကွဲလွဲမှုတွေရဲ့ ကြီးမား တဲ့ အစိတ်အပိုင်းတရပ် ဖြစ်နေပါတယ်။\nဘယ်လိုလူစားမျိုးတွေဟာ ဆင်းရဲချို့တဲ့မှု လမ်းကြောင်း လျှောက်လှမ်းဖို့အတွက် တမင်သက်သက် ရွေးချယ်ကြပါသလဲ၊ Max Weber က စိတ်ထားထက်သန်မှု၊ တာဝန်သိတက်မှုနှင့် အတိုင်းအဆ သိတတ်မှုတို့မှာ နိုင်ငံရေးသမားတွင် ရှိရမည့် အရေးပါသော အရည်အချင်း (၃) ရပ်အဖြစ် တိတိကျကျ ခွဲခြားသတ်မှတ်ခဲ့ပါတယ်၊ ပထမအချက်ဖြစ်သည့် စိတ်အားထက်သန်မှုဆိုသည့်အချက်ကို ၎င်းက အရေးကိစ္စတရပ်တွင် လုံးလုံးလျားလျား စိတ်အာရုံနှစ်မြှုပ်ထားမှုဟု အဓိပ္ပါယ်ဖွင့်ဆိုထားပါတယ်၊ အဲဒီလို စိတ်အားထက်သန်မှုဟာ သဘောထားကွဲလွဲမှုရှိတဲ့ လူတွေအတွက် အလွန်တရာ မှ အရေးပါလှပါတယ်၊ အဲဒီလို စိတ်အားထက်သန်မှုမျိုးဟာ မိမိကိုယ်ကို အမွှမ်းတင်ပြောဆိုသည်ဖြစ်စေ၊ မပြောဆို သည်ဖြစ်စေ၊ ဆုံးဖြတ်ချက်ပေးရသူ၊ လူတဦးချင်းနှင့် လူတိုင်း၏ စိတ်နှလုံးမှာ ထားရှိရမည့်အရာဖြစ်ပါတယ်၊ အတိုက် အခံ နိုင်ငံရေးလောကအတွက် ပြောဆိုနေခြင်း ဖြစ်ပါတယ်။\nအဲဒီ အတိုက်အခံနိုင်ငံရေးလောကမှာ ဇောက်ချလုပ်ကိုင်နေသူများက အသိအမှတ်ပြုပေးနိုင်သည့် ထူးခြားသော ပြင် ပ လက္ခဏာများ မရှိပါဘူး၊ အကျယ်အဝန်း အသင့်အတင့်ရှိပြီး ပြိုလုဆဲဆဲ တဲအိမ်နှင့် NLD ရုံးချုပ်ကို နွားတင်းကုတ် အဖြစ် တကြိမ်ထက်မက ဖော်ပြခံခဲ့ရပါတယ်၊ အဲဒီမှတ်ချက်စကားကို ဂရုဏာနှင့် အမြဲတမ်းပြုလေ့ရှိပြီး ရံဖန်ရံခါမှာ နှစ်လိုဖွယ်အပြုံးနှင့် ပြုံးပြီးဆိုကြပေမဲ့ ကျမတို့တော့ ခုခံ ချပေပြီး ပြန်ပြောခဲ့တာမရှိပါဘူး၊ အားလုံးသောအရာတွေ ထက် ကမ္ဘာပေါ်မှာ လွှမ်းမိုးမှုအများဆုံးရှိတဲ့ လှုပ်ရှားမှုတခုဟာ နွားတင်းကုတ်တခုကနေ အစပျိုးခဲ့တယ်ဆိုတာ ဟုတ် ပါသလား။\nဆင်းရဲနုံချာပြီး လူတွေနဲ့မချိမဆန့် ပြည့်ကြပ်နေတဲ့ရုံးခန်းမှာ သင်တို့အနေနဲ့ သာမန်လူအသွင် သဏ္ဌာန်ရှိတဲ့လူတွေကို တွေ့မြင်နေရလိမ့််မယ်ဖြစ်ပါတယ်၊ ကဗျာသမားဆန်ဆန် ဆံပင်ကို ဘိုသီဘတ်သီနှင့် လူအိုကြီးတယောက်ဟာ ဝါရင့် သတင်းထောက်တဦး ဖြစ်ပါတယ်၊ သူဟာ အတိုက်အခံသမားတို့၏ အကြီးအမှူးတဦးလည်းဖြစ်ပြီး ထောင်ထဲမှာ နှစ် (၂၀) ကြာနေခဲ့ပြီး ပြန်လွတ်လာတဲ့အခါမှာ “ဒါလားဟဲ့ ငရဲ” (Is This A Human Hell) အမည်ရှိတဲ့ သူ့ရဲ့ ကြောက် မက်ဖွယ်ရာ အတွေ့အကြုံအကြောင်း စာအုပ်တအုပ် ရေးသားခဲ့ပါတယ်၊ သူဟာ မြန်မာနိုင်ငံမှာ ယုံကြည်ချက်ကြောင့် အကျဉ်းကျခံနေရသူ ထောင်ပေါင်းများစွာ ရှိနေဆဲဖြစ်တယ် ဆိုတဲ့အကြောင်း အမြဲသတိပြုနှလုံးသွင်းနိုင်ရေးအတွက် အပြာရောင် ထောင်ဝတ်စုံကို အမြဲဝတ်ဆင်လေ့ရှိတယ်။\nသပ်ယပ်စွာဝတ်ဆင်ထားပြီး မျက်နှာမှာ ပူပင်သောကရဲ့ အ ရေးအကြောင်းတွေမရှိဘဲ မျက်မှန်တပ်ထားတဲ့ ဒီအမျိုး သမီးဟာ ထောင်ထဲမှာ (၉) နှစ် နေခဲ့ရတဲ့ ဆရာဝန် တဦးဖြစ်ပါတယ်၊ သူမဟာ ပြီးခဲ့တဲ့ (၃) နှစ်အကြာက ထောင်က လွတ်လာပြီးကတည်းက ကျမတို့ ပါတီရဲ့ လူမှုရေးနှင့် လူသားချင်းစာနာရေးစီမံကိန်းတွေမှာ မအားမလပ်နိုင်အောင် ပါဝင်ဆောင်ရွက်လျက်ရှိသူ ဖြစ်ပါတယ်၊ အဲဒီမှာ အသက် (၈၀) အရွယ် ချစ်စဖွယ် အမျိုးသမီးအိုကြီးတွေရှိပါတယ်၊ သူတို့ဟာ ၁၉၉၇ ခုနှစ်ကစပြီး ကျမတို့ ရုံးခန်းကို ပုံမှန်လာရောက်လျှက်ရှိသူများ ဖြစ်ကြပါတယ်၊ ကျမတို့ရဲ့ ဒီမိုကရေစီ အရေးလှုပ်ရှားမှုများရဲ့ အဖွဲ့ဝင်ဦးရေများစွာတို့ဟာ အကြီးအကျယ်ဖြိုခွင်းခံရပြီး ထောင်ထဲ ရောက်ရှိသွားခဲ့ရတဲ့ အချိန် ကာလဟာ ကျမတို့အတွက် ဆူနာမီကြီး တခုလိုပါပဲ။\nကျမတို့ပါတီရဲ့ အစည်းအဝေးတခုမှာ ကျမတို့ဟာ အရှုံးပေးမှာ မဟုတ်ဘူးဆိုတာကို အစိုးရကို ပြသဖို့အတွက် ဝေးရာ အရပ်ဆီကို ပို့ဆောင်ခြင်းခံခဲ့ရတဲ့ သူတွေရဲ့ ဇနီးတွေ၊ ကလေးငယ်တွေ၊ မိဘအိုကြီးတွေကို လာရောက်စုဝေးဖို့ ဖိတ် ခေါ်ခဲ့ပါတယ်။ အဲဒီ ချစ်စရာကောင်းတဲ့ အမျိုးသမီးအိုကြီးတွေဟာ စံပြအဖြစ် ရွေးကောက်ခံရတဲ့ သတ္တိရှိသူတွေ ဖြစ်ကြတယ်။ သူတို့တတွေဟာ ဇွဲကောင်းသူများ ဖြစ်နေကြဆဲ ဖြစ်ပါတယ်။\nသင်တို့အနေနဲ့ ကျမတို့ရဲ့ NLD ရုံးမှာ မြန်မာအနေနဲ့ ပြောရမယ်ဆိုရင် အရွယ်ကောင်းလို့ ခေါ်ဆိုနိုင်မယ့် အမျိုးသား အမျိုးသမီးတွေကိုလည်း တွေ့မြင်ရမှာဖြစ်ပါတယ်။ ဆိုလိုတာကတော့ သူတို့ တတွေဟာ အသက် (၄၀) ဝန်းကျင်အ ရွယ် ရှိကြသူများဖြစ်တယ်။ သူတို့တတွေဟာ ဒီမိုကရေစီအ‌ရေး လှုပ်ရှားမှုမှာ ပါဝင်လာကြစဉ်အခါက အသက် (၂၀) အရွယ် ဒါမှမဟုတ် ဆယ်ကျော်သက်အရွယ် လွန်မြောက်ပြီးခါစများ ဖြစ်ကြတယ်။ တက်ကြွတဲ့ မျက်နှာနဲ့၊ တောက်ပ တဲ့ မျက်လုံးနဲ့၊ အရေးတော်ပုံအတွက် စိတ်အားထက်သန်ကြသူများ ဖြစ်တယ်။ ခုနေအခါမှာတော့ သူတို့တတွေဟာ ပိုပြီးတည်ငြိမ်လာပြီး ပိုပြီးရင့်ကျက်လာကာ ဆုံးဖြတ်ချက် ပိုမိုခိုင်မာပြတ်သားလာကြသူများ ဖြစ်ပါတယ်။ သူတို့ရဲ စိတ်အား ထက်သန်မှု ပြင်းပြလာခဲ့ရခြင်းဟာ သူတို့ဖြတ်သန်းလာခဲ့ရတဲ့ အမှုစစ်ဆေး စီရင်ခံရမှုကနေ အစပျိုးခဲ့ ရခြင်း ဖြစ်ပါတယ်။ ရှင်တို့အနေနဲ့ သူတို့ဟာ ထောင်ထဲရောက်ဖူးရဲ့လားလို့ မေးရမဲ့အစား ထောင်ထဲကို ဘယ်နှစ်ကြိမ် ရောက်ဖူးပြီလဲလို့ မေးမြန်းရမှာဖြစ်ပါတယ်။\nပြီးတဲ့နောက် ငယ်ရွယ်တဲ့လူတွေ ဒါပေမဲ့ သိပ်အငယ်ကြီးတွေမဟုတ်တဲ့ လူငယ်တွေဟာ စစ်ကြောမေးမြန်းခြင်းနှင့် ထောင်တွင်း အကျဉ်းချခံရခြင်းတို့နှင့် ကြုံတွေ့ဖူးခြင်းရှိကြမှာ မဟုတ်ပါဘူး။ သူတို့ရဲ့ မျက်နှာဟာ မျှော်လင့်ချက်ရဲ့ အ ရောင်တောက်ပနေပေမဲ့ အယူအဆအလွန်အကျွံ အစွန်းရောက်ခြင်း မရှိပါဘူး။ သူတို့က သူတို့ဖာသာသူတို့ ဘာလုပ် ရမယ်ဆိုတာကို သိကြပါတယ်။ သူတို့ဟာ အနာဂတ်အတွက် စိန်ခေါ်မှုတွေကို ကြည်လင်တဲ့ မျက်လုံးနဲ့ လက်ခံထား ကြသူတွေ ဖြစ်တယ်။ သူတို့ရဲ့ လက်နက်ဟာ သူတို့ရဲ့ ယုံကြည်ချက်ဖြစ်ပြီး သူတို့ရဲ့ ချပ်ဝတ်တန်ဆာဟာ သူတို့ရဲ့ စိတ်အားထက်သန်မှု၊ ကျမတို့ရဲ့ စိတ်အားထက်သန်မှုတွေ ဖြစ်ကြပါတယ်။\nအဲဒီစိတ်အားထက်သန်မှုဟာ ဘာလဲ၊ အစဉ်အလာအရ တည်ရှိလာတဲ့ သက်တောင့်သက်သာရှိမှုကို စွန့်လွှတ်တဲ့ အ နေနဲ့ ကျမတို့က စိတ်အားထက်သန်စွာနဲ့ ရည်ရွယ်ပြုလုပ်တဲ့ အရေးတော်ပုံဆိုတာ ဘာလဲ၊ သဘောထား ကွဲလွဲသူတွေ ရဲ့ အခြေခံကျတဲ့ လုပ်ငန်းရဲ့ အဓိပ္ပါယ်ကို ဖွင့်ဆိုထားတဲ့ Vaclav Havel အဆိုအရဆိုလျှင် ကျမတို့ဟာ လူတိုင်းရဲ့ လွပ်လပ်ခွင့်နဲ့ စစ်မှန်တဲ့ ဘဝတည်ဆောက်ခွင့်ကို အကာအကွယ်ပေးဖို့အတွက် ရည်စူးလုပ်ဆောင်နေခြင်းဖြစ်ပါ တယ်။ အခြားနည်းနဲ့ ပြောရမယ်ဆိုရင် ကျမတို့ရဲ့ စိတ်အားထက်သန်မှုဟာ လွတ်လပ်မှု ရှိပါတယ်။\nစိတ်အားထက်သန်မှုကို ဘာသာရေးအမြင်အရ ဒုက္ခလို့ အဓိပ္ပါယ်ဖွင့်ဆိုထားပါတယ်။ ကျမအနေနဲ့ နိုင်ငံရေး စကားရပ် အနေနဲ့ အခိုင်အမာ ပြောလိုတာကတော့ စိတ်အားထက်သန်မှုဆိုတာ ခွက်တခုကို လက်လွတ်အဆုံးအရှုံးခံရတာ ထက် အမိအရ ရယူဖို့ တမင်ရည်ရွယ်ဆုံးဖြတ်လိုက်တဲ့ ရွေးချယ်မှုကြောင့် ခံစားရတဲ့ဒုက္ခလို့ သွယ်ဝိုက် ညွှန်းဆိုလိုပါ တယ်။ ဒါဟာ လွယ်လွယ်ကူကူနဲ့ ပြုလုပ်ခဲ့တဲ့ ဆုံးဖြတ်ချက် မဟုတ်ပါဘူး။ ကျမတို့ဟာ ဒုက္ခခံစားရမှုကို မလိုလားပါ ဘူး။ ကျမတို့ဟာ ဒုက္ခခံစားရမှုကို သာယာတတ်တဲ့ သူတွေမဟုတ်ပါဘူး။ ကျမတို့ စိတ်အားထက်သန်မှုရဲ့ အကြောင်း ပြချက်အပေါ်မှာ တန်ဖိုး မြင့်မားစွာထားခြင်းရဲ့ အကြောင်းအရင်းကတော့ တခါတရံမှာ ကျမတို့ ကိုယ်တိုင်အတွက် ထက် ဒုက္ခကို ရွေးချယ်နိုင်စွမ်း ရှိပါတယ်။\n၂၀၀၃ ခုနှစ် မေလအတွင်းက မြန်မာနိုင်ငံမြောက်ပိုင်းမှာရှိတဲ့ မြို့ငယ်လေးတမြို့ဖြစ်တဲ့ ဒီပဲယင်းမြို့ကို စည်းရုံးရေး အတွက် သွားရောက်တဲ့ ခရီးစဉ်မှာ ကျမနဲ့အတူ လိုက်ပါလာတဲ့ NLD အဖွဲ့ဝင်များနှင့် ထောက်ခံသူများရဲ့ ယာဉ်တန်း တခုဟာ စစ်အစိုးရရဲ့ အမိန့်ပေးမှုနှင့် ပြုလုပ်တဲ့ အမည်မသိ ရန်ပြုသူများရဲ့ ဝိုင်းရံတိုက်ခိုက်ခြင်း ခံခဲ့ရပါတယ်။ တိုက် ခိုက်သူများရဲ့ ကံကြမ္မာကို ဒီနေ့အထိ ဘာမျှ မသိရသေးပေမဲ့ သားကောင်များဖြစ်တဲ့ ကျမတို့ဟာ ဖမ်းဆီးခြင်းခံခဲ့ရပါ တယ်။ ကျမဟာ နာမည်ဆိုးနဲ့ ကျော်ကြားတဲ့ အင်းစိန်ထောင်ကို ခေါ်ဆောင်သွားခြင်း ခံခဲ့ရပြီး တယောက်တည်း အ ထီးကျန်စွာ ထိန်းသိမ်း ခံခဲ့ရပါတယ်။ ကျမဟာ အခြားအကျဉ်းသားများထားရှိရာ အဆောင်နဲ့ သီးသန့်ခွဲခြားဆောက် ထားတဲ့ ဘန်ဂလိုငယ်တခုထဲမှာ ကောင်းမွန်စွာထိန်းသိမ်းခံခဲ့ ရတယ်ဆိုတာကိုတော့ ဝန်ခံ‌ပြောကြားလိုပါတယ်။\nတမနက်မှာ ကျမဟာ နေ့စဉ်လုပ်ရမယ်လို့ သတ်မှတ်ထားတဲ့ ကိုယ်ကာယလေ့ကျင့်ခန်း လုပ်နေရင်း တန်းလန်းမှာပဲ ငါမဟုတ်သေး ပါလား၊ နိုင်ငံရေးအကျဉ်းသား တယောက်အနေနဲ့ ပထမဦးဆုံးလုပ်ရမဲ့ ဝတ်တရားတခုကတော့ မိမိ ကိုယ်ကို ကျန်းမာအောင် တတ်နိုင်သမျှ လုပ်ရမယ်ဆိုတာကို သဘောပေါက် လာခြင်းပဲဖြစ်ပါတယ်။ အဲဒီလိုနည်းနဲ့မှ မဟုတ်ရင် ကိုယ့်ကိုယ်ကို တည်ငြိမ်အောင်လုပ်နိုင်မှာ မဟုတ်ဘူး။ အိပ်ယာထဲမှာ ခွေခွေလေးလှဲနေပြီး ဒီပဲယင်းမှာ ကျမနဲ့အတူ ရှိခဲ့တဲ့လူတွေရဲ့ ကံကြမ်မာအပေါ် စိုးရိမ်ပူပန်နေလို့ မဖြစ်ဘူး။ သူတို့ထဲက လူဘယ်နှစ်ယောက် အပြင်းအ ထန် အရိုက်ခံခဲ့ရသလဲ၊ သူတို့ထဲက လူဘယ်နှစ်ယောက် ကျမမသိတဲ့နေရာဆီကို အတင်းဆွဲခေါ်ခံသွားရသလဲ၊ သူ တို့ထဲက လူဘယ်နှစ်ယောက် သေခဲ့ရသလဲ၊ ပြီးတော့ NLD အတွက် ဘာတွေဆက်ဖြစ်နေသလဲ၊ ကျမက စိုးရိမ်ပူပန်မှု နဲ့ မသေချာ မရေရာမှု ခံစားနေခဲ့ရတယ်။ ကျမ ဒီနေရာမှာ ရောက်နေရမှာ မဟုတ်ဘူး။\nအဲဒီအချိန်မှာ ကျမဟာ ‘မဟုတ်သေးဘူး၊ ဒါဟာ ငါမဟုတ်ဘူး၊ ဒါဟာ တယောက်ယောက် ဖြစ်လိမ့်မယ်၊ ဖြစ်ခဲ့သမျှ အားလုံးဟာ ငါတွေ့ကြုံခဲ့တာ မဟုတ်ဘူး’ လို့ Akhmatoava ရေးသားခဲ့တဲ့ စာကြောင်းကို ပြန်ပြီး အမှတ်မရခဲ့သေးဘူး။ အချိန်များစွာ ကြာမြင့်လာသည့်အခါမှသာ ကျမရဲ့ကိုယ်ပိုင် အိမ်ဆီကို ပြန်သွားနိုင်ခဲ့ပါတယ်၊ ဒါပေမယ့် ဆက်လက် ဖမ်းဆီး ထိန်းသိမ်းခံထားရဆဲမှာပဲ အဲဒီစကားလုံးတွေကို ကျမပြန်ပြီး အမှတ်ရနေခဲ့ပါတယ်။ အဲဒီလို ပြန်လည်အမှတ်ရ မှုရဲ့ တခဏတာအချိန်လေးမှာပဲ ကျမဟာ ခွန်အားတွေ တိုးပွားလာခဲ့ရပါတယ်။\nကဗျာဟာ ကြီးကျယ်တဲ့ပေါင်းစပ်ဖွဲ့စည်းမှုရှိပြီး သူ့မှာ နေရာနှင့် အချိန်တို့ရဲ့ ပိုင်းခြားသတ်မှတ်မှု မရှိဘူးဆိုတာ သိထား ပါတယ်။ အပြာရောင် ထောင်ဝတ်စုံဝတ်ထားတဲ့ ဦးဝင်းတင်ဟာ စစ်ကြောမေးမြန်းခြင်း ခံနေစဉ်အချိန်မှာ Henley ရဲ့ Invictus ဆိုတဲ့ကဗျာဟာ အားကိုးအားထားပြုရာ ဖြစ်ခဲ့ပါတယ်။ အဲဒီ ကဗျာဟာ ကျမရဲ့ဖေဖေနဲ့ လွတ်လပ်ရေးအ တွက် တိုက်ပွဲဝင်စဉ်ကာလ ခေတ်ပြိုင်ပုဂ္ဂိုလ်များအတွက် လွတ်လပ်မှုရရှိရေးတိုက်ပွဲဝင်ရာမှာ လှုံ့ဆော်ပေးတဲ့အရာ ဖြစ်ခဲ့ပါတယ်။ ကြိုးစားရုန်းကန်ခြင်းနှင့် ဒုက္ခခံစားရမှု၊ သွေးချင်းချင်းနီနေပြီး ဦးမညွှတ်တဲ့ ဦးခေါင်း၊ သေဆုံးခြင်း အဲဒါ တွေအားလုံးဟာ လွတ်မြောက် ရေးအတွက် ဖော်ပြတဲ့အရာများဖြစ်ကြပါတယ်။\nကျမတို့ လိုလားတောင့်တတဲ့ လွတ်လပ်မှုဆိုတာဘာလဲ၊ ကျမတို့ရဲ့ အာသာဆန္ဒပြင်းပြတဲ့ အတိုက်အခံသမားများ လို ချင်တဲ့ လွတ်လပ်မှုဟာ ပညာရှင်များအဓိပ္ပါယ်ဖွင့်ဆိုထားတဲ့ သီအိုရီနဲ့ အထူး သက်ဆိုင်ခြင်း မရှိပါဘူး။ အဲဒီစကားလုံးရဲ့အဓိပ္ပါယ် ဘာကိုဆိုလိုသလဲဆိုတာ အတင်းအကြပ်မေးလာခဲ့မယ်ဆိုလို့ရှိရင် သူတို့တတွေက နိုင်ငံရေးအကျဉ်းသား မရှိရေး၊ ဒါမှမဟုတ် လွတ်လပ်စွာ‌ပြောဆိုခွင့်၊ သတင်းဖော်ပြခွင့်၊ အသင်းအဖွဲ့ဖွဲ့စည်းခွင့်၊ ဒါမှမဟုတ် မိမိတို့အလိုရှိတဲ့ အစိုးရကို ရွေးချယ်ပိုင်ခွင့်၊ မိမိ ပြုလုပ်လိုသည့်အရာကို ပြုလုပ်နိုင်ခွင့် စသည်ဖြင့် သူတို့ အလွတ်ကျက်ထားတဲ့အတိုင်း ဒိုးဒိုးဒေါက်ဒေါက် ရွတ်ပြသွားမှာ ဖြစ်ပါတယ်။ ဒါဟာ ရိုးစင်းတယ်လို့ ထင်ရပေမယ့်၊ အန္တရာယ်ရှိတဲ့ ရိုးစင်းမှု ဖြစ် ကောင်း ဖြစ်နိုင်ပေမယ့်လည်း အဲဒီဖော်ပြချက်တွေဟာ လွတ်လပ်မှုရဲ့ သဘောသဘာဝကို ထင်ဟပ်ဖော်ပြလျှက် ရှိပါတယ်။\nနေအိမ်အကျယ်ချုပ်ချထားမှု သက်တမ်းတိုးမြှင့်မှု အကြိမ်တိုင်းမှာ လွတ်မြောက်လာတဲ့အခါ ဘယ်လိုခံစားရသလဲလို့ အမေးခံရမယ်ဆိုလို့ရှိရင် ကျမရဲ့စိတ်ဟာ အမြဲတမ်းလွတ်မြောက်နေတဲ့အတွက် ထူးခြားတဲ့ခံစားချက်မရှိပါဘူးလို့ အ ချိန်မရွေး ပြန်ဖြေမှာ ဖြစ်ပါတယ်။ တဦးတယောက်ရဲ့အတွင်းစိတ် လွန်မြောက်မှုဟာ သူ့ရဲ့ ယုံကြည်ချက်နှင့် လိုက် လျောညီထွေမှုရှိတဲ့ အကြောင်းအရာရဲ့နောက် ဆက်တွဲအဖြစ်ပေါ်ထွက်လာခြင်းဖြစ်တယ်။ Isaiah Berlin က အတွင်းသဏ္ဌာန်လွတ်မြောက်မှုရဲ့ အန္တရာယ်များအပေါ် သတိပေး‌ပြောဆိုထားခဲ့ပါတယ်။\nကိုယ်ကျင့်‌တရား အောင်နိုင်မှုကဲ့သို့သော စိတ်ပိုင်းဆိုင်ရာလွတ်မြောက်မှုကို လွတ်မြောက်မှုရဲ့ ပိုပြီး အခြေခံကျတဲ့ သဘောသဘာဝနဲ့ အောင်မြင်မှုရဲ့ ပိုပြီးရိုးစင်းတဲ့ သဘောသဘာဝတို့နဲ့ ခွဲခြားသိမြင် ထားရမှာဖြစ်ပါတယ်။ တနည်းအား ဖြင့်‌ပြောရမယ်ဆိုရင် လွတ်မြောက်မှုကိုယ်၌မှာပဲ သီအိုရီသဘောအရ ရှုပ်ထွေးမှုနှင့် လက်တွေ့ကျင့်သုံးရာမှာ မျှတမှု ရှိရေး အတင်းအကြပ် လုပ်ဆောင်မှုရဲ့ အန္တရာယ်တရပ် ရှိနေမှာ ဖြစ်တယ်။\nစိတ်ပိုင်းဆိုင်ရာ လွတ်မြောက်မှုကို အခြားလွတ်မြောက်မှု အားလုံးအတွက် စိတ်ကျေနပ်စရာ အစားထိုးစရာအဖြစ် လက်ခံခြင်းဟာ ပြုသမျှကို မတုန်မလှုပ်နဲ့ သည်းခံမှုဘက်ကို ဦးတည်သွားမယ့် အန္တရာယ် အသေအချာ ရှိနေပါတယ်။ ဒါပေမယ့် စိတ်ပိုင်းဆိုင်ရာလွတ်မြောက်မှုဟာ ပိုပြီးအခြေခံကျတဲ့ လွတ်မြောက်မှုများအတွက် လက်တွေ့ကျတဲ့ စိတ် ဓါတ်ခွန်အားကို အားဖြည့်ပေးနိုင်ပါတယ်။ ဗုဒ္ဓဘာသာမှာ အဆုံးစွန်လွတ်မြောက်မှုဟာ အလိုဆန္ဒအားလုံးကနေ လွတ် မြောက်မှုဖြစ်တယ်လို့ ဆိုပါတယ်။ ဒါကြောင့် ဗုဒ္ဓရဲ့မိန့်ဆိုမှုတွေဟာ လူအခွင့်အရေးနဲ့ နိုင်ငံရေးပြုပြင်‌ပြောင်းလဲမှုတွေ နဲ့ဆိုင်တဲ့ လွတ်လပ်မှုဆိုင်ရာ လှုပ်ရှားမှုတွေနဲ့ မကိုက်ညီဘူးလို့ ငြင်းခုံစရာ ဖြစ်လာနိုင်ပါတယ်။\nဒါပေမယ့် ၂၀၀၇ ခုနှစ် အတွင်း မြန်မာသံဃာတော်တွေ မေတ္တာသုတ်ရွတ်ဆို ဆန္ဒပြခဲ့စဉ်က လောင်စာဆီဈေးနှုန်း ရုတ်တရက်မြင့်တက်မှုကြောင့် ကုန်ဈေးနှုန်းအဆမတန်မြင့်တက်လာမှုကို ဆန့်ကျင်ဆန္ဒပြခဲ့ကြတာ ဖြစ်ပါတယ်။ ပြည် သူတွေ စားသုံး နိုင်ဖို့အတွက် သံဃာတော်တွေက စိတ်ပိုင်းဆိုင်ရာစွမ်းအားကို အသုံးချခဲ့တာပဲ ဖြစ်ပါတယ်။ လူသား တွေ လူပီသစွာ နေထိုင်ဖို့လိုအပ်တဲ့ အခြေခံရပိုင်ခွင့်၊ လွတ်လပ်ခွင့်တွေဟာ စိတ်ပိုင်းဆိုင်ရာ လွတ်လပ်ခွင့်နဲ့ တူညီ တယ်လို့‌ပြောလို့ မရပါဘူး။\nကျမအထူးတန်ဖိုးထားတဲ့ အခြေခံလူ့အခွင့်အရေးဆိုတာ ကြောက်ရွံ့မှုကနေ ကင်းဝေးမှု ဖြစ်ပါတယ်။ မြန်မာနိုင်ငံမှာ ဒီမိုကရေစီရေးလှုပ်ရှားမှု အစပြုခဲ့ကတည်းက ကျမတို့ မြန်မာ့လူ့ဘောင်တခုလုံး အမြစ်တွယ်နေတဲ့ အကြောက်တရား ကို ရင်ဆိုင်ခဲ့ရပါတယ်။\nမြန်မာပြည်ကို လာရောက်လည်ပတ်သူတွေက မြန်မာလူမျိုးတွေဟာ နွေးထွေးဖော်ရွကြေတယ်လို့ အလျင်အမြန် မှတ်ချက် ချလေ့ရှိပါတယ်။\nဒါပေမယ့် ဝမ်းနည်းစရာကောင်းတာက နိုင်ငံရေးကိစ္စရပ်တွေ ဆွေးနွေးရမှာလည်း ကြောက် တယ်လို့ မှတ်ချက်ချခံခဲ့ရပါတယ်။ လွတ်လပ်မှုအတွက် စတင်တိုက်ပွဲ ဝင်တဲ့အခါ ကြောက်ရွံ့မှုဆိုတာကို အရင်ဆုံး ကျော်လွှားရမှာ ဖြစ်ပါတယ်။ အဆုံးစွန်ထိလည်း ဒီအတိုင်း တသမတ်တည်း သွားရမှာဖြစ်ပါတယ်။ ကြောက်ရွံ့မှုလုံး လုံးကင်းဖို့တော့ မလိုပါဘူး။ ရှေ့ဆက်လုပ်ဖို့ လုံလောက်တဲ့ သတ္တိရှိရင်ပဲ ရပါပြီ။\nအတိုက်အခံတွေအနေနဲ့ ၎င်းတို့တာဝန်ထမ်းဆောင်ရာတွင် ကြောက်စိတ်မရှိ ဟန်ဆောင်နေကြရပြီး ၎င်းတို့၏ ရဲဘော် ရဲဘက်များ ယင်းသို့ ဟန်ဆောင်နေကြသည်ကိုလည်း မမြင်ဟန်ဆောင်နေကြရသည်။ ဒါဟာ လိမ်လည်ဟန်ဆောင်မှု မဟုတ်ပါဘူး။ နေ့စဉ်နဲ့အမျှ အားသစ်လောင်းသွားရမယ့် ခွန်အားသတ္တိ ဖြစ်ပါတယ်။ ဒီစိတ်ဓါတ်နဲ့ လွတ်မြောက်မှုအ တွက် တိုက်ပွဲဝင်ရမှာ ဖြစ်ပါတယ်။\nAkhmatova နဲ့ Ratushinskaya တို့က ရုရှားတွေဖြစ်ပါတယ်။ Henley က အင်္ဂလိပ်လူမျိုး ဖြစ်ပါတယ်။ ဒါပေမယ့် ဖိနှိပ်မှုအောက်မှ ရှင်သန်ဖို့နဲ့ ကိုယ့်ကြမ်မာကိုယ်ဖန်တီးနိုင်ဖို့ တိုက်ပွဲဝင်ကြတာတော့ လူမျိုးတိုင်းမှာအတူတူပဲ ဖြစ်ပါ တယ်။ အရှေ့အလယ်ပိုင်းကစတင်လာတဲ့ လူသားတွေရဲ့လွတ်မြောက်လိုတဲ့ ဆန္ဒက မြန်မာနိုင်ငံကို ရောက်ရှိလာပါပြီ။\nအခြားနိုင်ငံက လူမျိုးစုတွေလိုပဲ မြန်မာလူမျိုးတို့ စိတ်လှုပ်ရှားမှု ဖြစ်နေကြပါပြီ။ တူနီးရှားနိုင်ငံရဲ့ ၂၀၁၀ ဒီဇင်ဘာ ဆူပူမှုနဲ့ ကျမတို့ရဲ့ ၁၉၈၈ အရေးအခင်းနဲ့ တူညီမှုတွေ အများကြီးရှိပါတယ်။ အရေးမကြီးဘူးလို့ ထင်ရတဲ့ သေးငယ်တဲ့ ကိစ္စ ရပ်တွေက အစပြုဖြစ်ပွားခဲ့ကြတာ ဖြစ်ပါတယ်။\nတူနီးရှားနိုင်ငံမှ သာမန် သစ်သီးသည်တဦးမှ အစပြုကာ တော်လှန်မှုကြီး တရပ်လုံး ဖြစ်ပွားခဲ့ပါတယ်။ မြန်မာနိုင်ငံမှာလည်း ရန်ကုန်မြို့ တက္ကသိုလ် ကျောင်းသားများနှင့် ဒေသခံများအကြား လက်ဖက်ရည်ဆိုင်တွင် စကားများရန်ဖြစ်ရာမှ အစပြု၍ ဆူပူမှုကြီး ဖြစ်ပွားခဲ့ပါတယ်။\nဝန်စည်စလယ်များစွာ ထမ်းထားရသည့် ကုလားအုတ်တကောင်အဖို့ ကုန်စည်များ ထမ်းထားရစဉ်တွင် ၎င်းတတ်နိုင် သည့် ဝန်ပမာဏအတွင်း မသိသာသော်လည်း ယင်းပမာဏ ကျော်လွန်သွားချိန်တွင် ကောက်ရိုးတမျှင်ပင် ထပ်မံ၍ အတင်မခံနိုင်တော့သည့် အနေအထားမျိုး ဖြစ်ပါတယ်။\nတူနီးရှားနှင့် မြန်မာနိုင်ငံတို့တွင် လူငယ်နှစ်ဦး သေဆုံးမှုက ပြည်သူတို့ထမ်းထားရသည် မတရားမှုနှင့် ဖိနှိပ်မှု ဝန်ထုပ် ဝန်ပိုးကြီးကို ၎င်းတို့သည်းခံနိုင်သည့် ပမာဏထက်ကျော်လွန်နေပြီးဖြစ်ကြောင်း မီးမောင်းထိုးပြသည့် ကြေးမုံမှန်ကဲ့သို့ ဖြစ်ခဲ့ပါတယ်။ တူနီးရှားတော်လှန်ရေးတပ်ဦးမှာ လူငယ်များဖြစ်နေခြင်းမှာ ကျမတို့အတွက် အံ့သြစရာမဟုတ်ပါ။ မိမိတို့ ကိုယ်ပိုင်ရပ်တည်ချက်အတွက် ဆုံးဖြတ်ခွင့်ရရေး တောင်းဆိုကြသူများအနက် နိုင်ငံကျော်အဆိုတော်တဦးလည်း ပါဝင် ခဲ့ပါတယ်။\nယနေ့ မြန်မာနိုင်ငံတွင်လည်း Generation Wave အဖွဲ့၏ အမာခံဖြစ်သည့် လူငယ်အဆိုတော်များမှာ ဒီမိုကရေစီနှင့် လူအခွင့်အရေး အတွက် အထူး နှစ်မြှုပ် ဆောင်ရွက်နေကြပါတယ်။ရွှေဝါရောင် တော်လှန်ရေးအပြီးမှာ ယင်းအဖွဲ့ဝင် အချို့ ထောင်ဒဏ်ကျခံ ခဲ့ရပါတယ်။ ယနေ့တိုင် အကျဉ်းကျခံနေရသူ (၁၅) ဦးရှိပါတယ်။ ယခုအခါ အာဏာ ဖြုတ်ချခံရသည် တူနီးရှားအစိုးရကဲ့သို့ပင် မြန်မာ အာဏာပိုင်များအနေဖြင့်လည်း စိတ်ဓါတ်ပြင်းထန်သော လူငယ်များကို မနှစ်သက်ကြပါ။\nအစိုးရက နိုင်ငံအပေါ် သူတို့အုပ်ချုပ်လိုတဲ့ အာဏာအပေါ် ခြိမ်း‌ခြောက်မှု အန္တရာယ်တခုအဖြစ် လူငယ်အဆိုတော်တွေ ကို ရှုမြင်လျှက်ရှိပါတယ်။ လွတ်လပ်မှုကို ယုံကြည်တဲ့သူတွေအတွက် လူငယ်အဆိုတော်တွေဟာ ခွဲခြားဆက်ဆံမှု၊ တ ဘက်သတ်စည်းမျဉ်းတွေ၊ ဖိနှိပ်မှု၊ မတရားမှုတွေနဲ့ အုပ်ချုပ်မှုကင်းတဲ့ အနာဂတ်ကို ကိုယ်စားပြုပါတယ်။\nတူနီးရှားနဲ့ မြန်မာနိုင်ငံရဲ့ တူညီချက်က လွတ်လပ်မှုကို လိုလားတောင့်‌တနေကြတဲ့ ကမ္ဘာတဝှမ်းက ပြည်သူတွေကို ပေါင်းစည်းစေမှု ဖြစ်ပါတယ်။ ဒါပေမဲ့ ဒီနိုင်ငံ (၂) ခုရဲ့ တော်လှန်ရေးရလဒ်ကတော့ ခြားနားပါတယ်။ ပထမဆုံးခြားနား ချက်တခုက မြန်မာစပ်တပ်က ပြည်သူတွေကို ပစ်ခတ်ပြီး၊ တူနီးရှားစစ်တပ်ကတော့ ၎င်းပြည်သူတွေကို ပစ်ခတ်မှုမပြု ခဲ့ပါဘူး။ ဒုတိယခြားနားချက်ဖြစ်ပြီး ရေရှည်အတွက် ပိုအရေးကြီးတဲ့အချက်ကတော့ တူနီးရှားတော်လှန်ရေးက ဆက် သွယ်ရေးကွန်ယက်ရဲ့ အကျိုးတရားတွေကို ရရှိခံစားခဲ့ ရတဲ့အချက်ဖြစ်ပါတယ်။\nဒီဆက်သွယ်ရေးကွန်ယက်ကြောင့် တူနီးရှားပြည်သူတို့ရဲ့ လှုပ်ရှားမှုတွေကို ပိုမိုပေါင်းစည်းစေပြီး စည်းရုံးလှုံ့ဆော်မှုကို ပိုမိုလွယ်ကူစေခဲ့ပါတယ်။ ဒီအချက်ကပဲ တူနီးရှားနိုင်ငံအပေါ် တကမ္ဘာလုံးရဲ့ အာရုံစိုက်မှု ရရှိစေခဲ့တာ ဖြစ်ပါတယ်။ ဆက်သွယ်ရေး ကွန်ယက်ကောင်းမွန်မှုကြောင့် သေဆုံးမှုဖြစ်စဉ် တခုချင်းသာမက ဒဏ်ရာရမှုဖြစ်စဉ် တခုချင်းကိုပါ မိနစ်ပိုင်းအတွင်း ကမ္ဘာကသိအောင် လုပ်ဆောင် နိုင်ပါတယ်။ ယခုအခါ လစ်ဗျား၊ ဆီးရီးယားနဲ့ ယီမင်နိုင်ငံတို့က တော် လှန်ရေးတွေကြောင့် သူတို့နိုင်ငံက အာဏာရှင်တွေရဲ့ ဆိုးရွားတဲ့လုပ်ရပ်တွေကို ကမ္ဘာကသိအောင် လုပ်ဆောင်နိုင်ခဲ့ ပါတယ်။ ဆီးရီးယား နိုင်ငံမှာ အသက်(၁၃)နှစ်အရွယ် လူငယ်အမျိုးသားတဦးကို အသက်သေဆုံးသည်အထိ နှိပ်စက် ညှဉ်းပန်းနေတဲ့ပုံက ဒေါသမီးကို ပိုမိုတောက်လောင်စေခဲ့ပြီး ကမ္ဘာ့ခေါင်းဆောင်တွေဆီက ပြစ်တင်ရှုံ့ချ သံတွေကို ထွက်ပေါ်လာစေခဲ့ပါတယ်။ ဆက်သွယ်ရေးဆိုတာ ချိတ်ဆက်မိခြင်းလို့ အဓိပ္ပါယ်ရပါတယ်။ အရှေ့အလယ်ပိုင်း တော် လှန်ရေးတွေမှာ လွတ်လပ်စွာ ချိတ်ဆက်နိုင်တဲ့ အခွင့်‌အလမ်းရှိခဲ့တာ တွေ့ရပါတယ်။\nကျမတို့ အနေနဲ့ တူနီးရှားနဲ့ အီဂျစ်နိုင်ငံတို့ကို အားမကျဘူးလားဆိုရင် အားကျပါတယ်။ သူတို့ရဲ့ လျင်မြန်ငြိမ်းချမ်းစွာ အသွင်ကူးပြောင်းနိုင်ခဲ့မှုကို ကျမတို့ အားကျပါတယ်။ ဒါပေမဲ့ အားကျနေရုံနဲ့ မလုံလောက်ပါဘူး။ ကျမတို့ လှုပ်ရှားမှုအ တွက် လူသိက်ခာနဲ့ လွတ်လပ်မှုကို တန်ဘိုးထားတဲ့ အမျိုးသား/ အမျိုးသမီးအားလုံးရဲ့ စည်းလုံးမှု၊ အားသစ်လောင်း ကတိကဝတ်ပြုမှု လိုအပ်ပါတယ်။ လွတ်လပ်မှုကို ရှာဖွတေဲ့နေရာမှာ ကျမတို့အနေနဲ့ လွတ်မြောက်ဖို့ လေ့လာသင်ယူ ကြပါတယ်။ ကျမတို့ရဲ့လွတ်လပ်မှု အတွက် ယုံကြည်ချက်ကို အကောင်အထည်ဖော်ရပါမယ်။ Vaclav Havel ရဲ့ “Living in Truth” (အမှန်တရားဖြင့်‌နေထိုင်ခြင်း) ဖြစ်ပါတယ်။ မလွတ်လပ်တဲ့နိုင်ငံအတွင်းမှာ လွတ်လပ်တဲ့ ပြည်သူ တွေ အဖြစ်နေထိုင်ဖို့ ကြိုးပမ်းရာမှာ အတားအဆီး၊ အန္တရာယ်တွေရှိနေပေမယ့် ကျမတို့ ဆန္ဒအလျှောက်တာ ဝန်ထမ်း ဆောင်နေကြတာ ဖြစ်ပါတယ်။ ကျမတို့အနေနဲ့ မှန်ကန်တယ်လို့ ယူဆတဲ့အရာကို လွတ်လပ်စွာ ရွေးချယ်ပိုင်ခွင့် ရှိပါတယ်။ လွတ်လပ်မှုဟာ ပိုမိုလွတ်လပ်မှုတွေအတွက် အန္တရာယ်ကျရောက်နိုင်တယ်လို့လဲ ယူဆထားပါတယ်။\nNLD ရုံးချုပ်ကိုလာရောက်ပြီး လစာမရတဲ့အလုပ်တွေကို လာရောက်လုပ်ကိုင်ပေးနေကြတဲ့ အမျိုးသမီးကြီးတွေနဲ့ လူ ငယ်များဟာ လွတ်မြောက်ခွင့်‌ရရေးခရီးကြမ်းအတွက် ၎င်းတို့၏ ရွေးချယ်ပိုင်ခွင့် အတိုင်း ဆောင်ရွက်နေကြတာ ဖြစ် ပါတယ်။\nယနေ့ အစီအစဉ်မှာ ပါဝင်ပြောကြားမှုဟာလည်း ကျမရဲ့ လွတ်လပ်စွာ ဆက်သွယ် ပြောဆိုပိုင်ခွင့်‌ကို ကျင့်‌သုံးနေတာ ဖြစ်ပါတယ်။ အတိအကျပြောရရင် ကျမ ကို ကျမ ပိုမိုလွတ်လပ်တဲ့ လူတဦးအဖြစ် ခံစားမိစေတဲ့ အခွင့်‌အရေးကို ကျင့် သုံးနေတာ ဖြစ်ပါတယ်။\nအတိုက်အခံလုပ်တယ် ဆိုတာ Max Weber ရဲ့ နိုင်ငံရေးအမြင်အရ အသက်မွေးဝမ်းကြောင်း လုပ်ငန်းတခု ဖြစ်ပါ တယ်။ ကျမတို့အနေနဲ့ လွတ်မြောက်မှုအတွက် အတိုက်အခံလုပ်နေကြတာ ဖြစ်ပါတယ်။ နိုင်ငံရေးကို ခုံမင်မြတ်နိုး စိတ်၊ တာဝန်သိစိတ်၊ ချင့်‌ချိန်တတ်မှုတို့နှင့်‌အတူ ထပ်ခါတလဲလဲ ကြိုးပမ်းကြဖို့ ပြင်ဆင်ထားပါတယ်။ ကျမတို့ရဲ့ လွတ် မြောက်ရေး အိပ်မက်ကို အမှန်တကယ် အကောင်အထည်ဖော်နိုင်ဖို့ ကြိုးပမ်းနေကြပါတယ်။\nဒီနေ့ပို့ချမှုကို ကျမနှစ်သက်တဲ့ Kipling ရဲ့ သီချင်းစာသားအချို့နဲ့ အဆုံးသတ်ချင်ပါတယ်။ ဒီစာသားတွေရဖို့ ကျမကို အကူအညီပေးခဲ့တဲ့ Tim Garton-Ash ကို ကျေးဇူး အများကြီးတင်ပါတယ်။\n“I’d not give room for an Emperor – I’d hold my rood foraKing. To the Triple Crown I’d not bow down – but this isadifferent thing. I’ll not fight with the Power of Air – sentry, pass him through! Drawbridge let fall – He’s the lord of us all – the Dreamer whose dream came true!”\nSUE LAWLEY – ဒေါ်အောင်ဆန်းစုကြည်အနေနဲ့ ဒီသင်ခန်းစာကို မကြာသေးမီက အသံသွင်းပေးခဲ့ပြီး ရန်ကုန်မြို့က သူမရဲ့အသံကို အခုတိုက်ရိုက်ချိတ်ဆက်ပေးမှာ ဖြစ်ပါတယ်။ ဒေါ်အောင်ဆန်းစုကြည်ကို ကြိုဆိုပါတယ်။\nဒေါ်အောင်ဆန်းစုကြည် ရှင် ပရိသတ်ရဲ့ လက်ခုပ်သံကို ကြားလိုက်ပါသလား။\nအောင်ဆန်းစုကြည် – ဟုတ်ကဲ့၊ ကျေးဇူးတင်ပါတယ်။\nSUE LAWLEY – ပရိသတ်ရဲ့ မေးခွန်းတွေကို ဖြေကြားဖို့ အသင့်ဖြစ်ပါပြီလား။\nအောင်ဆန်းစုကြည် – ဟုတ်ကဲ့၊ မေးခွန်းကောင်းတွေကို ဖြေကြားပေးပါမယ်။\nSUE LAWLEY – ကျမနဲ့အတူ နိုင်ငံရေးနဲ့ သမိုင်းကြောင်းဆိုင်ရာ တင်ဆက်သူ Tim Garton-Ash လည်း ရှိနေပါ တယ်။ Tim အနေနဲ့ အရှေ့ဥရောပ ကွန်မြူနစ်စနစ်ကနေ ယနေ့ခေတ် မြန်မာနိုင်ငံအထိ အာဏာရှင်စနစ်နဲ့ အတိုက် အခံတွေနဲ့ ပတ်သက်ပြီး ရေးသားမှုတွေ ကျယ်ကျယ်ပြန့်ပြန့် လုပ်ခဲ့ပြီး ဖြစ်ပါတယ်။ ကျမတို့နဲ့အတူ ကုလသမဂ္ဂ နိုင်ငံ ရေးရာ လက်ထောက် အထွေထွေအတွင်းရေးမှူးချုပ်အဖြစ် တာဝန်ထမ်းဆောင်ခဲ့တဲ့ ဗြိတိန်နိုင်ငံသား Sir Kieran Prendergast လည်း ရှိနေပါတယ်။\nယခုအခါ Sir Kieran အနေနဲ့ ဂျီနီဗာအ‌ခြေစိုက် လူသားချင်း စာနာထောက်ထားမှုဆိုင်ရာ ဆွေးနွေးပွဲ ဗဟိုဌာနမှာ အကြံပေးအရာရှိအနေနဲ့ တာဝန်ထမ်းဆောင်လျှက် ရှိပါတယ်။ ဒါ့အပြင် တရုတ်၊ အီဂျစ်၊ အီရန်၊ ဆီးရီးယားနဲ့ မြန်မာနိုင်ငံ က နိုင်ငံရေးသမားတွေ၊ အတိုက်အခံတွေ၊ အစီအစဉ် တင်ဆက် သူတွေလည်း ရောက်ရှိနေပြီး သူတို့ဆီက မေးခွန်းတွေ ထွက်ပေါ်လာမှာ ဖြစ်ပါတယ်။ ဒေါ်အောင်ဆန်းစုကြည်ကို ပထမဆုံး မေးခွန်းမေးဖို့ Timothy Garton-Ash ကို ဖိတ်ခေါ် ပါတယ်။\nTimothy Garton-Ash – ပထမဆုံးအနေနဲ့ အရမ်းပြောင်မြောက်တဲ့ သင်ခန်းစာ ပို့ချပေးတဲ့အတွက် ဒေါ်အောင်ဆန်းစု ကြည်ကို ကျေးဇူးတင်ကြောင်း ပြောကြားလိုပါတယ်။\nကျနော်အနေနဲ့ ဒီမေးခွန်းက မေးခွန်းကောင်းတခုဖြစ်မယ်လို့ သိပ်မထင်ပါဘူး။ ဒါပေမဲ့ တူနီးရှားနိုင်ငံနဲ့ နှိုင်းယှဉ် ခဲ့တဲ့အပေါ် အနည်းငယ် မေးမြန်းလိုပါတယ်။ ၁၉၈၈ ခုနှစ်ကတည်း ကစပြီး နှစ်ပေါင်း (၂၅) နှစ် နီးပါးကြာတဲ့အထိ ဒေါ်အောင်ဆန်းစုကြည်တို့ရဲ့ အတိုက်အခံကြိုးပမ်းမှု ဘာကြောင့် ဒီလောက်အချိန်ကြာ ရတယ်ဆိုတာ မေးမြန်းလိုပါတယ်။\nဒီလိုအချိန်ကြာမြင့်‌ရတာဟာ မြန်မာစစ်တပ်က ပြည်သူတွေကို သေဆုံးအောင် ပစ်ခတ်လို့လား၊ အကြမ်းမဖက်အတိုက် အခံပြုလုပ်မှုမှာ အချိန်ယူရန် လိုအပ်လို့လား၊ မြန်မာနိုင်ငံမှာ ဆက်သွယ်ရေးတော်လှန်မှု မထွန်းကားနိုင်သေးလို့လား၊ ဒါမှမဟုတ် ပထဝီနိုင်ငံရေးအရ တူနီးရှားနိုင်ငံမှာ လွတ်လပ်တဲ့ ဥရောပ ရှိသလို မြန်မာနိုင်ငံမှာလည်း အိမ်နီးချင်း တရုတ် နိုင်ငံရှိနေလို့လား၊ ဒေါ်အောင်ဆန်းစုကြည်တို့ရဲ့အတိုက်အခံ လှုပ်ရှားမှု ဒီလောက်အချိန်ကြာမြင့်ပြီး ခက်ခဲနေရတဲ့ အ ကြောင်းအရင်းများကို သိရှိလိုပါတယ်။\nအောင်ဆန်းစုကြည် – ဒါတွေအားလုံးကြောင့်လို့ပဲ ထင်ပါတယ်။ ဒါပေမဲ့ ပထမဆုံးအကြောင်းအရင်းကို ပြောရရင် ကျမ တို့ မြန်မာစစ်တပ်က ပြည်သူတွေကို ပစ်ခတ်ခဲ့တာကြောင့် ဖြစ်ပါတယ်။ စစ်တပ်တခုက ဒီလိုလုပ်ဆောင်လိုက်ရင် အ ချိန်ကာလတခုအထိတော့ နောက်ထပ်လှုပ်ရှားမှုတွေ ရပ်တန့်သွားတတ်ပါတယ်။ ဒါကမြန်မာနိုင်ငံမှာတင် မဟုတ်ပါ ဘူး၊ တခြားနိုင်ငံတွေမှာလည်း ဒီလိုဖြစ်စဉ်တွေ ရှိပါတယ်။ ဟန်ဂေရီတော်လှန်ရေး နှိမ်နင်းခံရပြီးတဲ့နောက် အရှေ့ ဥ ရောပက ပြည်သူတွေအနေနဲ့ လမ်းပေါ်ထွက်ဆန္ဒပြဖို့ တွေဝေလာခဲ့ကြပါတယ်။ ဆက်သွယ်ရေး တော်လှန်မှုကတော့ အများကြီး အပြောင်းအလဲပြုလုပ်နိုင်ခဲ့တယ်လို့ ကျမ ထင်ပါတယ်။ အခုဆိုရင် အရှေ့အလယ်ပိုင်းဒေသနိုင်ငံတိုင်းမှာ ဘာတွေဖြစ်နေသလဲဆိုတာ မြင်တွေ့နိုင်ပါတယ်။\nဒါပေမဲ့ မြန်မာနိုင်ငံမှာ ၁၉၈၈ ခုနှစ်က ဖြစ်ပွားခဲ့တဲ့ အ‌ခြေအနေက ပိုမိုဆိုးရွားပါတယ်။ ဒါပေမဲ့ လူတွေက ဒီအ‌ခြေအ နေကို မသိကြပါဘူး။ ပထဝီနိုင်ငံရေး အနေအထားတွေ ထည့်‌သွင်းစဉ်းစားရမယ်ဆိုတာလဲ မှန်ပါတယ်။ ပြည်သူတွေ ကို ပစ်ခတ်ခဲ့ခြင်းနဲ့ ကမ္ဘာတဝှမ်းလုံးကို သိရှိအောင်မပြုလုပ်နိုင်ခဲ့ခြင်းက ကျမတို့ရဲ့ လှုပ်ရှားမှုကို ကြာမြင့်‌စေခဲ့တာပါ။ အဲဒါကြောင့်တင်ရယ်တော့ မဟုတ်ပါဘူး။ ကျမတို့အနေနဲ့ ငြိမ်းချမ်းစွာလှုပ်ရှားလိုတာကြောင့်လည်း ပါပါတယ်။ ဘာလို့ လဲဆိုတော့ တူနီးရှားနဲ့ အီဂျစ်တို့မှာလည်း ငြိမ်းချမ်းစွာ ပြီးဆုံးသွားလို့ပါပဲ။\nSUE LAWLEY – Nelson Mandela ကတော့ သူ့ကိုယ်သူ ပြောင်းလဲခဲ့တယ်နော်၊ မဟုတ်ဘူးလား\nဒေါ်အောင်ဆန်းစုကြည် အကြမ်းမဖက်တာကို နည်းဗျူဟာတရပ်အနေနဲ့သုံးတာဟာ ရေရှည်မှာ အလုပ်မဖြစ်ဘူးလို့ သူကပြောခဲ့တယ်နော်၊ အဲဒါနဲ့ပတ်သက်ပြီး ဝေဖန်စရာတစုံတခုများ ရှိနေသလား။\nအောင်ဆန်းစုကြည် … အဲဒါကဖြစ်နိုင်ပါတယ်။ ဘာလို့လဲဆိုတော့ ကျမ သင်ခန်းစာ ပို့ချတဲ့အထဲမှာ ပြောကြားခဲ့တဲ့ အတိုင်း အကြမ်းမဖက်တဲ့ လှုပ်ရှားမှုကို ကျင့်‌ဝတ်တခုအနေနဲ့ ကျမကိုင်ဆုပ်ခဲ့တာ မဟုတ်ပါဘူး။ ဒါပေမဲ့ လက်တွေ့ကျတဲ့ အချက်တခုအနေနဲ့ရော နိုင်ငံရေးအနေအထားတရပ် အနေနဲ့ပါ နိုင်ငံအတွက် အကောင်းဆုံးလို့ထင်ပြီး လုပ်ဆောင်ခဲ့ တာ ဖြစ်ပါတယ်။ အကြမ်းမဖက်ဝါဒရဲ့ ဖခင်ကြီးဖြစ်တဲ့ ဂန္ဒီတောင်မှ ပြောကြားခဲ့တဲ့အချက်တချက်ရှိပါတယ်။ အဲဒါက တော့ အကြမ်းဖက်မှုနဲ့ သတ္တိနည်းပါးမှုဟာ ကြားအ‌ခြေအနေမှာရှိပြီး အကြမ်းဖက်မှုကို သူ့အနေနဲ့ အချိန်မရွေး ရွေး ချယ်နိုင်ခဲ့ပါတယ်။\nSUE LAWLEY – ကျမတို့နဲ့အတူ မြန်မာနိုင်ငံက ဒုက္ခသည်တဦးဖြစ်တဲ့ ဝေနှင်းပွင့်‌သုန် လည်း အတူရှိနေပါတယ်။ သူမ က အခုလန်ဒန်မှာ ကျောင်းတတ်နေပြီး သူမရဲ့ဖခင်ကတော့ မြန်မာနိုင်ငံမှာ အကျဉ်းကျခံနေရဆဲဖြစ်ပါတယ်။ သူမအနေနဲ့ မေးခွန်းမေးမြန်းဖို့ ဖိတ်ကြားပါရစေ။\nဝေနှင်းပွင့်‌သုန် – ဟုတ်ကဲ့၊ မင်္ဂလာပါအမေ။ မြန်မာနိုင်ငံက လူငယ်တယောက်အနေနဲ့ မေးမြန်းလိုပါတယ်။ ကျမတို့ အားလုံး လှုပ်ရှားမှုမှာ ပါဝင်လိုပါတယ်။ မြန်မာနိုင်ငံမှာ ပြုပြင်ပြောင်းလဲမှု ဖြစ်ပေါ်ဖို့၊ ပိုမိုတိုးတက်မှုရရှိဖို့၊ လူငယ်တွေ အနေနဲ့ လုပ်ဆောင်နိုင်တဲ့ လက်တွေ့ဆန်တဲ့ အကောင်းဆုံးနည်းလမ်းဖြစ်ဖို့ ဘယ်လိုလုပ်ရမှာဆိုတာ ကျမအနေနဲ့ သိရှိလိုပါတယ်။\nSUE LAWLEY – မြန်မာနိုင်ငံအပြင်ဘက်မှာ လှုပ်ရှားဆောင်ရွက်မယ်လို့ ဆိုလိုတာလား။\nဝေနှင်းပွင့်‌သုန် – ဟုတ်ကဲ့။\nSUE LAWLEY – မြန်မာနိုင်ငံတွင်းက ကျောင်းသားတွေက လုပ်မှာလား။\nဝေနှင်းပွင့်သုန် – မြန်မာနိုင်ငံပြင်ပကပဲ ဖြစ်စေ၊ မြန်မာနိုင်ငံအတွင်းကပဲ ဖြစ်စေ လူငယ်တွေ လုပ်ဖို့ပါ။ အကောင်းဆုံး လက်တွေ့ကျတဲ့ လုပ်ငန်းတရပ်အဖြစ် ကျမတို့ ဘယ်လိုလုပ်နိုင်မလဲ။\nSUE LAWLEY – ဒေါ်စု ပြောပေးပါဦး\nအောင်ဆန်းစုကြည် … လက်တွေ့ကျတဲ့ အကောင်းဆုံးလုပ်ဆောင်မှုဆိုတာ တခုထဲ ရှိတယ်လို့ မထင်ပါဘူး။ မြန်မာနိုင်ငံပြင်ပက လူငယ်အားလုံးအတွက် ဆိုရင်တော့ ပြည်တွင်းမှာ ဘာတွေဖြစ်နေတယ်ဆိုတာ မျက်ခြေမပြတ်ဖို့ အလွန်ပဲ အရေးကြီးပါတယ်။ ဒါက သူတို့ အနေနဲ့ အကောင်းဆုံး လုပ်ဆောင် နိုင်တာဖြစ်ပါတယ်။ ပြည်တွင်းက လူငယ်တွေအ တွက်ကတော့ လုပ်နိုင်တာတွေအများကြီး ရှိပါတယ်။ တချိန်တည်းမှာပဲ နေရာကဏ္ဍပေါင်းစုံမှာ အလုပ်လုပ်ရပါမယ်။ ပြည်တွင်းက လူငယ်တွေမှာ လွတ်မြောက် ရေးအတွက် တိုက်ပွဲဝင်ရတာ အခက်အခဲရှိပါတယ်။ လက်တွေ့ပိုင်းအရ ရော၊ သီအိုရီပိုင်းအရရော သူတို့ကို သူတို့ ပညာပေးဖို့ ကြိုးစားရပါတယ်။ တခြားလူတွေကိုလည်း လှုပ်ရှားမှုမှာ သူတို့နဲ့ အတူ ပါဝင်လာဖို့ ပညာပေးလှုံ့ဆော်နိုင်ဖို့ သင်ယူရပါတယ်။\nSUE LAWLEY – Sir Kieran Prendergast ရဲ့ အမြင်ကို မေးပါရစေ။ NLD ရဲ့ ကြိုးပမ်း လုပ်ဆောင်မှုနဲ့ပတ်သက်ပြီး ဘယ်လိုသဘောရပါသလဲ။ ၁၉၉၀ ခုနှစ်ကတည်းက ပုံစံမပြောင်းလဲဘဲ ရှိနေခဲ့တာ ပြောင်းသင့်‌တယ်လို့ ထင်မြင်ပါ သလား။\nSir Kieran Prendergast – တခါတလေ ကျနော်လည်း ကိုယ့်ကိုကိုယ် မေးမိပါတယ်။ မူဝါဒတွေဟာ အပြောင်းအလဲ မရှိ ငြီးငွေ့စရာ ဖြစ်နေသလားပေါ့။ အထူးသဖြင့် ပူးပေါင်းဆောင်ရွက်မှုအနေနဲ့ ပြင်ပကမ္ဘာကို အကြံပေးတဲ့အခါ ကျနော်တို့ ကျင့်‌သုံးနေတဲ့ မူဝါဒ (၄) ခုပဲ ရှိပါတယ်။ တခုက ပူးပေါင်းဆောင်ရွက်မှု၊ ဒုတိယက ပစ်ပယ်ထားတာ၊ ဒါပေ မဲ့ ကျနော် သိသလောက်တော့ မြန်မာနိုင်ငံက ၁၉၆၂ ခုနှစ်ကတည်းက သူ့သဘောနဲ့သူ သီးခြားနေခဲ့တာပါ။ တတိယ က အရေးယူပိတ်ဆို့မှု ဖြစ်ပါတယ်။ ဒါပေမဲ့ တရုတ်နိုင်ငံက မြန်မာနိုင်ငံမှာ ရင်းနှီးမြှုပ်နှံဖို့ ဗြောင်ကျကျ လုပ်ဆောင်နေ ပါတယ်။ နံပါတ် (၄) နည်းလမ်းက တိုက်ခိုက်မှု ဖြစ်ပါတယ်။ လတ်တလော အနောက်နိုင်ငံတွေရဲ့ မူဝါဒနဲ့သော် လည်း ကောင်း၊ စစ်ရေးအားဖြင့်‌သော်လည်းကောင်း ပိုမိုအောင်မြင်အောင် လုပ်ဆောင်နိုင်တယ်လို့ မှားယွင်းစွာ ယူဆခဲ့မှုတွေ အပြီးမှာတော့ ဒါဟာ ဖြစ်လာမှာ မဟုတ်ပါဘူး။ ဒါကြောင့် NLD အနေနဲ့ စေ့စပ်ညှိနှိုင်းမှုနဲ့ အရေးယူ ပိတ်ဆို့မှုဆိုတဲ့ နယ်ပယ် (၂) ခုကိုပဲ တွေးစရာရှိတာလား၊ အရေးယူပိတ်ဆို့မှုကရော လွတ်လပ်မှုနဲ့ ဒီမိုကရေစီကို မဆောင်ကျဉ်းပေး တဲ့ တရုတ်နိုင်ငံလို နိုင်ငံရဲ့အကျိုးစီးပွားကိုပဲ ဖြစ်မနေစေဘူးလားလို့ စဉ်းစားမိပါတယ်။ ဥပမာ-NLD အနေနဲ့ နိုင်ငံခြား ရင်းနှီးမြှုပ်နှံမှုအတွက် စံသတ်မှတ်နိုင်သလား၊ ဘာကြောင့်လဲဆိုတော့ ဗီယက်နမ်နဲ့ အင်ဒိုနီးရှားတို့လို စစ်ဘက်အုပ် ချုပ်မှုအောက်မှာ နှစ်ပေါင်းများစွာ တံခါးပိတ်ဝါဒနဲ့ နေလာကြတဲ့နိုင်ငံတွေကို ထည့်‌သွင်းစဉ်းစားကြည့်‌မယ်ဆိုရင် စစ် ဘက်ဆိုင်ရာကို ဒီအတိုင်း ဆက်လက်မနေဘဲ၊ တံခါးဖွင့်‌ဝါဒကျင့်‌သုံးဖို့ကို သာယာဝပြောမှုရှိနဲ့ အနောက်နိုင်ငံများရဲ့ ရင်းနှီးမြှုပ်နှံမှုက တွန်းအားဖြစ်စေခဲ့တာ ဖြစ်ပါတယ်။\nSUE LAWLEY – ဒေါ်စု… ရှင့်‌ကိုတော့ ဝိုင်းတိုက်ခိုက်နေကြပြီနော်။ ဒါဟာ မေးခွန်းကောင်း တခုတော့ မဟုတ်ဘူး။\nအောင်ဆန်းစုကြည် – ကျမ ပြန်ဖြေနိုင်တဲ့အတွက် ဒီမေးခွန်းက သိပ်တော့မဆိုးလှပါဘူး။ ပထမဆုံးအနေနဲ့ Sir Kieran ဖော်ပြခဲ့တဲ့ နည်းလမ်း (၄) သွယ်က သူပြောသလိုတော့ မဟုတ်ဘူးလို့ ထင်ပါတယ်။ ကျမတို့အနေနဲ့ စေ့စပ်ညှိနှိုင်းဖို့ အစဉ်အမြဲဆန္ဒရှိခဲ့ပါတယ်။ စေ့စပ်ညှိနှိုင်းမှုမလုပ်ဘဲ ဘာမှဖြစ်မလာနိုင်ဘူးလို့ ထင်တဲ့အတွက်ကြောင့် ဖြစ်ပါတယ်။ ကျမတို့အနေနဲ့ တံခါးပိတ်ဝါဒကို အယုံအကြည် မရှိပါဘူး။ ပိတ်ဆို့အရေးယူမှုတွေနဲ့ ပတ်သက်ပြီး မြန်မာနိုင်ငံမှာ Blanket Sanction (အလုံးစုံ ပိတ်ဆို့ရေး) မရှိဘူးလို့ ထင်ပါတယ်။ ကနေဒါနိုင်ငံကသာ အလုံးစုံပိတ်ဆို့ရေးချမှတ် ထားတာ ဖြစ်ပါတယ်။ ဥရောပသမဂ်ဂနဲ့ အမေရိကန်လိုနိုင်ငံမျိုးတွေကတောင် အလုံးစုံပိတ်ဆို့မှု မလုပ်ပါဘူး။ ဒါတွေ အားလုံးကို အလုံးစုံပိတ်ဆို့မှုလို့ ပြောလို့မရပါဘူး။ အရေးယူပိတ်ဆို့မှုတွေဟာ ထိရောက်မှုရှိ/မရှိဆိုတာနဲ့ ပတ်သက် လို့ ပြည်ခိုင်ဖြိုးပါတီအနေနဲ့ အရေးယူပိတ်ဆို့မှုတွေ ပယ်ဖျက်ပေးဖို့ လွှတ်တော်ကနေတဆင့် တောင်းဆိုထားတာကို ပြန်လည် သတိပေးလိုပါတယ်။ အရေးယူပိတ်ဆို့မှုတွေဟာ ထိရောက်မှုမရှိရင် သူတို့အနေနဲ့ ဘာကြောင့် ပယ်ဖျက် ပေးဖို့ တောင်းဆိုမှာလဲ။ ဒါကိုထည့်‌သွင်းစဉ်းစားရမယ်လို့ထင်ပါတယ်။ စေ့စပ် ညှိနှိုင်းမှုနဲ့ ပတ်သက်လို့ ဒီမိုကရေစီ ကွန်ယက်အတွက် ကျမတို့ကို အထောက်အကူဖြစ်မဲ့ နည်းလမ်းအတိုင်း ဆက်လက်လုပ်ဆောင်သွားမှာ ဖြစ်ပါတယ်။ ဒီနည်းလမ်းက အောင်မြင်မှုရရှိနေပါတယ်။ ကျမ လွတ်မြောက်လာကတည်းက ကျမ မျှော်လင့်‌ထားတာထက် ပိုမို အောင်မြင်နေပါတယ်။ ပြည်သူတွေကို လုပ်ပိုင်ခွင့်‌အာဏာပိုပေးပြီး အစိုးရအပေါ် မှီခိုနေရမှု လျော့ချပေးခြင်းဖြင့် မြန်မာပြည်သူတွေရဲ့ ဒီမိုကရေစီလှုပ်ရှားမှုကို နည်းလမ်းသစ်တရပ်အနေဖြင့် အင်တိုက်အားတိုက် ကူညီပေးရာရောက် ပါတယ်။\nSUE LAWLEY – မြန်မာနိုင်ငံဆိုင်ရာ ဗြိတိသျှသံအမတ်ကြီးဟောင်းတဦးဖြစ်တဲ့ Vicky Bowman ကို ဖိတ်ခေါ်ပါတယ်။ သူမဟာ ၁၉၉၀ ပြည့်‌နှစ်များအတွင်း မြန်မာနိုင်ငံမှာ ဗြိတိသျှသံတမန်တဦးအနေဖြင့် တာဝန်ထမ်းဆောင်ခဲ့ပြီး နိုင်ငံရေး အကျဉ်းသားတဦးဖြစ်ခဲ့ဘူးတဲ့ မြန်မာနိုင်ငံသားတဦးနဲ့ အိမ်ထောင်ကျခဲ့သူ ဖြစ်ပါတယ်။\nVicky Bowman – ကျမရဲ့မေးခွန်းက အတိုက်အခံတွေကြားထဲမှာ သဘောထားကွဲလွဲမှုနဲ့ ပတ်သက်ပါတယ်။ အာဏာ ရှင်အစိုးရတွေရဲ့လက်အောက်က အတိုက်အခံလှုပ်ရှားမှုတွေမှာ ပြည်တွင်းအတိုက်အခံတွေနဲ့ ချိတ်ဆက်ဆောင်ရွက် ရာမှာ အခက်အခဲရှိတာတွေ့ရပါတယ်။ မြန်မာနိုင်ငံက အတိုက်အခံလှုပ်ရှားမှုမှာလည်း အလားတူပြဿနာမျိုး ရှိတယ် လို့ ထင်ပါတယ်။ ပြိုကွဲနေမှုတွေကို ပြန်လည်ပေါင်းစည်းပေးနိုင်တဲ့ မူဝါဒလုပ်ငန်းစဉ် (သို့) ခိုင်မာတဲ့ ဖွဲ့စည်းပုံထက်စာ လျှင် ဒေါ်အောင်ဆန်းစုကြည် အပေါ်မှာပဲ မူတည်တယ်လို့ ထင်ပါတယ်။ ဒါကြောင့် ကျမရဲ့မေးခွန်းက အာဏာရှင်အ စိုးရတွေ လက်အောက်က အတိုက်အခံလှုပ်ရှားမှုတွေအနေနဲ့ တဦးချင်း တယောက်ချင်း လွတ်လပ်စွာ ရှင်သန်လှုပ်ရှား နိုင်ဖို့၊ ဒေါ်အောင်ဆန်းစုကြည် ပါတီလို အတိမ်းအစောင်းမဖြစ်စေဖို့ ဘယ်လိုမျိုး ထိထိရောက်ရောက် ဆောင်ရွက်နိုင် သလဲဆိုတဲ့ မေးခွန်း ဖြစ်ပါတယ်။ ကျေးဇူးတင်ပါတယ်။\nအောင်ဆန်းစုကြည် – လူအတော်များများက NLD သက်တမ်း ဘယ်လောက် နုသေးတယ်ဆိုတာကို မေ့နေကြတယ် ထင်ပါတယ်။ သာဓကအားဖြင့် အိန္ဒိယ လွတ်လပ်ရေးအတွက် တိုက်ပွဲဝင်တဲ့ကာလအတွင်း အိန္ဒိယ အမျိုးသားကွန် ဂရက် (သို့) အာဖရိက အမျိုးသား ကွန်ဂရက်တို့လို သက်တမ်း ကြာမြင့်‌ပြီဖြစ်တဲ့ ပါတီကြီးတွေနဲ့ နှိုင်းယှဉ်စဉ်းစားရမှာ ဖြစ်ပါတယ်။\nဘဝဆိုတာ ခက်ခဲတဲ့အတွက် အတိုက်အခံတွေအကြား သဘောထားကွဲလွဲတယ်ဆိုတာ ပုံမှန် သဘာဝသာ ဖြစ်ပါ တယ်။ ကျမတို့အနေနဲ့ ကြိုးစားရုန်းကန်ရမှာ ဖြစ်ပါတယ်။ ပြဿနာတွေကို ဖြေရှင်းနိုင်ဖို့ လူတွေအကြားမှာ တဦးနဲ့ တဦး အမြင်မတူညီမှုတွေနဲ့ စတင်ရမှာ ဖြစ်ပါတယ်။ တဦးတယောက်တည်း (သို့) ခေါင်းဆောင်အနည်းစုအပေါ် မှီခို ရတယ်ဆိုတာ သဘာဝမကျပါဘူး။ ဒီလိုသဘောသဘာဝမျိုးက သက်တမ်းနုသေးတဲ့ လှုပ်ရှားမှုတွေမှာသာ ဖြစ်လေ့ ရှိပါတယ်။ ကျမတို့ အနေနဲ့ နှစ်ပေါင်း (၂၀) ကျော် ခဲ့ပြီဖြစ်ပေမဲ့ ကျမတို့လို အခြားလှုပ်ရှားမှုတွေနဲ့ နှိုင်းယှဉ်လိုက်ရင် သက်တမ်းနုနေဆဲ၊ သင်ယူနေရဆဲသာ ဖြစ်ပါတယ်။ ပထမမျိုးဆက်ပဲ ရှိပါသေးတယ်။ ဒုတိယမျိုးဆက်ကို ရောက်တဲ့ အခါမှာတော့ ပိုမို ကောင်းမွန်လာပါလိမ့်မယ်။ ဒုတိယမျိုးဆက် မရောက်ခင် ဒီမိုကရေစီရမယ်လို့ မျှော်လင့်ပါတယ်။\nSUE LAWLEY – ဒေါ်စု.. ရှင်က လွန်ခဲ့တဲ့ (၂၂) နှစ်ကထက်စာလျှင် ပိုမိုအားကြီးခိုင်မာတဲ့ အနေအထားကို ရောက်နေ ပြီလို့ မခံစားရဘူးလား။ နိုဝင်ဘာလအတွင်း စစ်အစိုးရက ရွေးကောက်ပွဲရလဒ်တွေကို ကြေညာပြီး ဒေါ်အောင်ဆန်းစု ကြည် လွတ်မြောက်ခဲ့စဉ်က အခုလိုမျိုး အနေအထားမရှိသေးဘူးလို့ ကျမထင်ပါတယ်။\nအောင်ဆန်းစုကြည် … ဟုတ်ပါတယ်။ ကျမအခုပိုပြီးတော့ ခွန်အားတွေရနေပါပြီ။ သူတို့ (အစိုးရ) အနေနဲ့ တော့မသိပါ ဘူး။ ကျမ အနေနဲ့ကတော့ သွေးသစ် (မျိုးဆက်သစ်) တွေ ရလာတဲ့အတွက် ပိုပြီးအားကောင်း လာတာသေချာပါ တယ်။ NLD ကို ထောက်ခံတဲ့ လူငယ် ဒီလောက်များများကို ကျမ တခါမှ မမြင်ဖူးပါဘူး။ သူတို့က NLD အဖွဲ့ဝင်တွေ မဟုတ်ကြပါဘူး။ ဒီအချက်ကိုပဲ ကျမ တကယ်နှစ်ခြိုက်တာပါ။ ပါတီဝင် မဟုတ်ပေမဲ့ ကျမတို့ရဲ့ လှုပ်ရှားမှုကို တကယ့် ကို တက်တက်ကြွကြွ စိတ်အားထက်သန်စွာနဲ့ ထောက်ခံနေကြပါတယ်။ ခေတ်သစ်ပညာရေးကို လက်လှမ်းမီသူတွေ ဖြစ်တဲ့အတွက် ၁၉၈၈ မျိုးဆက်လူငယ်တွေထက် အများကြီးပိုမိုအရည်အချင်း ပြည့်‌စုံကြပါတယ်။ အဲဒီ အချက်က ဆက်သွယ်ရေးတော်လှန်မှုရဲ့ အစိတ်အပိုင်းဖြစ်ပါတယ်။ ဒါကြောင့်ကျမတို့အနေနဲ့ မှတ်ပုံတင်ထားတဲ့ နိုင်ငံရေးပါတီ မဟုတ်ပေမဲ့ ခိုင်မာတဲ့အနေအထားတရပ်ကို ရရှိနေတယ်လို့ ခံစားရပါတယ်။\nSUE LAWLEY – လူ့အခွင့်‌အရေးအဖွဲ့တခုအတွက် အလုပ်လုပ်ကိုင်နေပြီး ၂၀၁၁ ဇန်နဝါရီလ အဓိကရုဏ်းအတွင်း အီဂျစ်နိုင်ငံ၊ Tahrir ရင်ပြင်မှာရှိနေခဲ့တဲ့ အီဂျစ်နိုင်ငံသား Heba Morayef ကို ဖိတ်ခေါ်ပါတယ်။\nHeba Morayef – ဒေါ်အောင်ဆန်းစုကြည်အနေနဲ့ နိုင်ငံတကာအသိုင်းအဝိုင်းရဲ့ တာဝန်ဝတ်တရားတွေအပေါ် ဘယ် လိုထင်မြင်ယူတယ်ဆိုတာ သိလိုပါတယ်။ အီဂျစ်ပြည်သူတွေ မူဘာရက်အစိုးရကို ဆန့်ကျင်ရတဲ့ အဓိကအကြောင်း အရင်းတခုက မူဘာရက်အစိုးရအပေါ် အမေရိကန်နဲ့ ဥရောပသမဂ်ဂက ချွင်းချက် မရှိထောက်ခံထားခဲ့လို့ဖြစ်ပြီး အဲဒီ အတွက် ဆန့်ကျင်တဲ့ဒေသခံတွေကို ဖြိုးခွဲနှိမ်နင်းခြင်း ခံရခဲ့ပါတယ်။\nနောက်မေးခွန်းတခုကတော့ နိုင်ငံတကာအသိုင်းအဝိုင်းရဲ့ ထောက်ခံမှုက ဘယ်လောက်အတိုင်းအတာ အကန့်အ သတ်အထိ ရှိသင့်‌တယ်လို့ ထင်ပါသလဲ။ လစ်ဗျားနိုင်ငံမှာ ကြားဝင်ဆောင်ရွက်ခြင်းခံနေရတဲ့အတွက် ဒေသခံတွေ အကြား ပိုမိုရှုပ်ထွေးမှုဖြစ်ပေါ်စေပြီး ဘာရိန်းနိုင်ငံလို အခြားတိုင်းပြည်တွေမှာကြတော့ နိုင်ငံတကာရဲ့ ဝေဖန်မှုမခံရဘဲ ပြည်သူတွေအပေါ် နှိမ်နင်းမှုတွေ ဆက်လက်လုပ်ဆောင်နိုင်တာ တွေ့ရပါတယ်။\nအောင်ဆန်းစုကြည် … ပထမဆုံးအနေနဲ့ ပြောချင်တာက လူဆိုတာ အာဏာရဲ့ကျေးကျွန်ဖြစ်နိုင်တယ်ဆိုတဲ့ ဝမ်းနည်းဖွယ်ရာ အချက်ပဲ ဖြစ်ပါတယ်။ ရိုးသားတဲ့ ပြည်သူတွေကို အာဏာရ အစိုးရတွေက ချွေးသိပ်လိုက်တာနဲ့ ပြည်သူများက စိတ်ပျော့ သွားတာကို တွေ့ရပါတယ်။\nမြန်မာပြည်သူတွေ၊ မြန်မာနိုင်ငံကို လာရောက်ကြတဲ့ နိုင်ငံခြားသားတွေမှာလည်း ဒီဖြစ်ရပ်ကို တွေ့ရပါတယ်။ အတိုက်အခံတွေအတွက် အာဏာနဲ့ လွှမ်းမိုးမှုက ဆန့်ကျင်ဘက်ဖြစ်နေပါတယ်။ ကျမတို့ မှာ အာဏာမရှိပါဘူး၊ အာဏာရှိတဲ့သူတွေက အကြောင်းရှိလို့ အာဏာရှိနေတယ်လို့ လူတွေက ယူဆချင်ကြပါတယ်။ တကယ်တမ်းကျတော့ တကယ့်ကို ကြောက်စရာကောင်းတဲ့ အကြောင်းခံတွေကြောင့် အာဏာရနေကြတာ ဖြစ်ပါတယ်။ ဒါကြောင့် ကျမတို့ လုပ်ရမှာက မထောက်ခံသင့်‌တဲ့ သူကို ထောက်ခံရင် ရေရှည်မှာ ဘာဖြစ်နိုင်တယ်ဆိုတာ ပြည်သူတွေကို အသိပညာပေးရမှာ ဖြစ်ပါတယ်။ အီဂျစ်နိုင်ငံဟာ အခုချိန်မှာ အဲဒီလိုလုပ်ဖို့ အကောင်းဆုံး အနေအ ထားမှာ ရှိပါတယ်။\nSUE LAWLEY – နိုင်ငံတကာ အသိုင်းအဝိုင်းရဲ့ တုံ့ပြန်မှုတွေအပေါ် ဒေါ်အောင်ဆန်းစုကြည်ဘယ်လောက် စိတ်ပျက် နေပါပြီလဲ။ နိုင်ငံတကာအသိုင်းအဝိုင်းအနေနဲ့ ဒီထက်ပိုပြီး လုပ်ဆောင်နိုင်တယ်၊ လုပ်ဆောင် သင့်‌တယ်လို့ ထင်ပါ သလား။\nအောင်ဆန်းစုကြည် … ကျမအနေနဲ့ စိတ်ပျက်တယ်ဆိုတဲ့ စကားလုံးကို မသုံးချင်ပါဘူး။ ဘာလို့လဲဆိုတော့ နိုင်ငံတ ကာအသိုင်းအဝိုင်းရဲ့ အချို့လုပ်ရပ်တွေက အရမ်းကို အထောက်အကူဖြစ်ခဲ့လို့ပါ။ သာဓကအားဖြင့် အမေရိကန်အနေ နဲ့ အရမ်းကို အထောက်အကူဖြစ်ခဲ့ပါတယ်။ ဒီအချက်ကို ကျမတို့ ငြင်းပယ်လို့ မရပါဘူး။ ထို့အတူပဲ ဥရောပသမဂ္ဂ အ နေနဲ့လည်း အရမ်းကိုအထောက်အကူ ပေးခဲ့ပါတယ်။ အာရှနိုင်ငံတွေထဲမှာဆိုရင်တောင် မြန်မာနိုင်ငံ ဒီမိုကရေစီအရေး အတွက် အထောက်အပံ့ပေးဖို့ လိုတယ်ဆိုတာ စတင်သိမြင်လာကြပါပြီ။\nSUE LAWLEY – ဒါပေမဲ့ တရုတ်၊ အိန်ဒိယနဲ့ စင်ကာပူနိုင်ငံတွေက မြန်မာအစိုးရရဲ့ အဓိက ကုန်သွယ် ဘက်နိုင်ငံကြီး တွေ ဖြစ်ပါတယ်။\nအောင်ဆန်းစုကြည် … ဟုတ်ပါတယ်။ အဓိကကုန်သွယ်ဘက်နိုင်ငံတွေဖြစ်ပါတယ်။ ပွင့်‌ပွင့်လင်းလင်း ပြောရရင် တရုတ်နဲ့ အိန္ဒိနိုင်ငံတွေက မြန်မာအစိုးရနဲ့ ဆက်စပ်စရာတွေများတဲ့အတွက် သူတို့ကို ခဏလောက် ဘေးဖယ်ထားချင်ပါ တယ်။ စင်ကာပူနိုင်ငံကတော့ အာဆီယံနိုင်ငံလည်း ဖြစ်တယ်၊ တနိုင်ငံချင်း နာမည်တပ်မပြောချင်ပေမဲ့ အာဆီယံနိုင်ငံ တွေအနေနဲ့ ၂၀၀၃ ခုနှစ် ကျမ နေအိမ်အကျယ်ချုပ် မကျခံခင်က အ‌ခြေအနေထက်စာရင် ပိုမိုအထောက်အကူဖြစ် လာတာ တွေ့ရပါတယ်။\nSUE LAWLEY – Timothy Garton-Ash အနေနဲ့ရော ဘာများဖြည့်‌စွက် အကြံပြုချင်ပါလဲ။\nTimothy Garton-Ash – အိမ်နီးချင်းဖြစ်တဲ့ အိန္ဒိယနိုင်ငံက ကမ္ဘာ့အကြီးဆုံး ဒီမိုကရေစီနိုင်ငံဆိုတာကို သတိပေးပါ ရစေ။ ဂန္ဒီရဲ့ နိုင်ငံဖြစ်တဲ့ အိန္ဒိယနိုင်ငံအနေနဲ့ လွတ်လပ်မှုအတွက် အကြမ်းမဖက် အနုနည်းနဲ့ လှုပ်ရှားမှုအပေါ် ပိုမို ထောက်ခံမှုပေးသင့်‌တယ်လို့ မထင်ဘူးလား။\nအောင်ဆန်းစုကြည် – သေချာတာပေါ့။ ကျမလည်း ဒီလိုပဲ ယူဆပါတယ်။ အိန်ဒိယနိုင်ငံအနေနဲ့ ကုန်သွယ်ရေးနဲ့ မဟာဗျူဟာအကျိုးစီးပွားတွေကို ရှေ့တန်းတင်တာထက် ဒီမိုကရေစီစည်းမျဉ်းတွေမှာ နက်နက်နဲနဲ ပါဝင်သင့်‌တယ်လို့ ပြောချင်ပါတယ်။\nSUE LAWLEY … Sir Kieran Prendergast အနေနဲ့ ကုလသမဂ္ဂနဲ့ ပတ်သက်ပြီး ဘာပြောချင်ပါသလဲ။ ကုလသမဂ္ဂ အနေနဲ့ မြန်မာနိုင်ငံရှိ ပြည်သူတွေကို တကယ်ထိရောက်စွာ ကူညီနိုင်ခဲ့ခြင်း မရှိဘူးလား။\nSir Kieran Prendergast – ပြဿနာက လုံခြုံရေးနဲ့ ငြိမ်းချမ်းရေးဆိုင်ရာ မူဝါဒတွေကို လုံခြုံရေး ကောင်စီက ချမှတ်ပြီး ရုရှားနဲ့ တရုတ်တို့က လုံခြုံရေးကောင်စီမှာ ဗီတိုအာဏာရထားတာ ဖြစ်ပါတယ်။ အိန္ဒိယနိုင်ငံဘက်က ကြည့်‌ရင်လည်း ၎င်းရဲ့ မဟာဗျူဟာအကျိုးစီးပွားကို ကျောခိုင်းလို့ မရပါဘူး။ တရုတ်နိုင်ငံကို အိန္ဒိယနိုင်ငံက ၎င်းရဲ့ မဟာဗျူဟာ အ ကျိုးစီးပွားကို လွှဲပြောင်းပေးမှာ မဟုတ်ပါဘူး။ တရုတ်နိုင်ငံကလည်း အခုအချိန်မှာ လျော့တွက်လို့ မရပါဘူး။ ၁၉၉၇ ခုနှစ် ကျနော် ကုလသမဂ္ဂမှာ လုပ်ကိုင်စဉ်က လုံခြုံရေးကောင်စီမှာ မြန်မာနိုင်ငံအရေး ဆွေးနွေးတာ မရှိသေးပါဘူး။ ပြည်တွင်းရေး ကိစ္စရပ်လို့ပဲ ပြောခဲ့ကြပါတယ်။ မကြာသေးမီနှစ်များအတွင်းမှာတော့ မြန်မာနိုင်ငံဟာ လုံခြုံရေးကောင်စီ ရဲ့ ဆွေးနွေးစရာကိစ္စရပ်တခု ဖြစ်လာပါတယ်။ မြန်မာနိုင်ငံအရေးနဲ့ ပတ်သက်ပြီး လုံခြုံရေးကောင်စီမှာ တဖြည်းဖြည်း ဆွေးနွေးနေသော်လည်း မည်သည့်‌အတိုင်းအတာအထိ သွားမည်ကို ကန့်သတ်ချက်လေးတွေ ရှိနေပါတယ်။\nSUE LAWLEY – တရုတ်နိုင်ငံက မြန်မာနိုင်ငံနဲ့ ကုန်သွယ်ခြင်းနဲ့ပတ်သက်ပြီး နိုင်ငံတကာအလယ်မှာ အနည်းငယ် အ ရှက်ရနေပြီလို့ ရှင်ပြောခဲ့တယ်နော်။\nSir Kieran Prendergast – စစ်အစိုးရက အင်အားသုံးတဲ့အပြုအမူတွေကြောင့် တရုတ်နိုင်ငံ အနည်းငယ်အရှက်ရနေ တယ်လို့ ထင်ပါတယ်။ ဒါပေမဲ့ နိုင်ငံရဲ့အကျိုးစီးပွားက အရှက်တရားကို အနိုင်ယူလိုက်ပါတယ်။\nအောင်ဆန်းစုကြည် … ဒီနေရာမှာ တရုတ်နိုင်ငံ၊ ကုလသမဂ္ဂတို့နဲ့ပတ်သက်ပြီး မှတ်ချက်တခု ချလိုပါတယ်။ တရုတ်နိုင် ငံအနေနဲ့ နိုင်ငံမြောက်ပိုင်းမှာ မြန်မာစစ်တပ်နဲ့ KIA အကြား ဖြစ်ပွားနေတဲ့ အနေအထားတွေအပေါ် အလွန်ပဲ စိုးရိမ်မ ကင်း ဖြစ်နေပါတယ်။ အခုဆိုရင် မြန်မာစစ်အစိုးရအနေနဲ့ နိုင်ငံတွင်း တည်ငြိမ်အောင်လုပ်ဖို့ လိုအပ်နေပြီလို့ တရုတ် နိုင်ငံက ပြောလာပါပြီ။ တည်ငြိမ်မှုကို ဖိနှိပ်မှု (အထူးသဖြင့် စစ်ဘက်ဆိုင်ရာဖိနှိပ်မှု) ကတဆင့် မရနိုင်ဘူးဆိုတာ တ ရုတ်နိုင်ငံအနေနဲ့ မြင်စပြုလာပါပြီ။ ကုလသမဂ္ဂနဲ့ ပတ်သက်လို့ပြောရရင် လုံခြုံရေးကောင်စီအပြင် ကုလသမဂ္ဂတခုလုံး လုပ်ဆောင်နိုင်တာတွေ အများကြီးရှိပါတယ်။ သာဓကအားဖြင့် ယခင် အထွေထွေ အတွင်းရေးမှူးချုပ်ဟောင်း တဦး ဖြစ်တဲ့ Perez de Cuellar အနေနဲ့ မြန်မာနိုင်ငံကို ကုလသမဂ္ဂလမ်းညွှန်မြေပုံအပေါ် တင်နိုင်ဖို့ လုပ်နိုင်သမျှ လုပ်ခဲ့ပါ တယ်။ လက်ရှိ အထွေထွေ အတွင်းရေးမှူးချုပ်နဲ့ ရုံးအဖွဲ့အနေနဲ့ ၎င်းတို့ဆန္ဒရှိရင် ဒီနည်းအားဖြင့် မြန်မာနိုင်ငံကို ကူညီ နိုင်တယ်လို့ ထင်ပါတယ်။\nSUE LAWLEY – ဒါ ရှင်ပေးချင်တဲ့ သတင်းစကားလား။ ဒီအကြောင်းအရာက ကျမတို့ ပရိသတ်တဦး မေးချင်နေတဲ့ မေးခွန်းဖြစ်ပါတယ်။ ဒေါ်အောင်ဆန်းစုကြည်ရဲ့ ကုလသမဂ္ဂ အထွေထွေအတွင်းရေးမှူးချုပ် ဘန်ကီမွန်းကို ပေးချင်တဲ့ သတင်းစကားကို သိလိုပါတယ်။\nအောင်ဆန်းစုကြည် – အထွေထွေအတွင်းရေးမှူးချုပ်နဲ့ ၎င်း၏ ရုံးအဖွဲ့လုပ်နိုင်တဲ့ အရာမှန်သမျှကို အမြန်ဆုံးလုပ် ဆောင်သင့်‌တယ်လို့ ပြောချင်ပါတယ်။\nSUE LAWLEY – Sir Kieran Prendergast အနေနဲ့ အနည်းငယ် ဖြည့်‌စွက် အကြံပြုစေလိုပါတယ်။\nSir Kieran Prendergast – အထွေထွေအတွင်းရေးမှူးချုပ်အနေနဲ့ မြန်မာနိုင်ငံကို ရံဖန်ရံခါ သွားရောက်လည်ပတ် မှုတွေ ရှိခဲ့ပါတယ်။ ကျနော်အနေနဲ့ပြောရရင် ပိုမိုတိုးတက်မှုရှိတဲ့ ဆွေးနွေးမှုအတွက် လမ်းပွင့်‌ဖို့ ကြိုးစားရာမှာ အလွန် စိတ်ပျက်စရာကောင်းတဲ့ အတွေ့အကြုံရှိခဲ့တယ်လို့ ဆိုချင်ပါတယ်။ သာဓကအားဖြင့် မြန်မာနိုင်ငံရဲ့ နိုင်ငံရေးစနစ်ကို လမ်းဖွင့်‌လိုက်ရင် အကျိုးအမြတ်တွေ ရလာစေဖို့ ကမ္ဘာ့ဘဏ်က တယောက်ယောက်ကို ခေါ်သွားဖို့ ဆန္ဒရှိခဲ့ပါတယ်။ ဒါပေမဲ့ သူတို့ မလုပ်နိုင်ခဲ့ပါဘူး။ ဘာလို့လဲဆိုတော့ အမေရိကန်အစိုးရက အဲလိုခေါ်သွားရင် အမေရိကန်အနေနဲ့ ရှုံး နိမ့်သွားမယ်ဆိုပြီး ဖိအားပေးလာတဲ့အတွက် ကမ္ဘာ့ဘဏ်ရဲ့ ရန်ပုံငွဆေုံးရှုံးသွားမှာစိုးလို့ မလုပ်ဖြစ်ခဲ့ပါဘူး။ ဘယ်သူပဲ သွားသွား ဖြန့်ဝေချထားနိုင်တဲ့ ယန္တရားတွေ ရှိသင့်ပါတယ်။\nSUE LAWLEY – Geoffrey Alan ကို ဖိတ်ခေါ်လိုပါတယ်။ ဆက်သွယ်မှုတော်လှန်ရေးနှင့် ပတ်သတ်လို့ မေးမြန်းလို ပါတယ်၊ ဒေါ်အောင်ဆန်းစုကြည်နဲ့ အခုလို စကား‌ပြောခွင့်ရတာ ဂုဏ်ယူပါတယ်၊ မြန်မာနိုင်ငံရဲ့ ဒီမိုကရေစီ လှုပ်ရှားမှုနဲ့ အရှေ့အလယ်ပိုင်းက ဖြစ်စဉ်တွေ ခြားနားမှု ရှိတယ်လို့ ဒေါ်အောင်ဆန်းစုကြည်ပြောကြားခဲ့တဲ့ အပေါ် ကျနော် အထူး စိတ်ဝင် စားပါတယ်။ ဒေါ်အောင်ဆန်းစုကြည် အနေနဲ့ မြန်မာနိုင်ငံက ဆက်သွယ်ရေး တော်လှန်မှုကို ဘယ်လိုအသုံးချ ဖို့ စီစဉ်ထားပါသလဲ။ ပြည်သူတွေအနေနဲ့ မြန်မာပြည်ပက သတင်းအချက်အလက်တွေကို ရနိုင်မဲ့နည်းလမ်းတွေ တွေ့ နေပါပြီလား။\nအောင်ဆန်းစုကြည် … ကျမ အခုပဲ ဒီနည်းလမ်းသုံးပြီး ရှင်နဲ့ စကား‌ပြောနေတာ ဖြစ်ပါတယ်။ လွန်ခဲ့တဲ့ နှစ်အနည်း ငယ်ကဆိုရင် ကျမ ဒီလိုဆောင်ရွက်နိုင်ခြင်း မရှိခဲ့ပါဘူး။ အစိုးရက ကျမရဲ့တယ်လီဖုန်းလိုင်းကို ဖျက်ထားခဲ့ပါတယ်။ ကျမကို ကမ္ဘာနဲ့အဆက်အသွယ် ဖြတ်ထားခဲ့ပါတယ်။\nSUE LAWLEY – မြန်မာလူငယ်တွေရဲ့ အ‌ခြေအနေဘယ်လိုရှိပါသလဲ။ အရှေ့အလယ်ပိုင်းက လူငယ်တွေလိုပဲ မို ဘိုင်းလ်ဖုန်း၊ Twitter အစရှိတဲ့ ဆက်သွယ်ရေးကွန်ယက်တွေ သုံးနိုင်နေပါပြီလား။\nအောင်ဆန်းစုကြည် … မြန်မာနိုင်ငံမှာ အရှေ့အလယ်ပိုင်းထက်စာရင် မိုဘိုင်းလ်ဖုန်းနှင့် ကွန်ပြူတာ သုံးစွဲမှု အများကြီး နည်းနေသေးတဲ့အတွက် ဒီအတိုင်းအတာထိတော့ မရောက်သေးပါဘူး။ ဒါပေမယ့် ကျမ လွတ်မြောက်တဲ့နေ့က သတိ ထားမိတဲ့ ခြားနားချက်တခုက ကျမရဲ့နေအိမ်ဂိတ်ဝမှာ လာရောက် ကြိုဆိုနှုတ်ဆက်ကြတဲ့ လူငယ်တွေရဲ့လက်ထဲမှာ ဟန်းဖုန်းတွေကို တွေ့မြင်ခဲ့ရတာ ဖြစ်ပါတယ်။ ယခင်ကဆိုလျှင် ကျမရဲ့ လုံခြုံရေးအရာရှိတွေကလွဲရင် ဟန်းဖုန်းကို ကျမ မမြင်ခဲ့ရပါဘူး။\nSUE LAWLEY … ၂၀၀၇ ခုနှစ် သံဃာတော်တွေ ဆန္ဒပြအုံကြွတဲ့ ရွှေဝါရောင်တော်လှန်ရေး ကာလက မိုဘိုင်းဖုန်းတွေ ပေါ်မှာ ဆန္ဒပြတဲ့ပုံတွေ တွေ့ခဲ့ရပါတယ်။ ဒါပေမယ့် အီဂျစ်နိုင်ငံ Tahrir ရင်ပြင်မှာ မြင်တွေ့ခဲ့ရသလို ဖြစ်မလာခဲ့ပါဘူး။ ဘာကြောင့်လို ထင်ပါသလဲ။ မိုဘိုင်းလ်ဖုန်း အလုံအလောက်မရှိလို့ ဖြစ်မယ်လို့ထင်ပါသလား။\nအောင်ဆန်းစုကြည် … အဲဒီအချိန်တုန်းက မိုဘိုင်းလ်ဖုန်းတွေ အလုံအလောက်မရှိသေးဘူးလို့တော့ ပြောသံ ကြားပါ တယ်။ နေအိမ်အကျယ်ချုပ်ကာလ ဖြစ်တဲ့အတွက် အဲဒီလိုပုံကိုလည်း မတွေ့ခဲ့ရပါဘူး။ ရေဒီယိုက သတင်းတွေဘဲ ကြားခဲ့ရတာပါ။ ရေဒီယိုသတင်းတွေကလည်း အရေးကြီးတယ်ဆိုပေမယ့် ရုပ်ပုံတွေလောက်တော့ အကျိုးသက်ရောက် မှု မရှိပါဘူး။\nSUE LAWLEY … ခရီးသွားလုပ်ငန်းနှင့် ပတ်သက်လို့ မေးမြန်းမယ့် Cara Bleiman ကို ဖိတ်ခေါ် လိုပါတယ်။\nCara Bleiman … ယခုလိုစကားပြောခွင့်‌ရတာ ဂုဏ်ယူပါတယ်၊ ကျနော်တို့အနေနဲ့ မြန်မာနိုင်ငံကို ကမ္ဘာလှည့် ခရီး သည်အနေနဲ့ လာရောက်သင့်ပါသလား၊\nအောင်ဆန်းစုကြည် … ကမ္ဘာလှည့်ခရီးသည်တွေကို အစိုးရနဲ့ အပေါင်းအပါတွေ ပိုင်ဆိုင်တဲ့ နေရာတွေကို ရှောင်ရှားကြဖို့ ပြောကြားလိုပါတယ်၊ မြန်မာလူမျိုးတွေနဲ့ သဘာဝပတ်ဝန်းကျင် ထိန်းသိမ်းရာမှ ကူညီပေးနိုင်မဲ့ အစီအစဉ်တွေ ပါဝင် တဲ့နေရာတွေကို သွားရောက်အသုံးပြုကြဖို့ တိုက်တွန်းလိုပါတယ်၊ ဒီလို အပြုသဘောဆောင်တဲ့ အစီအစဉ်တွေကို လုပ်ဆောင်နေတဲ့ ခရီးသွားလုပ်ငန်း အေဂျင်စီတွေနဲ့ ဟိုတယ်များစာရင်းကို ပြင်ဆင်ရေးဆွဲနေပါတယ်၊ မကြာခင်ပြီး မယ်လို့ မျှော်လင့်‌ရပါတယ်။\nSUE LAWLEY- ရန်ကုန်မြို့လယ်က ဟိုတယ်ကြီးတွေကိုသွားရင် အစိုးရအပေါင်းအပါတွေရဲ့ အိတ်ထဲကို ကမ္ဘာလှည့် ခရီးသွားတွေရဲ့ငွေတွေ ရောက်သွားမယ်လို့ပြောချင်တာလား။\nအောင်ဆန်းစုကြည် … ဟိုတယ်ကြီးများအားလုံးကို အစိုးရအပေါင်းအပါများကသာ ပိုင်ဆိုင်တယ်လို့ မပြောနိုင်ပါဘူး၊ အများစုကိုတော့ သူတို့က ပိုင်ဆိုင်ထားပါတယ်၊ ကမ္ဘာလှည့်ခရီးသွားတွေအနေနဲ့ ဘယ် ဟိုတယ်မျိုးကို အားပေးသင့် တယ်၊ ဘယ်ဟိုတယ်မျိုးကို အားမပေးသင့်ဘူးဆိုတာ ရှင်းရှင်းလင်းလင်း ဆုံးဖြတ်နိုင်အောင်လို့ စာရင်းတခု ပြုစုနေပါ တယ်။\nSUE LAWLEY- အီရန်နိုင်ငံက Rouhi Shafii ကို ဖိတ်ခေါ်လိုပါတယ်။\nRouhi Shafii … ဂျီနီဗာမှာပြုလုပ်တဲ့ ကုလသမဂ္ဂ လူ့အခွင့်‌အရေးကောင်စီ အစည်းအဝေးပွဲကို မကြာသေးမီက တက်ရောက်ခဲ့ပါတယ်၊ အဲဒီ့အစည်းအဝေးမှာ မြန်မာနိုင်ငံက NGO အမျိုးသမီးတဦးက မြန်မာနိုင်ငံမှာ ရွေးကောက်ပွဲမဝင်ဖို့ ငြင်းဆန်တာထက် ပူးပေါင်းပါဝင်ခြင်းက အကောင်းဆုံးဖြစ်တယ်လို့ ပြောသွားပါတယ်၊ ဒေါ်အောင်ဆန်းစုကြည် အနေ နဲ့ ဘာကြောင့်ရွေးကောက်ပွဲမှာ ပါဝင်ခြင်းမပြုခဲ့သလဲဆိုတာ သိချင်ပါတယ်၊ ကျေးဇူးတင်ပါတယ်။\nအောင်ဆန်းစုကြည် … ရွေးကောက်ပွဲမဝင်ရတဲ့ အဓိကအကြောင်းအရင်း (၃) ခုရှိပါတယ်၊ ပထမအချက်က ရွေးကောက်ပွဲမှာ ဝင်ရောက်ယှဉ်ပြိုင်မယ်ဆိုရင် ၂၀၀၈ ဖွဲ့စည်းပုံ အခြေခံဥပဒေကို ထောက်ခံတယ်လို့ လက်မှတ်ရေးထိုးရ ပါမယ်၊ ဒီဖွဲ့စည်းပုံ အခြေခံဥပဒေက စစ်တပ်ကို အစိုးရအာဏာတွေအားလုံးမှာ လိုအပ်သလို ပါဝင်အုပ်ချုပ်နိုင်ခွင့် ပြု ထားပါတယ်၊ ဒုတိယအချက်ကတော့ အကျဉ်းကျနေတဲ့ ပါတီဝင်အားလုံးကို ဖယ်ချန်ထားရမယ်ဆိုတဲ့ အခြေအနေကို ကျမတို့ လက်မခံနိုင်ခဲ့ပါဘူး၊ ရွေးကောက်ပွဲမှာ ပါဝင်ချင်ရင် ခံယူချက်ကြောင့် အကျဉ်းကျခံနေရတဲ့ ကျမတို့ ပါတီဝင် တွေကို စွန့်လွှတ်ရမယ်ဆိုတဲ့ အဓိပ္ပါယ်သက်ရောက်နေပါတယ်၊ တတိယအချက်ကတော့ မြန်မာ့နိုင်ငံရေးလမ်းစဉ်မှာ ၁၉၉၀ ရွေးကောက်ပွဲကို ကျမတို့ ပယ်ဖျက်ရပါမယ်၊ ဒီအချက်ကို ကျမတို့ မလိုလားပါဘူး၊ ဒီ အမျိုးသမီးအနေနဲ့ ရွေး ကောက်ပွဲမှာ ကျမတို့ ပါဝင်သင့်‌တယ်လို့ ဘာကြောင့် ပြောခဲ့တယ်ဆိုတာ မသိပေမဲ့ ကျမတို့အနေနဲ့ ဒီအခြေအနေ တွေအောက်မှာ ရွေးကောက်ပွဲဝင်ဖို့ မဖြစ်နိုင်ခဲ့ပါဘူး။\nSUE LAWLEY- မြန်မာနိုင်ငံရဲ့ ဒီမိုကရေစီနှင့် လူ့အခွင့်အရေးအတွက် အချိန်အတော်ကြာအောင် လှုပ်ရှားဆောင် ရွက်နေတဲ့ မင်းသမီးတဦးဖြစ်တဲ့ Maureen Lipman ကို ဖိတ်ခေါ်‌ပါတယ်။\nMaureen Lipman … ဒေါ်အောင်ဆန်းစုကြည်နဲ့ စကားပြောခွင့်ရတာ ဂုဏ်ယူပါတယ်။ နေအိမ် အကျယ်ချုပ် ထိန်းသိမ်း ခံရတဲ့ နှစ်များအတွင်း ဒေါ်အောင်ဆန်းစုကြည်အနေနဲ့ ဝမ်းနည်းကြေကွဲမှု သို့မဟုတ် ပျော်ရွှင်မှု ဖြစ်ခဲ့ပါသလား။\nအောင်ဆန်းစုကြည် … တကယ့်ကို ပျော်ရွှင်စေခဲ့ပါတယ်။ ကျမက ပျော်ရွှင်ရယ်မောရတာကို အမြဲတမ်း နှစ်သက်သူ ဖြစ်ပါတယ်။ ကျမ အမေပြောခဲ့တဲ့ ဝမ်းနည်းကြေကွဲဖွယ် ရုပ်ရှင်ဇာတ်လမ်းများကလည်း ကျမအပေါ် တော်တော်လွှမ်း မိုးမှု ရှိခဲ့ပါတယ်။ ကျမအမေရဲ့ ဘဝမှာ ဝမ်းနည်းကြေကွဲဖွယ် ဇာတ်လမ်းတွေ ရှိခဲ့တာကြောင့် အဆွေးရုပ်‌ရှင်တွေကို ဘယ်တော့မှ မကြည့်ခဲ့ပါဘူး။ ဒါကြောင့် ကျမလည်း အဆွေး ရုပ်ရှင်တွေကို ဘယ်တော့မှ မကြိုက်ခဲ့ပါဘူး။ ဒါပေမဲ့ ရှိတ်စပီးယားရဲ့ ဝမ်းနည်းကြေကွဲဖွယ် ဇာတ်လမ်းတချို့ကိုတော့ ကျမ ကြိုက်ပါတယ်။ ပျော်ရွှင်ကြည်နူးရမယ့် ဇာတ် လမ်းတွေကိုတော့ အမြဲတမ်းကြိုက်ပါတယ်။\nMaureen Lipman – ကျမကို ဒုတိယမေးခွန်း မေးခွင့်မပြုထားပါဘူး။ အရှေ့အလယ်ပိုင်း အရေးအခင်းကို လူတွေ သတိထားမိသလို မြန်မာနိုင်ငံအကြောင်းကိုလည်း ကမ္ဘာက သိရှိအောင်လုပ်ဖို့ အလွန်ပဲ ခက်ခဲပါတယ်။ မြန်မာနိုင်ငံရဲ့ ပညာရေးစနစ်အကြောင်းကို အနည်းငယ် ပြောကြားစေလိုပါတယ်။ မြန်မာနိုင်ငံမှ ပြည်သူတွေအနေနဲ့ ပညာရေးလက် လှမ်းမီဖို့ ဘယ်လောက် ခက်ခဲတယ်ဆိုတာ ပြောကြားပေးစေလိုပါတယ်။\nSUE LAWLEY- ဒေါ်အောင်ဆန်းစုကြည် ဖြေကြားပေးစေလိုပါတယ်။\nအောင်ဆန်းစုကြည် … မြန်မာပြည်သူတွေအနေနဲ့ သူတို့ကိုယ်သူတို့ ပညာပေးဖို့ ကြိုးစားသင်ယူနေ ရတယ်လို့ ထင်ပါ တယ်။ ဒီအခြေအနေအရ အလွန်ဘဲ ခက်ခဲကြမ်းတမ်းပါတယ်။ ကလေးငယ်တွေကို မိမိကိုယ်မိမိ ပညာပေးသင်ကြား နိုင်ဖို့ မျှော်လင့်လို့ မရပါဘူး။ အရွယ်ရောက်လာပြီး မိမိကိုယ်မိမိ ပညာပေးနိုင်သည့်အထိ စောင့်ရမှာ ဖြစ်ပါတယ်။ ကျမ တို့အနေနဲ့ တကယ့်ကို အခြေခံကနေစဖို့ လိုအပ်တယ်လို့ ထင်ပါတယ်။ ဖြစ်နိုင်တဲ့ အရင်းအမြစ်အားလုံးကနေ အကူ အညီတွေ လိုအပ်ပါတယ်။ NLD နှင့် Democracy Network အနေနဲ့ အခမဲ့ပညာသင်ကျောင်းတွေ စတင်တည် ထောင်နေပြီး အောင်မြင်လျက် ရှိပါတယ်။ ဒါပေမဲ့ အကူအညီပေါင်းစုံလည်း လိုအပ်နေပါတယ်။\nSUE LAWLEY … ဒေါ်အောင်ဆန်းစုကြည်ရဲ့ လှုပ်ရှားမှုက အလွန်ပဲ လေးနက်တဲ့ လုပ်ငန်းဖြစ်တယ်လို့ ဟောပြော သွားတာ ကြားရပါတယ်။ နိုင်ငံရေးအတိုက်အခံတွေ ကြုံတွေ့နေရတဲ့ အန္တရာယ်တွေ၊ ဒေါ်အောင်ဆန်းစုကြည်တို့ လှုပ်ရှားမှုမှာ နေ့စဉ်ကြုံတွေ့နေရတဲ့ အန္တရာယ်တွေကို ပြောကြားသွားခဲ့ပါတယ်။ ဒေါ်အောင်ဆန်းစုကြည်အနေနဲ့ နားထင် ကို စစ်သားတွေက ရိုင်ဖယ်နဲ့ ထောက်ထားပြီး ကွန်မန်ဒါက ပစ်ခတ်ဖို့ အချက်ပေးရေတွက်နေတဲ့ အလေ့အထမျိုး ရင် ဆိုင်နေရပါတယ်။ ဒေါ်အောင်ဆန်းစုကြည်အနေနဲ့ ဖခင်လိုပဲ မိမိရဲ့ ခံယူချက်နဲ့ တိုင်းပြည်အတွက် အသက်ကို စွန့် လွှတ်မယ့် အနေအထားမျိုး ဖြစ်လာနိုင်ပါသလား။\nအောင်ဆန်းစုကြည် … ကျမတို့ အားလုံးအနေနဲ့ ဒီလိုအနေအထားမျိုးကို အစောကြီးကတည်းက ကြုံတွေ့ ပြီးသားဖြစ် ပါတယ်။\nSUE LAWLEY- တစုံတရာပြောင်းလဲမှုများ မရှိဘူးလား။ ဖြစ်နိုင်ချေ တခုခုပေါ့။\nအောင်ဆန်းစုကြည် … ဖြစ်နိုင်ချဆေိုတာ အမြဲတမ်းရှိနေပါတယ်။ လမ်းပေါ်မှာ ဘတ်စ်ကား တိုက်ခံရတဲ့ ဖြစ်နိုင်ချေမျိုး လည်း ဖြစ်နိုင်ပါတယ်။\nSUE LAWLEY- Kieran Prendergast အနေနဲ့ မြန်မာနိုင်ငံရဲ့ အနာဂါတ်အပေါ် ဘယ်လို ထင်မြင်ပါသလဲ။ အခန်းထဲမှာ ဆင်ရောက်နေသလိုမျိုး အလွန်ခက်ခဲတဲ့ အနေအထားမျိုးဖြစ်ပါတယ်။ နောက်ဆုံးမှာ မြန်မာနိုင်ငံရဲ့ ဒီမိုကရေစီ စနစ် ဖြစ်ထွန်းလာမယ့် အလားအလာများ ဘယ်လိုရှိတယ်ဆိုတာ ပြောကြားပေးစေလိုပါတယ်။\nSir Kieran Prendergast … မြန်မာနိုင်ငံဟာ ကိုင်တွယ်ဖြေရှင်းရ အခက်အခဲဆုံးနိုင်ငံတွေထဲမှာ တခုအပါအဝင် ဖြစ် ပါတယ်။ မြန်မာနိုင်ငံရဲ့ ကာလကြာရှည်စွာ တံခါးပိတ်ဝါဒ ကျင့်သုံးခဲ့တဲ့ သမိုင်းကြောင်း၊ တဦးတည်းသီးသန့် နေထိုင် မှုတို့ကြောင့် အပြင်ထက်စာရင် အတွင်းပိုင်းမှာသာ ပြောင်းလဲမှု ပိုမို ဖြစ်လာမည်ဟု မျှော်လင့်ရပါတယ်။\nSUE LAWLEY… ဒေါ်အောင်ဆန်းစုကြည်အနေနဲ့ တနေ့နေ့ တချိန်ချိန်မှာ ဒီမိုကရက်တစ် မြန်မာနိုင်ငံကို ဦးဆောင်ရ မယ်လို့ ထင်ပါသလား။\nအောင်ဆန်းစုကြည် … အများကြီး ဖြစ်နိုင်ပါတယ်။\n၁၉၈၀ ပြည့်နှစ် ကာလအတွင်း Tim ရေးသား ထုတ်ဝေခဲ့တဲ့ စာအုပ် တအုပ်ထဲမှာ အရှေ့ဂျာမနီမှာ အချိန် တော်တော်ကြာတဲ့အထိ ပြုပြင်ပြောင်းလဲမှု ဖြစ်မလာနိုင်ဘူးလို့ ရေးသားခဲ့ တာကို ပြန်သတိပေး ချင်ပါတယ်။\nTimothy Garton Ash – နေပါဦး၊ နေပါဦး၊\nအောင်ဆန်းစုကြည် … (ရယ်လျက်) ၁၉၈၉ ခုနှစ်မှာ မဖြစ်နိုင်ဘူးဆိုတာတွေလဲ ဖြစ်ခဲ့ပါတယ်။ တူနီးရှားနဲ့ အီဂျစ်နိုင်ငံ တို့မှာ ညတွင်းချင်း ပြောင်းလဲမှုဖြစ်နိုင်ချေရှိသလားဆိုတဲ့ မေးခွန်းကို ယမန်နှစ်က မေးခဲ့မယ်ဆိုရင် ပြောင်းလဲမှုဖြစ်နိုင် မယ်လို့ ဖြေမယ့်သူ ရှားမှာဖြစ်ပါတယ်။ ဘာလာပြောနေတာလဲလို့တောင် ပြန်ပြောနိုင်တဲ့ အနေအထားပါ။\nSUE LAWLEY- Timothy Garton Ash အနေနဲ့ အရှေ့ဥရောပ သဘောထားကွဲလွဲမှုကို လေ့လာခဲ့တဲ့သူဆိုတော့ ဝင်ရောက် ဆွေးနွေးပေးပါဦး။ မိမိတို့ခံယူချက်အတွက် လွတ်လပ်ခွင့်သာမက အသက်ကိုပါ စွန့်လွှတ်ဖို့ ပြင်ဆင်ထား သူတွေအတွက် ဒီလိုအရာတွေကိုရင်ဆိုင်ဖို့ ဘယ်နေရာက သတ္တိတွေရလာလဲဆိုတာ ဖြေကြားပေးစေလိုပါတယ်။\nTimothy Garton Ash … ဒေါ်အောင်ဆန်းစုကြည်ဟာ သူရဲကောင်းအမျိုးသမီးတဦး ဖြစ်တယ်လို့ ကျနော် ပြောရဲပါ တယ်။ အာဏာရှင်စနစ်တခုရဲ့ ကျေးကျွန်တွေ၊ ပူးပေါင်းပါဝင်သူတွေ ဘာကြောင့် ဖြစ်လာရသလဲဆိုတဲ့မေးခွန်းကို ကျနော် စဉ်းစားနေတာ နှစ်ပေါင်း ၄၀ လောက်ရှိပါပြီ။ သတ္တိရှိတဲ့သူတွေ ဖြစ်ဖို့ထက် သူရဲဘောကြောင်တဲ့သူတွေ ဖြစ်ဖို့က အများကြီး ပိုမိုလွယ်ကူပါတယ်။ ဒီနေရာမှာ ဒေါ်အောင်ဆန်းစုကြည် ပြောကြားချက်ထဲက သူမရဲ့ အတိုက်အ ခံ လူထုနဲ့ ပတ်သက်တဲ့ စာသားတခုကို ပြန်လည်ပြောကြားလိုပါတယ်။\n“အတိုက်အခံ ပြည်သူတွေအနေနဲ့ ၎င်းတို့ တာဝန်များ ထမ်းဆောင်ရာတွင် ကြောက်စိတ် မရှိ ဟန်ဆောင်နေကြရပြီး ၎င်း တို့၏ ရဲဘော်ရဲဘက်များ ယင်းသို့ ဟန်ဆောင် နေသည်ကိုလည်း မမြင်ဟန်ဆောင်နေ ကြရသည်။”\nဒီစကားရပ်ဟာဆိုလျှင် အတိုက်အခံတွေအပေါ် ထိုးထွင်း သိမြင်နိုင်စွမ်းရှိတဲ့ စကားရပ် ဖြစ်ပါတယ်။ နေအိမ်အကျယ် ချုပ်က လွတ်မြောက်လာတဲ့အခါ ကြောက်စိတ်က ပိုများလာသလား၊ ပိုနည်းသွားသလား။ ကြောက်စိတ်ကို ကျော်လွှား နိုင်မယ်လို့ ထင်ပါသလား။\nအောင်ဆန်းစုကြည် … ဟုတ်ကဲ့၊ ကြောက်စိတ်က ပိုနည်းသွားတယ်လို့တော့ ထင်ပါတယ်။ ဘာကြောင့် ဆက်သွားနေ ရသလဲဆိုရင် ဘယ်လိုရပ်တန့်ရမယ်ဆိုတာ မသိလို့ပါ။ (ပရိသတ်ရယ်သံ) ကျမတို့ရဲ့ ယုံကြည်ချက်တွေအပေါ် ဘယ် လိုနောက်ပြန်လှည့်ရမယ် ဆိုတာ မသိပါဘူး။ ကျမတို့ရဲ့ ရဲဘော် ရဲဘက်တွေ၊ လုပ်ဖော်ကိုင်ဖက်တွေကို ဘယ်လိုစွန့် ပစ်ထားခဲ့ရမယ်ဆိုတာလည်း မသိပါဘူး၊ ဒီလိုကိစ္စရပ်တွေ မလုပ်နိုင်လို့ ကျမတို့ရဲ့လမ်းကို ဆက်လျှောက်နေတာပါ။\nSUE LAWLEY- ဒီနေရာမှာပဲ ကျမတို့ရဲ့ အစီအစဉ်ကို ရပ်နား ရမှာ ဖြစ်ပါတယ်။ နောက်တပတ်မှာ ဒေါ်အောင်ဆန်းစု ကြည် အနေနဲ့ သူမရဲ့ နိုင်ငံရေးပါတီ ဆန့်ကျင်နေတဲ့ အင်အားစုတွေနဲ့ပတ်သက်ပြီး ဆွေးနွေးပြောကြားမှာ ဖြစ်ပါ တယ်။ Vaclav Havel က NLD ပါတီကို “အာဏာမဲ့ လူတန်းစားတို့၏ အာဏာ” တင်စားခဲ့ဖူးပါတယ်။ လန်ဒန်မြို့ ၊ Radio Theatre ကို လာရောက်ကြတဲ့ ကျမတို့ရဲ့ ပရိသတ်များကို ကျေးဇူးအထူးတင်ရှိပါတယ်။\nဒီအစီအစဉ်ရဲ့ ဟော ပြောပို့ချသူ ဒေါ်အောင်ဆန်းစုကြည်ကိုလည်း ကျေးဇူးအထူးတင်ရှိပါတယ်။\nမှတ်ချက် ။ ။ http://www.naytthit.net မှ တဆင့် ကူယူ မျှဝေပါသည်။\nPosted by နော်မန် at 3:13 AM\nမြန်မာနိုင်ငံဟာ တိုင်းရင်းသား လူမျိုးပေါင်းစုံ နေထိုင်တဲ့ နိုင်ငံတခု ဖြစ်တာကြောင့် မိမိတို့အားလုံး တညီတညွတ်တည်း ရှိစေဖို့ လူ့အခွင့်အရေးဟာ ကြီးမားတဲ့ ညီညွတ်ရေး အကြောင်းတရားတခု ဖြစ်ပါတယ်လို့ မြန်မာ့ဒီမိုကရေစီ ခေါင်းဆောင် ဒေါ်အောင်ဆန်းစုကြည်က ပြောလိုက်ပါတယ်။ ဒါ့အပြင် ဒီမိုကရေစီဟာ တဦးတယောက် တဖွဲ့ တပါတီထဲကို အကျိုးရှိစေတာ မဟုတ်ဘဲ စစ်ဘက် အရပ်ဘက် အားလုံးအတွက် အကျိုးရှိတဲ့စနစ် ဖြစ်ပါတယ်လို့လည်း ပြောပါတယ်။ လစ်သူယေးနီးယားနိုင်ငံ၊ ဗီးလ်နပ်စ်မြို့တော်မှာ ကျင်းပမယ့် ဒီမိုကရေစီနိုင်ငံများ အသိုက်အ၀န်းရဲ့ ၀န်ကြီးအဆင့် အစည်းအဝေးကို ဗွီဒီယိုနဲ့ ပေးပို့တဲ့ မိန့်ခွန်းထဲမှာ ဒေါ်အောင်ဆန်းစုကြည်က အဲဒီလို ပြောထားတာပါ။ အပြည့်အစုံကို ကိုကျော်ကျော်သိန်းက တင်ပြပေးထားပါတယ်။\nအခု ၀န်ကြီးအဆင့် အစည်းအဝေးကို ၂၀၀၉-၂၀၁၁ အလှည့်ကျဥက္ကဋ္ဌ လစ်သူယေးနီးယားနိုင်ငံက လက်ခံကျင်းပတာဖြစ်ပြီး နောက် အလှည့်ကျ ဥက္ကဋ္ဌကတော့ မွန်ဂိုလီးယားနိုင်ငံ ဖြစ်ပါတယ်။\nPosted by နော်မန် at 3:06 AM\nပိတ်ဆို့ဒဏ်ခတ်တဲ့ကိစ္စက အပေးအယူအဖြစ်နဲ့ အများကြီးလျှော့ပေါ့ပေးနိုင်တယ်\nမနက်ဖြန် မြန်မာနိုင်ငံကို လာရောက်မယ့် ဩစတြေးလျနိုင်ငံခြားရေးဝန်ကြီး ကယ်ဗင်ရတ် (Kevin Rudd) ရဲ့ခရီးစဉ်နဲ့ ပတ်သက်လို့ ဆစ်ဒနီ အခြေစိုက် ဘားမားကမ်ပိန်း ဩစတြေးလျ (Burma Campaign Australia) ရဲ့ ညွှန်ကြားရေးမှူး ဒေါက်တာမြင့်ချိုကို ဆက်သွယ်မေးမြန်းထားပါတယ်။\nဩစ တြေးလျက အရင်တုန်းကလည်း အမျိုးသားပြန်လည်သင့်မြတ်ရေးဆိုပြီးတော့မှ ပြောတဲ့အတိုင်းပဲ ဒီ ခရီးစဉ်မှာလည်းပဲ အမျိုးသားပြန်လည်သင့်မြတ်ရေးအတွက် ပြောမယ်ဆိုပြီးတော့မှ ကြေညာချက်မှာတော့ ကျနော်တို့ တွေ့တာပေါ့ဆရာ။ Burma Campaign Australia အနေနဲ့ ကျတော့ ထိရောက်မှုက ဘယ်လောက် ရှိနိုင်တယ်လို့ ဆရာတို့ ယူဆလဲ။\n“နံပါတ် ၁ အချက်က သွားတဲ့ ဩစတြေးလျဝန်ကြီး ကိုယ်၌ကိုက မြန်မာပြည် ဒီမိုကရေစီအပြောင်းအလဲ ဖြစ်ပေါ်ရေးမှာ တကယ့်ကို အင်တိုက်အားတိုက် ဆောင်ရွက်ချင်တဲ့ ဆန္ဒရှိတယ်။ အရင်တုန်းကလည်း အတိုက်အခံ ဘဝမှာကော၊ ဝန်ကြီးချုပ်ဘဝမှာကော၊ လက်ရှိ နိုင်ငံခြားရေးဝန်ကြီး ဘဝမှာကော တက်တက်ကြွကြွ လုပ်ဆောင်ပေးနေတဲ့အတွက်ကြောင့် သူ့ရဲ့ အင်တိုက်အားတိုက် လုပ်ဆောင်မှုကတော့ တစုံတရာ အကျိုးသက်ရောက်မှု ရှိမယ်လို့ ကျနော် ယူဆတယ်။ နောက်တချက်ကလည်း သွားတဲ့အခါမှာ ဖိအားပဲ ပေးမှာမဟုတ်ဘဲနဲ့ ကူညီနိုင်မယ့် ကိစ္စတွေကိုလည်း အများကြီး ချပြပြီးတော့ ကူညီလက်စနဲ့ တဖက်က အပြောင်းအလဲ လုပ်ပေးမယ့်် ကိစ္စတွေကို အပေးအယူ လုပ်ပြီးတော့ ဆွေးနွေးလိမ့်မယ်လို့ ကျနော် ထင်ပါတယ်ခင်ဗျ။”\nဟုတ်ကဲ့ ဘယ်လိုမျိုး ကိစ္စမျိုးတွေလဲ ဆရာ။\n“ဥပမာ ဩစတြေးလျကနေ မြန်မာနိုင်ငံမှာရှိတဲ့ ဒီ ဗိုလ်ချုပ်ကြီးတွေနဲ့ သူတို့ရဲ့ မိသားစုတွေနဲ့ စီးပွားရေးလုပ်ဖော်ကိုင်ဖက် အပေါင်းအပါ ၄၆၃ ဦးကို ဘဏ္ဍာရေးအရ ပစ်မှတ်ထားပြီးတော့ ပိတ်ဆို့ထားတဲ့ ကိစ္စတွေ၊ ဩစတြေးလျကို လာလို့ မရအောင် ဗီဇာပိတ်ပင်တဲ့ ကိစ္စတွေ၊ မြန်မာနိုင်ငံကို တင်သွင်းနေတဲ့ ကာကွယ်ရေးပစ္စည်းတွေ မရောင်းချရအောင် ပိတ်ပင်ထားတဲ့ ကိစ္စတွေ ဒီ ဆန်ရှင်ကိစ္စတွေဟာ လက်ရှိ နအဖ စစ်အုပ်စုကော၊ လက်ရှိ ကြံ့ဖွံ့အစိုးရကော မလိုချင်ဆုံးအရာပဲ။ အဲဒီအပေါ်မှာ ဩစတြေးလျအစိုးရကို ဆန်ရှင်ပိတ်ဆို့ဒဏ်ခတ်မှု ရုပ်သ်ိမ်းဖို့ ပြောမှာပဲ။ အဲဒီတော့ ဩစတြေးလျအစိုးရ အနေနဲ့ကလည်း ဒါတွေ ချမှတ်ထားတာက ဗမာနိုင်ငံမှာ နိုင်ငံရေးအကျဉ်းသားတွေ လွတ်မြောက်ဖို့အတွက်၊ နောက်ပြီးတော့ အမျိုးသား ပြန်လည်သင့်မြတ်ရေးအတွက် တွေ့ဆုံဆွေးနွေးရေးတွေ ဖြစ်ပေါ်လာအောင်၊ တိ်ုင်းရင်းသားလူမျိုးစုတွေကို လူ့အခွင့်အရေးချိုးဖောက်နေတဲ့ ကိစ္စတွေ ရပ်သွားအောင် ဆိုပြီးတော့ သူတို့ ဆန်ရှင်ပိတ်ဆို့မှုကို တောင်းဆိုထားတာဖြစ်တယ်။ အဲဒီတော့ ဒါတွေကို သူတို့က ပြန်ပြီးတော့ ပြောမယ်ဆိုရင်တော့ ဒီပိတ်ဆို့ဒဏ်ခတ်တဲ့ ကိစ္စတွေနဲ့ပဲ အပေးအယူအဖြစ်နဲ့ အများကြီးလျှော့ပေါ့ စဉ်းစားပေးနိုင်တယ်လို့ ကျနော်ယူဆပါတယ်။”\nနောက်တချက်က နိုင်ငံခြားရေးဝန်ကြီး တယောက် ကိုယ်တိုင်က မသွားတာ ကြာပြီပေါ့လေ။ အခုသွားတယ်ဆိုတဲ့ဟာက ဒါက ဘယ်လောက်ထူးခြားတဲ့ ခရီးစဉ်လို့ ပြောလို့ရလဲ။ ဆိုလိုတာက နိုင်ငံခြားရေးပေါ်လစီက ဗမာပြည်နဲ့ ပတ်သက်ပြီးတော့မှ အကြီးအကျယ် ပြောင်းလဲသွားတဲ့ဟာမျိုး ဖြစ်သွားပြီလား ဒီနှစ်တွေထဲမှာ။\n“ဒီ လေဘာအစိုးရ တက်လာပြီး နောက်ပိ်ုင်းမှာတော့ အရင်အစိုးရထက် စာရင်တော့ အပြောင်းအလဲတွေ ရှိပါတယ်။ သို့သော်လည်း ဩစတြေးလျ နိုင်ငံရေးမှာ ဘယ်ပါတီပဲ အစိုးရဖြစ်ဖြစ် သူတို့ရဲ့ နိုင်ငံခြားရေးမှုဝါဒက မြန်မာပြည်အပေါ်မှာ ထားရှိတာ အတူတူပါပဲ။ တစ်အချက်ကတော့ မြန်မာနိုင်ငံမှာ လူ့အခွင့်အရေးနဲ့ ဒီမိုကရေစီ ထွန်းကားလာအောင်၊ တွေ့ဆုံဆွေးနွေးရေးနဲ့ အမျိုးသားပြန်လည်သင့်မြတ်ရေး ဖြစ်ပေါ်လာအောင်ဆိုတဲ့ ရည်ရွယ်ချက်က ဘယ်အစိုးရတက်တက် တူတူပါပဲ။ နောက်တချက်က ဩစတြေးလျမှာရှိတဲ့ မြန်မာနိုင်ငံသား နှစ်သောင်းလောက်ရဲ့ တိုက်တွန်းနှိုးဆော်ချက်တွေကလည်း ဩစတြေးလျအစိုးရကနေ ဂရုစိုက်ရမယ့် အချက်တွေ ဖြစ်တယ်။ ဒီ နှစ်ချက်အပေါ်မှာ အခြေခံပြီးတော့ ဩစတြေးလျအစိုးရတိုင်း အစိုးရတိုင်းဟာ မြန်မာနိုင်ငံနဲ့ ပတ်သက်ပြီးတော့ နိုင်ငံခြားရေးမူဝါဒ ချမှတ်တဲ့အခါမှာ အမြဲတမ်းလိုလိုပဲ ဆင်တူယိုးမှား ရှိပတယ်။ တခုပဲ ရှိတာက စီးပွားရေးနဲ့ ပတ်သက်လာရင်တော့ အရင်အစိုးရကတော့ မြန်မာနိုင်ငံမှာ စီးပွားရေးလုပ်ဖို့အတွက် ပိုဆန္ဒများတယ်။ ဒါပေမယ့် လက်ရှိအစိုးရကတော့ မြန်မာနိုင်ငံမှာ စီးပွားရေးလုပ်ပါလို့လည်း မတိုက်တွန်းဘူး၊ မလုပ်ပါနဲ့လို့လည်း မပိတ်ပင်ဘူး။ တဖက်ကနေ စီးပွားရေးလုပ်ရင်တော့ ဥပဒေတွေက စီးပွားရေးလုပ်ငန်းတွေ အာမခံချက် မရှိဘူး၊ စီးပွားရေးလုပ်ငန်းတွေက အန္တရာယ်ရှိတယ်။ ဒါကြောင့်မို့လို့ သွားချင်တဲ့ ကုမ္ပဏီ၊ လုပ်ချင်တဲ့ ကုမ္ပဏီတွေက ကိုယ့်ဟာကိုယ် ဆုံးဖြတ်ပါဆိုပြီး အန္တရာယ်တွေကိုတော့ ကြိုတင်ပြောပြတဲ့အဆင့်ကိုတော့ သူတို့ သတိပေးပါတယ်။ ဆိုတော့ အခု သွားတဲ့ ကိစ္စကတော့ မြန်မာနိုင်ငံရေးကို တကယ်ပဲ နိုင်ငံခြားရေးဝန်းကြီးကိုယ်တိုင် ကိုယ်ကျ သွားရောက် စကားပြောပြီး တိုက်တွန်းနှိုးဆော်မယ်ဆိုတော့ ဒါက ထူးခြားလေးနက်တဲ့ ခရီးစဉ်လို့ ကျနော်တို့ မြင်ပါတယ်။ နောက်တချက်က ဒေါ်အောင်ဆန်းစုကြည်ကိုလည်း တွေ့ပြီးတော့ စကားပြောမယ့် ကိစ္စတွေ ရှိလာတဲ့အခါကျတော့ ဘာပြောပြော ကနေ့ မြန်မာနိုင်ငံမှာ ဖြစ်နေတဲ့ လွှတ်တော်နိုင်ငံရေး ပြင်ပမှာရှိတဲ့ အထင်ကရ နိုင်ငံရေးအင်အားစုတွေ အကုန်လုံးကို အသိအမှတ်ပြုတဲ့ ပုံစံမျိုးနဲ့ တလေး တစား ဆက်ဆံတဲ့ ကိစ္စမို့လို့ ဒါကလည်း အရေးကြီးတဲ့ ခရီးစဉ်လို့ ကျနော်တို့ သုံးသပ်ပါတယ်။”\nBurma Campaign Australia ကကော ဒီခရီးစဉ်မတိုင်ခင်မှာ သူ့ကို သတင်းစကား ပါးလိုက်တာမျိုး၊ တိုက်တွန်းလိုက်တာမျိုး လုပ်ခွင့်ရခဲ့ပါသလား။\n“ဟုတ်ကဲ့ ကျနော်တို့ မေလ ၁၂ ရက်နေ့တုန်းက နိုင်ငံခြားရေးဝန်ကြီး ကင်ဗင်ရတ်နဲ့ ကျနော်တို့ ဖယ်ဒရယ်ပါလီမန်ထဲမှာ တိုက်ရိုက် မျက်နှာချင်းဆိုင် တွေ့ဆုံ ဆွေးနွေးခဲ့ပါတယ်။ အဲဒီတုန်းကတော့ ကျနော်တို့ နယ်စပ်ဖြတ်ကျော်ပြီးတော့ မြန်မာပြည်က တိုင်းရင်းသားလူမျိုးစုတွေကို အကူအညီပေးဖို့ ဆိုတဲ့ ကိစ္စတွေကို အဓိက ထားပြီးတော့ ကျနော်တို့ ဆွေးနွေးခဲ့ပါတယ်။ တဖက်မှာလည်းပဲ မြန်မာနိုင်ငံမှာ ဒီမိုကရေစီရရှိရေး၊ တွေ့ဆုံဆွေးနွေးပြီးတော့ အမျိုးသားပြန်လည်သင့်မြတ်ရေး၊ လူ့အခွင့်အရေးတွေကို လေးစားလိုက်နာရေး၊ နိုင်ငံရေးအကျဉ်းသား လွတ်မြောက်ရေးတွေ အကုန်လုံးကို ကျနော်တို့ သေချာဆွေးနွေးပြီးတော့ ဒါတွေကို ရအောင် ဆက်ပြီးတော့ ကြိုးစားပေးပါလို့ ကျနော်တို့ သူ့ကို တိုက်တွန်းခဲ့ပါတယ်။”\nPosted by နော်မန် at 1:16 AM\nအမျိုးသား ဒီမိုကရေစီ အဖွဲ့ချုပ် (NLD) ပါတီဟာ တရားဝင် နိုင်ငံရေးပါတီတခု မဟုတ်တော့တာကြောင့် နိုင်ငံရေး လှုပ်ရှားမှုတွေကို ရပ်ဖို့ မြန်မာအစိုးရသစ်က သတိပေးလိုက်ပါတယ်။ ဒီလို သတိပေးချက်နဲ့ ပတ်သက်ပြီးတော့ NLD က သူတို့ပါတီဟာ တရားဥပဒေနဲ့အညီ ရပ်တည်နေတဲ့ပါတီ ဖြစ်တဲ့အတွက် ဒီသတိပေးချက်ကို ထုတ်ပြန်ခဲ့တဲ့ ပြည်ထဲရေးဝန်ကြီးနဲ့ တွေ့ဆုံလိုတယ်လို့ တုံ့ပြန်လိုက်ပါတယ်။ အပြည့်အစုံကို ဗွီအိုအေ ထိုင်းအခြေစိုက် သတင်းထောက် ကိုကျော်ထင်က တင်ပြပေးထားပါတယ်။\nဒါပေမဲ့ ပြည်ထဲရေးဝန်ကြီး ဒုတိယဗိုလ်ချုပ်ကြီး ကိုကိုထံ လိပ်မူပြီး ဒီကနေ့ ပေးပို့တဲ့ NLD ရဲ့ အကြောင်းပြန်စာမှာ NLD ဟာ စစ်အစိုးရဟောင်းတွေ ချမှတ်ထားတဲ့ ဥပဒေနဲ့အညီ တရားဝင်ပါတီတခု အနေနဲ့ ရပ်တည်နေကြောင်း ပါရှိပါတယ်။\n၂၀၁၀ နိုဝင်ဘာလမှာ NLD ဘက်က သီးခြားသက်သာခွင့် အက်ဥပဒေအရ ပါတီဖျက်သိမ်းတာ တရားမ၀င်ကြောင်း တရားရုံးချုပ်သို့ လျှောက်လဲခဲ့ပေမဲ့ ပယ်ချခံခဲ့ရပါတယ်။ ဒါကြောင့်ပဲ ပါတီ ဆက်လက် ရပ်တည်ရေးအတွက် အပြည်ပြည်ဆိုင်ရာ လူ့အခွင့်အရေး ကော်မရှင်ကို တိုင်ကြားထားတာကိုလည်း ဆက်လက် လုပ်ကိုင်ဆဲလို့ ဦးအုံးကြိုင်က ဆက်ပြောပါတယ်။\n“အခုဆို စာနဲ့ပေနဲ့ ဦးအောင်ရွှေ၊ ဒေါ်အောင်ဆန်းစုကြည်ကို အကြောင်းကြားလာတယ် ဆိုတော့ လက်ရှိ နိုင်ငံရေးအရ ဆိုရင်လည်း NLD အနေနဲ့ လုပ်သင့်လုပ်ထိုက်တာကို ဆက်လုပ်မယ်ဆိုတော့ ရှေ့ဆက်ပြီး တိုင်းပြည်အတွက်၊ အမျိုးသား ပြန်လည်သင့်မြတ်ရေးအတွက် ဒါဟာ မကောင်းတဲ့ လက္ခဏာ တခုပဲလို့ ကျနော်မြင်ပါတယ်။”\nအရင်စစ်အစိုးရဟောင်းဟာ NLD ပါတီဝင်တွေကို နှုတ်ထွက်အောင် နည်းမျိုးစုံနဲ့ အနှောင့်အယှက် ပေးတာတွေ၊ ဖမ်းဆီးထောင်ချတာတွေ ရှိခဲ့ပါတယ်။ အစိုးရဟောင်းဟာ ၁၉၉၇-၉၈ လောက်ကစပြီး တပြည်လုံး အတိုင်းအတာနဲ့ NLD ဆိုင်းဘုတ်တွေကို ဖြုတ်ချခဲ့ပါတယ်။ ၂၀၀၃ ဒီပဲယင်း အရေးအခင်း အပြီးမှာ NLD ဗဟိုနဲ့ တိုင်းရုံးတွေမှအပ နယ်ရုံးတွေရဲ့ ဆိုင်းဘုတ်တွေကို ဖြုတ်ချခဲ့ပြီး ပြီးခဲ့တဲ့နှစ်ကမှ နယ်မြို့တချို့မှာ ဆိုင်းဘုတ်ပြန်တင်လာပါတယ်။\nအခုလို NLD ကို သတိပေးလာတာဟာ နောက်လထဲမှာ စတင်မယ့် ဒေါ်အောင်ဆန်းစုကြည်ရဲ့ နည်လှည့်ခရီးစဉ် မတိုင်ခင် ဖြစ်ပါတယ်။ ဒီခရီးစဉ်တွေထဲ ဒေါ်အောင်ဆန်းစုကြည်ရဲ့ လုံခြုံရေးနဲ့ ပတ်သက်လို့လည်း နိုင်ငံတကာက စိုးရိမ်မကင်း ဖြစ်နေကြပါတယ်။


တင်တဲ့ Post ကနေ လိုအပ်တာကို သိရှိနိုင်မယ့် Facebook ရဲ့ AI စနစ်\nHome NEWS Mobiles & Tablets Softwares & Application Audio & Video Automobiles Gaming Pc & Laptops Photography Gadgets Security & Safety Local Local News Local Market Review HOW TO Audio & Video Mobiles & Tablets Softwares & Application Life Style FEATURES Audio & Video Mobile & Tablets Pc & Laptops Life Style Knowledge Day in Tech History Others Interview Share on Facebook Share on Twitter +0Shares\n377 Views Home NEWS Local HOW TO FEATURES Knowledge Interview Home NEWS Mobiles & Tablets Softwares & Application Audio & Video Automobiles Gaming Pc & Laptops Photography Gadgets Security & Safety Local Local News Local Market Review HOW TO Audio & Video Mobiles & Tablets Softwares & Application Life Style FEATURES Audio & Video Mobile & Tablets Pc & Laptops Life Style Knowledge Day in Tech History Others Interview Random Download Android iOS Window FUNNY PHOTOS HUBS Android Apple Samsung Facebook HUBS NEWSတင်တဲ့ Post ကနေ ကိုယ်လိုအပ်တာအကုန်လုံးကို သိရှိနိုင်မယ့် Facebook ရဲ့ AI စနစ်သစ် U Min Thant Jun 03, 20160377\nFacebook ဟာ သူတို့ရဲ့ နောက်ဆုံးထွက် လူလုပ်သိဥာဏ်တု AI စနစ် “DeepText” မိတ်ဆက်ခဲ့ပြီး တစ်ကမ္ဘာလုံးမှာရှိတဲ့ Post သန်းပေါင်းများစွာထဲက မတူညီတဲ့ ဘာသာစကား အမျိုး ၂၀အပေါ်မှာ အခြေခံပြီး ပြန်လည်ပြောဆိုနိုင်မှာဖြစ်တယ်လို့ သိရပါတယ်။ဒါဟာဆိုရင် မကြာမီမှာ ကုမ္ပဏီအနေနဲ့ သင့်ရဲ့ Profile နဲ့ တခြား Page တွေကနေတစ်ဆင့် သင့်ရဲ့ Post တွေ၊ Messages တွေနဲ့ တခြား Content တွေကနေ အခြေခံပြီး သင့်အတွက်အကူအညီဖြစ်စေမယ့်အရာကို အကြံပြုပေးတော့မှာဖြစ်ပါတယ်။\nFacebook Comments Artificial IntelligenceSOCIAL MEDIA\nAbout U Min Thant U Min Thant is the nick name of Min Thant. He loves english language and translator life. At the past time he hasn't the experience of translation. He prefer writing about Technology and Sciences Technology Things. And his hobby is to watch movies and read books. So he wants to translate many Movies and Books too. In his free time, you'll find U Min Thant in front of the TV and polish his phone. View all posts by U Min Thant Previous articleလမ်းသွားရင်း ဖုန်းတွေကိုကြည့်လွန်းတဲ့လူတွေအတွက် ပလက်ဖောင်းပေါ်မှမီးပွိုင့်များ\nNext articleကမ္ဘာ့ပထမဆုံး ၁၇ လက်မအရွယ် 2-in-1 လက်ပ်တော့ကို Dell စတင်မိတ်ဆက်\nYou may be interestedFEATURES, Mobile & Tablets, Softwares & Application123 shares176 viewsသင့် စမတ်ဖုန်းကို လုံခြုံစေဖို့ အကောင်းဆုံး နည်းလမ်းKo Thuya - May 25, 2017သင့် စမတ်ဖုန်းကို လုံခြုံစေဖို့ အကောင်းဆုံး နည်းလမ်း က ဘာလဲလို့ မေးရင် အဖြေကတော့ အလွန် ရိုးရှင်းပါတယ်။ အဲဒါက စကရင်ကို Lock လုပ်ထားတာ ဖြစ်ပါတယ်။ ဒါပေမယ့် စမတ်ဖုန်း ပိုင်ရှင် အများစုဟာ အခြေခံကျပြီး အစွမ်းထက်တဲ့ လုံခြုံရေးကို…FEATURES, HUBS, Mobile & Tablets167 shares248 viewsVivo V5 ကို ဝေဖန်သုံးသပ်ခြင်းKo Thuya - May 25, 2017Vivo V5 ဟာ Selfie အထူးပြု စမတ်ဖုန်း ဖြစ်ပြီး အရှေ့ဘက်မှာ 20MP Camera တပ်ဆင်ထားပါတယ်။ အနောက်ကင်မရာကလည်း အရည်အသွေး ကောင်းမွန်ပါတယ်။ Chipset က စွမ်းရည်သင့်တင့်ပါတယ်။ HD Display သာ တပ်ဆင်ထားတာက အားနည်းတယ်လို့ ထင်ပါတယ်။…HUBS, Local, Local News87 shares110 viewsအူရီဒူးမြန်မာမှ လုံခြုံစိတ်ချရပြီး ပိုမိုမြန်ဆန်သည့် သီးသန့် ကွန်ရက် IP-VPN ဝန်ဆောင်မှု စတင်Thoe Gyi - May 25, 2017အူရီဒူးမြန်မာအနေဖြင့် စီးပွားရေးလုပ်ငန်းကြီးများအတွက် မြန်ဆန်သည့် အင်တာနက်ဖြင့် IP-VPN ဝန်ဆောင်မှုကို စတင် ၀န်ဆောင်မှုပေးလိုက်ပြီဖြစ်ကြောင်းသိရသည်။ IP-VPN သည် ကုမ္ပဏီတစ်ခု (သို့) အဖွဲ့အစည်းတစ်ခုအတွက် ရုံးချုပ်နှင့် မြန်မာနိုင်ငံတစ်ဝှမ်း နယ်မြေဒေသအသီးသီးတွင်ရှိသည့် ရုံးခွဲများအား အချိန်တိုင်းအစဉ်မပြတ် သီးသန့်ကွန်ရက်ဖြင့် အဆက်အသွယ်ရှိနေစေနိုင်မည့် ၀န်ဆောင်မှုဖြစ်ပြီး ယင်း ဝန်ဆောင်မှုသည် လူအများစုမှတစ်ပြိုင်နက်ချိတ်ဆက်အသုံးပြုနိုင်ခြင်း၊… LeaveaComment Cancel replyYou must be logged in to postacomment.Most from this categoryFacebook, HUBS, NEWS153 shares133 viewsFacebook မှာ သူငယ်ချင်းနဲ့အတူတူ Live Video တင်နိုင်ပြီzayarsan - May 25, 2017Acer, FEATURES, HUBS154 shares244 viewsAcer က အသစ်မိတ်ဆက်လိုက်တဲ့ Laptop နဲ့ tablet များThoe Gyi - May 25, 2017Drone, Gadgets, Gadgets0 shares22 viewsလက်ဟန် ခြေဟန် နဲ့ ခိုင်းစေလို့ရမယ့် ဒရုမ်း ကို မြန်မာငွေ ၆ သိန်းခန့်ဖြင့် ၀ယ်ယူလို့ ရရှိနိုင်zayarsan - May 25, 2017Gadgets, HUBS, Knowledge700 shares907 viewsမြန်မာငွေ ၃ သိန်း ခန့်သာ ရှိမယ့် MiMax2ကို ရှောင်မီ ထုတ်ဖော်ပြသzayarsan - May 25, 2017 Our Picks Facebook, HUBS, NEWS153 shares133 viewsFacebook မှာ သူငယ်ချင်းနဲ့အတူတူ Live Video တင်နိုင်ပြီzayarsan - May 25, 2017Acer, FEATURES, HUBS154 shares244 viewsAcer က အသစ်မိတ်ဆက်လိုက်တဲ့ Laptop နဲ့ tablet များThoe Gyi - May 25, 2017Drone, Gadgets, Gadgets0 shares22 viewsလက်ဟန် ခြေဟန် နဲ့ ခိုင်းစေလို့ရမယ့် ဒရုမ်း ကို မြန်မာငွေ ၆ သိန်းခန့်ဖြင့် ၀ယ်ယူလို့ ရရှိနိုင်zayarsan - May 25, 2017Most Popular


က်န္းမာေရး Archives - 7DAY THADIN\nတန္ဖိုး (အရမ္းေကာင္းလို႔ အခ်ိန္ ၃ မိနစ္ေလာက္ေပးၿပီး ဖတ္ၾကည့္ပါ )\nတန်ဖိုး …! (အရမ်းကောင်းလို့ အချိန် ၃ မိနစ်လောက်ပေးပြီး ဖတ်ကြည့်ပါ ) တစ်ခါတုံးက ရွာတစ်ရွာ မှာ ရေထမ်း တဲ့လူ တစ်ယောက် ရှိတယ်။ သူဟာ ကြီးမားတဲ့ ရေအိုး နှစ်လုံး ကို ပခုံး တစ်ဘက် တစ်ချက်မှာ ထမ်းပြီး ရေသယ်လေ့ ရှိတယ်တဲ့။ အိုးတစ်လုံးက နဲနဲ အက်နေတယ်။ အိုးက …\nတန္ဖိုး (အရမ္းေကာင္းလို႔ အခ်ိန္ ၃ မိနစ္ေလာက္ေပးၿပီး ဖတ္ၾကည့္ပါ ) Read More\nApril 5, 2022 April 6, 2022 - by admin\nသင်ကင်ဆာကြောင့်မသေနိုင်တော့ပါ ကင်ဆာကြောင့်မသေနိုင်ကြတော့ပါဘူး ဒေါက်တာ Gupta က ပြောတယ် ကိုယ့်ကိုကိုယ်သာ သေချာဂရုစိုက်ပေးနိုင်ရင် ဘယ်သူမှ ကင်ဆာကြောင့် သေစရာမလိုတော့ပါဘူးတဲ့ ပထမအဆင့်က သကြားလုံးဝ မစားပါနဲ့ ရှောင်ပါ အဲဒါကင်ဆာဆဲလ်က အလိုလိုသေသွားပါလိမ့်မယ် ဒုတိယအဆင့်က အစာမစားခင်မှာ သံပုရာတစ်လုံးကို ရေနွေးနဲ့ Blend လုပ်ပြီးသောက်ပါ ၁လ ကနေ သုံးလခန့် သော်ပေးပါ Maryland College of …\nသင္ကင္ဆာေၾကာင့္မေသႏိုင္ေတာ့ပါ Read More\nညဖက္ေရာက္ရင္ အသက္ဝင္ၿပီး လိုက္ခိုးတဲ့ သူခိုးနကၡတ္နဲ႔ အ႐ုပ္\nလှဆောင် တစ်ယောက် ပြုံးရွှင်သောမျက်နှာဖြင့် ကွမ်းလေးဝါးရင်း ရွာသို့ပြန်လာခဲ့သည်။ လက်ထဲတွင် နိုင်ပွဲဆာလောင်စိတ်ပြင်းပြသော ကြက်နီဖကြီးကိုပိုက်ရင်း “မိုက်ချက်ကတော့ ကမ်းကုန်ပဲကွာ အနှောင့်ကလည်းကျ (အတက်ဆူး) တွဲမိလို့ကတော့ မျက်လုံးအပါပဲ ကြမ်းလိုက်တဲ့ ဖေ့သားကြီး ပိုက်ဆံရှာတော်ပါ့” တစ်ယောက်တည်း ဝမ်းသာအားရ စကားများပြောနေသည်။ လှဆောင် သည် ခေသူမဟုတ်။ တစ်ဗွေတည်း ရွာစဉ်လှည့် ကာကြက်တိုက်နေသော ကြေးစား ကြက်သမားကြီးဖြစ်သည်။ သဘောကောင်းသည် သို့သော် …\nညဖက္ေရာက္ရင္ အသက္ဝင္ၿပီး လိုက္ခိုးတဲ့ သူခိုးနကၡတ္နဲ႔ အ႐ုပ္ Read More\nေငြအကုန္က်သက္သာၿပီး လၽွပ္စစ္မီး မလိုဘဲ အလင္းေရာင္ရေစတဲ့ မီးသီး\nကျွန်တော်တို့မြန်မာနိုင်ငံမှာတော့ လက်ရှိအချိန်ထိ နေရာတချို့တွေမှာ လျှပ်စစ်မီးကို လုံလောက်စွာ မရရှိသေးတဲ့အတွက်ကြောင့် လျှပ်စစ်မလိုဘဲ အခကြေးငွေသက်သာပြီး လူတိုင်းအလွယ်တကူလုပ်လို့ရနိုင်တဲ့ မိုဆာ (Moser) လို့ခေါ်တဲ့ သဘာဝ မီးသီးလေးအကြောင်းကို ဖော်ပြပေးချင်ပါတယ်။ မိုဆာ မီးသီးကိုတော့ ဘရာဇီးလ်နိုင်ငံ က စက်ပြင်ဆရာတစ်ဦးဖြစ်တဲ့ အဲလ်ဖရက်ဒို မိုဆာ (Alfredo Moser) ဟာ လျှပ်စစ်မလိုတဲ့ မီးသီးလုပ်နည်းကို စမ်းသပ်တွေ့ခဲ့ပါတယ်။ အဲ့ဒီမီးသီးလေးကိုတော့ သူ့ရဲ့ …\nေငြအကုန္က်သက္သာၿပီး လၽွပ္စစ္မီး မလိုဘဲ အလင္းေရာင္ရေစတဲ့ မီးသီး Read More\nတိရစာၦန္႐ုံကိုလာတဲ့ ဧည့္သည္ေတြကို ဆဲ ဆို ေနလို႔ ေနရာခြဲထားရတဲ့ ၾကက္တူေ႐ြးအုပ္စု\nUnicode ကြက်တူရွေးဆိုတဲ့ငှက်လေးတွေဟာ လူတွေရဲ့ စကားအတိုင်း လိုက်လံတုပပြီး ပြောနိုင်တဲ့ ငှက်ကလေးတွေပါ။ များသောအားဖြင့် သူတို့ရဲ့ မပီကလာ ပီကလာစကားလေးတွေဟာလူတွေရဲ့နားထဲမှာအရမ်းကို ချစ်ဖိုပကောင်းနေပြီး စိတ်ချမ်းမြေ့စေပါတယ်။ အခုပြောပြချင်တဲ့ ကြက်တူရွေးလေး၅ ကောင်ဆိုလည်းအရမ်းစကားတတ်ပါတယ်။ဒါပေမယ့်ဒီကြက်တူရွေး၅ ကောင်ကတော့ အရမ်းကိုစကားအတက်လွန်ပြီးတိရစ္ဆာန်ဥယျာဉ်ဆီလာလည်တဲ့ဧည့်သည်မှန်သမျှကို၅ ကောင်ပေါင်းပြီးထိုင်ဆဲနေလို့အခုဆိုရင်အဆိုပါကြက်တူရွေး ၅ ကောင်စလုံးကိုတိရစ္ဆာန်ရုံဝန်ထမ်း တွေကအတူတူမထားရဲပဲခွဲထားရကြောင်းPeopleသတင်းဌာနရဲ့ ဖော်ပြချက်အရသိရှိရပါတယ်။ အဆိုပါ ကြက်တူရွေး၅ ကောင်ကတော့အင်္ဂလန်နိုင်ငံ၊ Lincolnshire မြို့မှာရှိတဲ့ Lincolnshire Wildlife …\nတိရစာၦန္႐ုံကိုလာတဲ့ ဧည့္သည္ေတြကို ဆဲ ဆို ေနလို႔ ေနရာခြဲထားရတဲ့ ၾကက္တူေ႐ြးအုပ္စု Read More\nUnicode နှစ်တွေဘယ်လောက်ပြောင်းပြောင်း လက်ရာကောင်းနေဆဲညဈေးထဲက မုန့်ဆိုင်(၄)ဆိုင် ကြည့်မြင့်တိုင် ညဈေးဆိုတာ ဟင်းချက်စရာ သားငါးတွေ၊ ဟင်းသီးဟင်းရွက်တွေ ပေါပေါများများ ဝယ်လို့ ရနိုင်တဲ့နေရာဖြစ်သလို လက်ရာကောင်းပြီးဈေးတန်တဲ့ အစားအသောက်တွေ၊ အဝတ်အထည်မျိုးစုံ၊ လူသုံးကုန် ပစ္စည်းတွေကို တစ်နေရာတည်းမှာ စုံစုံလင်လင် ရနိုင်တဲ့ နေရာတစ်ခုဖြစ်ပါတယ်။ ကြည့်မြင့်တိုင်ညဈေးထဲမှာ စားသောက်ဆိုင်လေးတွေ မျိုးစုံတွေ့ရနိုင်ပြီး စားသမျှဆိုင်တိုင်းကလည်း လက် ရာတွေ ကောင်းမွန်သလို …\nႏွစ္ေတြဘယ္ေလာက္ေျပာင္းေျပာင္းလက္ရာေကာင္းေနဆဲညေစ်းထဲကမုန႔္ဆိုင္(၄)ဆိုင္ Read More\nUnicode ထန်းရည်အရမ်းကြိုက်တဲ့ လူတွေအတွက်ကတော့ ရွှေဘဲဗျို့။ကင်ဆာရောဂါ၊ မျက်လုံးအမြင်အာရုံ နဲ့ နှလုံးရောဂါ စတာတွေအတွက် တကယ်ကိုအကျိုးပြုစေတဲ့ အစွမ်းတွေရှိပါတယ်နော်။ထန်းရည်အချိုကချိုပြီးအရသာလည်းရှိတဲ့သဘာဝထန်းပင်ကနေရတဲ့ဝိုင်တစ်မျိုးပေါ့နော်။ ကမ္ဘာပေါ်မှာလည်းနာမည်ကြီးတဲ့ သောက်စရာတစ်မျိုးပါ။အနောက်အာဖရိက၊အာဖရိကအလယ်ပိုင်း၊အာရှ၊ တောင်အမေရိကစတဲ့နိုင်ငံတွေမှာထန်းရည်အချိုကို သောက်သုံးကြပါတယ်။ ကင်ဆာ ရောဂါကိုတိုက်ဖျက်ပေးထန်းရည်အချိုမှာ ဗီတာမင် B2 လို့ လူသိများကြတဲ့ Riboflavin ဓာတ်ပါဝင်နေပါတယ်။ဒီဓာတ်က Antioxidant တစ်မျိုးဖြစ်တာကြောင့်Free Radicals တွေကိုတိုက်ဖျက်ပေးပါတယ်။ သာမန်ထန်းရည်အချိုကိုအသင့်အတင့်သောက်သုံးပေးရင်ခန္ဓာကိုယ်ကလိုအပ်တဲ့ဗီတာမင် B2 ဓာတ်ကို ဖြည့်တင်းပေးနိုင်ပါတယ်။အမြင်အားကို …\nထန္းရည္ႀကိဳက္တတ္တဲ့သူေတြအတြက္ထန္းရည္ကရရွိႏိုင္မယ့္အက်ိဳးေက်းဇူးမ်ား Read More\nUnicode အဆုတ် ထဲ ကအဆိပ်အတောက်တွေ ကိုဂျင်း နဲ့ဒီလို ရှင်းလိုက် ပါ အဆုတ်ထဲက ဆိပ်အတောက်တွေကိုဂျင်းနဲ့ဘယ်လိုဖယ်ရှား မလဲ…? လူတစ်ယောက် အသက်ရှင်ဖို့အတွက် အရေးကြီးတဲ့ အင်္ဂါ အစိတ်အပိုင်းတွေထဲမှာ အဆုတ်လည်း ပါဝင်နေပါတယ်။ဒါ့ကြောင့်အဆုတ် ကျန်းမာရေးကအရေးကြီးပြီးအဆုတ် ကိုသန့်စင်အောင် ထားရှိဖို့ လိုအပ်ပါတယ်။ အထူးသဖြင့် ဆေးလိပ် သောက်တတ်သူတွေဆိုရင်အဆုတ်ကိုသတိထားပြီးအဆုတ်ထဲကအဆိပ်အတောက်တွေကို ဖယ်ရှားပေးသင့်ပါတယ်။ ဂျင်း – ဂျင်းကို အသုံးပြုပြီး …\nအဆုတ္ထဲကအဆိပ္အေတာက္ေတြကိုဂ်င္းနဲ႔ဘယ္လိုရွင္းထုတ္ရမလဲ Read More\nUnicode ပိုင်ရှင်ကို ဒေါ်လာတစ်သန်းကျော်ဝင်ငွေရှာပေးနိုင်ခဲ့တဲ့ စံချိန်တင်ကျောက်စိမ်းခီရီကြက် ပျော်ရွှင်မှုအတွက်လူတွေဖန်တီးထားတဲ့ လောင်းကစားလုပ်ငန်းတွေများစွာထဲမှာတော့ကြက်တိုက်တဲ့လောင်းကစားဟာလည်းထင်ရှားလှပါတယ်။ထိုကြက်တိုက်တဲ့လောင်းကစားဟာအာရှနိုင်ငံအနည်းငယ်အတွင်းမှာတော့နာမည်ကြီးတဲ့လောင်းကစားနည်းတစ်မျိုးလဲဖြစ်ပါတယ်။ ထိုင်းနိုင်ငံအတွင်းမှာလဲကြက်တိုက်တာနဲ့ပတ်သတ်ပြီးပြုလုပ်တဲ့ပွဲလေးတွေများစွာရှိနေမယ့်ချင်းမိုင်မြို့မှာတနှစ်မှတစ်ခါကျင်းပတဲ့ ကြက်တိုက်ပွဲကတော့အကျော်ကြားဆုံးပဲဖြစ်ပါတယ်။ ထိုပွဲကတော့အနယ်နယ်အရပ်ရပ်မှာရှိတဲ့ ကြက်တိုက်ဝါသနာပါတဲ့သူတွေကမိမိတို့ရဲ့ကြက်တွေရဲ့အရည်အသွေးကိုအပြိုင်အဆိုင် စမ်းသပ်ကြတဲ့ပွဲလေးပဲဖြစ်ပါတယ်။ ၎င်းပြိုင်ပွဲလေးအတွင်းမှာအကျော်ကြားဆုံးကတော့ ကြယ်ငါးပွင့်ဆိုတဲ့နာမည်နဲ့တိုက်ကြက်ချန်ပီယံပဲဖြစ်ပါတယ်။ Crd Zawgyi ပိုင္ရွင္ကို ေဒၚလာတစ္သန္းေက်ာ္ဝင္ေငြရွာေပးႏိုင္ခဲ့တဲ့စံခ်ိန္တင္ေက်ာက္စိမ္းခီရီၾကက္ ေပ်ာ္႐ႊင္မႈအတြက္လူေတြဖန္တီးထားတဲ့ ေလာင္းကစားလုပ္ငန္းေတြမ်ားစြာထဲမွာေတာ့ ၾကက္တိုက္တဲ့ေလာင္းကစားဟာလည္းထင္ရွားလွပါတယ္။ထိုၾကက္တိုက္တဲ့ေလာင္းကစားဟာအာရွႏိုင္ငံအနည္းငယ္အတြင္းမွာေတာ့နာမည္ႀကီးတဲ့ေလာင္းကစားနည္းတစ္မ်ိဳးလဲျဖစ္ပါတယ္။ ထိုင္းႏိုင္ငံအတြင္းမွာလဲၾကက္တိုက္တာနဲ႔ပတ္သတ္ၿပီးျပဳလုပ္တဲ့ပြဲေလးေတြမ်ားစြာရွိေနမယ့္ခ်င္းမိုင္ၿမိဳ႕မွာတႏွစ္မွတစ္ခါက်င္းပတဲ့ ၾကက္တိုက္ပြဲကေတာ့ အေက်ာ္ၾကားဆုံးပဲျဖစ္ပါတယ္။ ထိုပြဲကေတာ့ အနယ္နယ္အရပ္ရပ္မွာရွိတဲ့ ၾကက္တိုက္ဝါသနာပါတဲ့သူေတြကမိမိတို႔ရဲ႕ၾကက္ေတြရဲ႕အရည္အေသြးကိုအၿပိဳင္အဆိုင္ စမ္းသပ္ၾကတဲ့ပြဲေလးပဲျဖစ္ပါတယ္။ ၎ၿပိဳင္ပြဲေလးအတြင္းမွာ အေက်ာ္ၾကားဆုံးကေတာ့ ၾကယ္ငါးပြင့္ဆိုတဲ့နာမည္နဲ႔တိုက္ …\nပိုင္ရွင္ကို ေဒၚလာတစ္သန္းေက်ာ္ဝင္ေငြရွာေပးႏိုင္ခဲ့တဲ့စံခ်ိန္တင္ေက်ာက္စိမ္းခီရီၾကက္ Read More\nလူနာတင္ကားမွာ Ambulance ဆိုတဲ့ စာလုံးကို ေျပာင္းျပန္ေရးထားရတဲ့ အၾကာင္းအရင္း\nလူတိုင်း မေးဖူး ကြမှာပါ… ဘာလို့ လူနာတင်ကားမှာ Ambulance ဆိုတဲ့ စာလုံးကို ပြောင်းပြန် ရေးထားလဲ ဆိုတာ… ကျနော် ငယ်ငယ်က သိပ်သိချင်ခဲ့တယ်။ ဒီလိုနဲ့ လူကြီးတွေကို လိုက်မေးရင်း မေးရင်းနဲ့ နောက်တော့ သိသွားတယ်။ လူနာတင်ကားမှာ ပြောင်းပြန် ဖြစ်နေတဲ့ Ambulance ဆိုတဲ့ စာလုံးက သိပ်ကို အဓိပ္ပါယ်ရှိပြီး အရေးပါပါတယ်။ Ambulance …\nလူနာတင္ကားမွာ Ambulance ဆိုတဲ့ စာလုံးကို ေျပာင္းျပန္ေရးထားရတဲ့ အၾကာင္းအရင္း Read More


Myanma Insurance Launches Homebuyers Insurance | Myanmar Business Today\nHome Business Local Myanma Insurance Launches Homebuyers Insurance\nMyanma Insurance Launches Homebuyers Insurance\nZarni Min Naing/Graphic Designer/MBT\nMyanma Insurance on February6introduced Housing Insurance Package,anew product designed to protect home-loan lenders and borrowers.\nThe insurance not only benefits the buyer and/or beneficiary in case of death or permanent disability but also protects the institution that provides the loan.\nHousing Insurance Package covers any loss or damage from fire, lightning, explosion, plane crash, earthquake, storm, flood, accident, flooding from water tank or broken pipes, fallen trees, smoke or burglary.\nIn case of the insured person’s death or permanent disability, Myanma Insurance will pay off the remaining housing debt, enabling the customer to own their home. The policy expires when the entire loan has been paid off.\nBuyers can opt for budget premium, requiring monthly payments, or non-budget premium, requiring once-a-year payments.\nအိမ်ရာအဆောက်အဦဝယ်ယူရာတွင် ချေးငွေထုတ်ချေးခြင်းနှင့် ချေးငွေထုတ်ယူသူများ နစ်နာဆုံးရှုံးမှု မရှိစေရန် အိမ်ရာချေးငွေတဆင့်အာမခံ(Housing Insurance Package)အမျိုးအစားကို မြန်မာ့အာမခံ လုပ်ငန်းက ဖေဖော်ဝါရီလ(၆)ရက်၌စတင်မိတ်ဆက်ခဲ့သည်။\nမိတ်ဆက်လိုက်သည့်အမျိုးအစားသည် အာမခံထားရှိသူ၏သေဆုံးမှု၊ ထာဝစဉ်မသန်စွမ်းဖြစ်မှုနှင့် ချေးငွေရယူထားသော အဆောက်အဦပျက်စီးမှုကြောင့် အာမခံထားရှိသူ(သို့မဟုတ်)ကျန်ရစ်သူမိသားစုအပြင် ချေးငွေထုတ်ချေးသည့် အဖွဲ့အစည်းများအတွက်ပါ အကျိုးရှိစေမည့် အာမခံအမျိုးအစားတစ်ခုဖြစ်သည်။\nချေးငွေဖြင့် ဝယ်ယူထားသောအဆောက်အဦသည် မီးလောင်ခြင်း၊ မိုးကြိုးပစ်ခြင်း၊ ပေါက်ကွဲမှုဖြစ်ခြင်း၊ လေယာဉ်ပျက်ကျခြင်း၊ ငလျင်လှုပ်ခြင်း၊ မုန်တိုင်းဒဏ်၊ ရေကြီးဒဏ်ခံရခြင်း၊ ထိခိုက်မှုကြောင့် ပျက်စီးဆုံးရှုံးခြင်း၊ ရေလှောင်ကန်၊ ရေပိုက်များ၊ ရေလျှံပျက်စီးခြင်း၊ မီးကူးစက်လောင်ကျွမ်းခြင်း၊ သစ်ပင်လဲကျပျက်စီးခြင်း၊ မီးခိုးကြောင့်ပျက်စီးခြင်း၊ ဖောက်ထွင်းခိုးယူခံရခြင်းစသော အကာအကွယ်(၁၄)မျိုးကို Housing Insurance Package အာမခံဝယ်ယူထားရုံဖြင့် ပရီမီယံကြေးထပ်မံပေးသွင်းစရာမလိုဘဲ အကာအကွယ်ရရှိမည်ဖြစ်သည်။\nအာမခံထားရှိသူသည် ဘဏ်ချေးငွေဖြင့် အဆောက်အဦဝယ်ယူပြီး အာမခံသက်တမ်းအတွင်း သေဆုံးခဲ့လျှင်(သို့) ထာဝစဉ်မသန်စွမ်းဖြစ်ခဲ့လျှင် ပေးသွင်းရန်ကျန်ရှိသော အဆောက်အဦတန်ဖိုးကို မြန်မာ့အာမခံလုပ်ငန်းမှပေးချေမည်ဖြစ်ကြောင်း အာမခံလုပ်ငန်းကဆိုသည်။\nယင်းကြောင့် အာမခံထားရှိသူအနေဖြင့် စိတ်ပူပင်စရာမလိုဘဲ ချေးငွေဖြင့် ဝယ်ယူထားသော အဆောက်အဦကို ပိုင်ဆိုင်မည်ဖြစ်ပြီး အဆောက်အဦတန်ဖိုးပေးချေပြီးသည့်အချိန်၌ ဝယ်ယူထားသော အာမခံ၏ သက်တမ်းကုန်ဆုံးမည်ဖြစ်သည်။\nပရီမီယံကြေးပေးသွင်းရာတွင် (Budget Premium) လစဉ်အရစ်ကျပေးသွင်းသည့်ပုံစံနှင့် (Non-Budget Premium) တစ်နှစ်လျှင်တစ်ကြိမ်ပေးသွင်းသည့်ပုံစံဟူ၍ နှစ်မျိုးရှိပြီး အာမခံထားရှိလိုသူ၏ နှစ်သက်ရာပုံစံဖြင့် ဝယ်ယူနိုင်ကြောင်း မြန်မာ့အာမခံလုပ်ငန်းက ထုတ်ပြန်ထားသည်။\nPrevious articleMFF Calls for Nearshore Fishing Ban\nNext articleMinistry Issues Criteria for Farm Commodity Exports


CHEMICAL Peeling လုပ်မှာလား - သစ်ထူးလွင် (ကျန်းမာရေး) '; summ = summary_img; } var summary = imgtag + '\nCHEMICAL Peeling လုပ်မှာလား\nယခုခေတ်ကာလရဲ့ အခြေအနေ ရေပန်းစားမှုမှာလူငယ် (အမျိုးသားရော အမျိုးသမီးများပါ) မျက်နှာကို ဂရုစိုက်အလေးထားပြီး ပြုပြင်လာကြပါတယ်။ မျက်နှာကိုဒီလိုပြုပြင်ကြရာမှာ chemical peeling ဆိုတဲ့ ဝေါဟာရဟာ လူငယ်ရော လူကြီးတွေကြားမှာ တော်တော်လေးရေပန်းစားလာပါတယ်။ chemical peeling ကို အပြင်မှာပြောကြတဲ့ အခေါ်အဝေါ်စကားအသုံးအစွဲဟာ တော်တော်လေးနားရှုပ်ပြီး မျက်စိလည် စရာကောင်းလှ ပါတယ်။ တစ်ချို့က မျက်နှာဆေးချင်လို့ဆိုပြီးပြောကြတယ်၊ တစ်ချို့က မျက်နှာဂျီးချွတ်ချင် လို့ဆိုပြီး လာပြကြ ပါတယ်။ တစ်ချို့ကတော့ ပီလင် pelling လုပ်ချင်တယ်ဆိုပြီး ဘိုလို အတိုပြောဆို ကြပြန်ပါတယ်။ တစ်ချို့က မေးကြပြန်ပါသေးတယ်၊ အလှပြင်ဆိုင်မှာလုပ်သလိုလား၊ တူသလား၊ ဘာလား၊ ညာလားနဲ့စုံနေတာပါပဲ။ ဒီတော့ အမေးရှိတော့အဖြေရှိရပြန်ပါတယ်။ အလှပြုပြင်ရေး (Beauty Parlar) တွေမှာ လုပ်ကြတဲ့ မျက်နှာဆေးတာတို့၊ မျက်နှာဂျီးချွတ်တာတို့နဲ့နာမည်၊ ခေါ်ဝေါ်ပုံချင်းရောနှော ရှုပ်ထွေးနေသော်လည်း လုပ်ဆောင်ချက်များကတော့ မတူကြပါဘူး။ နောက်ပြီး ယခင်ဘာသာပြန်ဆို မှုတွေမှာတော့ chemical peeling ကို ဓါတုဆေးရည်ဖြင့် ပေါင်း တင်ခြင်းလို့ ပြန်ဆိုကြတာ ကိုတွေ့ရပြန်ပါတယ်။ အင်္ဂလိပ်လို chemical peeling ဆိုတဲ့ စကားစုကို တိုက်ရိုက် ဘာသာပြန်ဆိုမယ် ဆိုရင်တော့ ဓါတုဆေးရည်ဖြင့် အပေါ်ယံအရေပြားလွှာကို ဖယ်ရှားခြင်းလို့ အဓိပ္ပါယ်ရပါ တယ်။\nမည်သို့ပင်ဆိုစေ ဒီနေ့ခေတ်မှာတော့ chemical peeling ဆိုတဲ့ဝေါဟာရတစ်ခုဟာ Skin care လုပ်သူတွေရဲ့အကြားမှာ တော်တော်လေးခေတ်စားလာပြီး Peeling လုပ်ပေးဖို့လာပြသူ၊ တိုင်ပင်သူ၊ အကြံ ဉာဏ်တောင်းခံသူတွေများလာတော့ ဒီ Peeling အကြောင်းကိုရေးဖြစ်သွားရတာပါ။\nအင်္ဂလိပ်လို Peel ပီးလ်ဆိုတာအခွံနွှာတာ၊ လွှာတာပါ။ အခုလူတွေပြောနေတဲ့ Peeling ဆိုတာက Skin Peeling ပါ။ အရေပြားကို Peel ပီးလ်လုပ်တာပါ။ အားလုံးသိကြပြီးဖြစ်တဲ့အတိုင်း အရေပြားမှာ အလွှာသုံးလွှာ ရှိပါတယ်။ အဲဒီ အရေပြားအလွှာတွေရဲ့ အပေါ်ယံအလွှာတွေကိုနွှာချ၊ လွှာချလိုက်တာပါ။ Peeling ဆိုရာမှာလဲ စက်နဲ့လုပ်တဲ့ Peeling ၊လေဆာနဲ့လုပ်တဲ့ Peeling ၊ ဓါတုဆေးရည်နဲ့လုပ်တဲ့ Peeling ဆိုပြီး အမျိုးမျိုးရှိပါတယ်။ ဒီတော့ ဓါတုဒြပ်ပေါင်းဆေးရည်တွေကိုအသုံးပြုပြီး အပေါ်ယံအရေပြား ဆဲလ်တွေကိုခွာချတာဟာ Chemical Peeling ပါပဲ။ Peeling လုပ်ရာမှာပါတဲ့ သုံးတဲ့ဒြပ်ပစ္စည်းအများစုဟာ အရေပြားကိုစားပစ်တဲ့ အက်စစ်အပျော့ စားများဖြစ်ကြပါတယ်။ အဲဒီအက်ဆစ်အပျော့တွေကို မျက်နှာအရေပြားရဲ့အပေါ်မှာတင်လိုက်ပြီး အရေပြားရဲ့ အပေါ်ယံအလွှာတွေကို စားပစ်လိုက်ပါတယ်။ ဒါ ဟာပီလင်ဆိုတဲ့ဝေါဟာရရဲ့မျက်နှာကို ဓါတုဗေဒဆေးရည်များ၊ ပစ္စည်းများဖြင့် ပြုပြင်လိုက်ခြင်းပါပဲ။\nမျက်နှာမှာလုပ်တာရှိသလို ကိုယ်ခန္ဓာကို လုပ်တာတွေလဲရှိပါတယ်။ ဒီမှာအလုပ်များတာက မျက်နှာပါ။ လုပ်တဲ့နေရာကိုမူတည်ပြီး အသုံးပြုတဲ့ Chemica; ဒြပ်ပေါင်းတွေ၊ ပြင်းအားစတာတွေဟာ ကွာခြားပါတယ်။\nမျက်နှာမှာ Peelingဘာကြောင့်လုပ်ကြတယ် လူငယ်တွေတော်တော်များများ သိချင်ကြတဲ့အရာပါ။ ရောဂါရှိလို့လုပ်တာလား၊ ရောဂါမရှိတဲ့သူတွေ ကရော ဘာလို့လုပ်တာလဲ စသဖြင့်မေးကြတတ်ပါတယ်။ မျက်နှာမှာရောဂါဖြစ်လို့လုပ်ရတာရှိသလို၊ မျက်နှာကို ပြုပြင်တဲ့သဘောနဲ့ နုပျိုအောင်လုပ်ကြတာလည်း ရှိပါတယ်။ မျက်နှာဟာလူတစ်ယောက်ရဲ့ ပြင်ပအသွင် သဏ္ဍာန်အတွက်ကအရေးကြီးတော့ တော်တော်များများက စိတ်ဝင်တစားနဲ့မေးကြ၊ မြန်းကြ၊ စူးစမ်းသိမြင်ချင် ကြပါတယ်။\n#မျက်နှာပေါ်က ဘယ်လိုပြဿနာတွေမှာ Peeling လုပ်\nဘယ်လိုပြဿနာတွေကြောင့်မျက်နှာ chemical peeling လုပ်ကြသလဲဆိုရင်တော့ ၀က်ခြံတို့၊ တင်းတိပ်တို့၊ မျက်နှာပေါ်မှာရှိတဲ့ အမည်းစက်၊ အမာရွတ်၊ နေရောင်ကြောင့်ဖြစ်ရတဲ့ မျက်နှာပေါ်က မည်းတဲ့ အစက်တွေ၊ နေရောင်ကြောင့် ပျက်စီးသွားတဲ့အသားအရေစတာတွေကို ကုသဖို့၊ ချောမွေ့လှပသွားစေဖို့ စတဲ့ အကြောင်းတွေကြောင့် လုပ်တာများပါတယ်။ သေးငယ်တဲ့မျက်နှာပေါ်က အမာရွတ်တွေ၊ အချိုင့်တွေ အတွက် လည်း လုပ်လို့ရပါတယ်။ သို့သော် လုပ်ရမယ့် chemical peeling မျိုးအစားတွေကတော့ ရောဂါတစ်ခုခြင်းစီရဲ့ အဆင့်ပေါ်မှာလိုက်ပြီး မတူညီသလို ရောဂါတစ်ခုနဲ့တစ်ခုအပေါ်မှာလည်း မတူညီနိုင်ကြပါဘူး။\n#Chemical Peeling အမျိုးအစားတွေ\nရေဘူယျအားဖြင့် သုံးမျိုးခွဲခြားထားပါတယ်။ ဒီလိုခွဲခြားရာမှာအရေပြားရဲ့ ဘယ်အလွှာလောက်အထိ ဓါတုဒြပ်ပေါင်းတွေနဲ့စားပစ်၊ နွှာပစ်မှာလဲဆိုတဲ့ အပေါ်မှာမူတည်ပြီးခွဲခြားလိုက်ပါတယ်။\n2. Medium – Depth Peeling\n3. Deep Peeling ဆိုပြီးသုံးမျိုးခွဲခြားထားပါတယ်။\nအရေပြားအပေါ်ယံအလွှာ (Epidermis layer) တစ်ခုလုံးသို့မဟုတ် တစ်စိတ်တစ်ပိုင်းကိုဖယ်ရှား လွှာချတာကို Superficial Peeling လို့ခေါ်ပါတယ်။ သာမန်အမျိုးအစားပါ။ အပေါ်ယံအရေပြားကိုနွှာခြင်းပေါ့။ အရေပြားဒုတိယအလွှာ (Dermis layer) ရဲ့အပေါ်ပိုင်း (Papillary Dermis) အထိလွှာချလိုက်တာကို Medium – Depth Peeling လို့ခေါ်ပါတယ်။ အလယ်အလတ်အဆင့် အမျိုးအစားပါ။ Deep Peeling ဆိုတာကတော့ အရေပြားရဲ့ဒုတိယအလွှာအောက်ပိုင်း (Reticular Dermis) အထိလွှာချတာကိုခေါ်တာပါ။ အနက်ဆုံး သို့မဟုတ် အပြင်းဆုံးအမျိုးအစားလို့ပဲပြောရမှာပါ။ Peeling အမျိုးအစားအားလုံးကို ဒီမှာ မလုပ်ကြပါဘူး။ အမျိုးအစားအချို့ကိုပဲလုပ်တာပါ။\nတစ်ချို့ကတော့ အပေါ်ယံအရေပြားအလွှာကိုစားပစ်၊ နွှာပစ်တဲ့ Superficial Peeling ကိုထပ်ပြီးခွဲ လိုက်ပါတယ်။ Epidermis ဆိုတဲ့အပေါ်ဆုံးအလွှာရဲ့ အပေါ်ယံဆဲလ်အလွှာများကိုပဲ စားပစ်၊ ဖယ်ရှားပစ်မယ် ဆိုရင် Very Superficial Peeling ရယ်လို့ထပ်မံခွဲခြားခေါ်ဆိုပြန်ပါတယ်။ အပေါ်ယံအလွန်ကျသော Peeling အမျိုးအစားဖြစ်ပါတယ်။ အပေါ်ယံအလွှာပါးပါးကိုနွှာခြင်းပေါ့။ ဒီမှာတော့ ဒီအမျိုးအစားကိုပဲလုပ်တာများပါ တယ်။\nအမျိုးအစားတွေကွဲပြားသလိုလုပ်ရတဲ့လူနာ၊ ရောဂါသုံးရတဲ့ဓါတုဆေးရည်၊ ဆေးရည်တွေရဲ့ပြင်းအား စတာတွေဟာမတူညီကြပါဘူး။ ဒီတော့ ဒီမှာအများစုလုပ်ကြတဲ့ အပေါ်ယံအလွှာပါးပါးကိုနွှာခြင်း (Very Superficial Peeling) နဲ့အပေါ်ယံအရေပြားကိုနွှာခြင်း (Superficial Peeling) အကြောင်းတွေကိုပဲ အဓိကထား ဇောင်းပေးပြီးဒီဆောင်ပါးမှာရေးသွားပါမယ်။\nပီလင်မှာသုံးတဲ့ ဓါတုပစ္စည်းတွေကတော့ Peeling အမျိုးအစားကိုလိုက်ပြီး ကွဲပြားခြားနားကြပါ တယ်။\nအပေါ်ယံအလွှာပါးပါး (Very Superficial Peeling) ကိုလုပ်မယ်ဆိုရင် ဂလိုက်ကိုလစ်အက်ဆစ် (Glycolic acid 10-40%) ကိုသုံးလို့ရပါတယ်။ ထွိုင်ကလိုရိုအက်ဆီတစ်အက်ဆစ် Trichloroacetic acid (TCA) 10% ကိုလည်းသုံးလို့ရနိုင်ပါတယ်။\nအပေါ်ယံလွှာ (Supreficial typer) အတွက်ဆိုရင် ဂလိုက်ကိုလစ်အက်ဆစ် (Glyclic acid 40-70%) ထွိုင်ကလိုရိုအက်ဆီတစ်အက်ဆစ် Trichloroacetic acid (TCA) 10-30% အယ်လ်ဖာဟိုက်ဒရောစလစ် အက်ဆစ် AHA, စလီစိုင်းလစ်အက်ဆစ် Salicylic acid ထရွက်တင်နွိုင်း Tretinoin solution စတာတွေကို အသုံးပြုနိုင်ပါတယ်။ တစ်ခြားဓါတ်ပစ္စည်းတွေလည်းအများကြီး ရှိပါသေးတယ်။ သို့သော်လည်း ဗဟုသုတ အဖြစ် ပဲသိသင့်တာကြောင့် ဒီလောက်လေးပဲဖော်ပြလိုက်တာပါ။ တစ်ကယ်တော့အားလုံးဟာ အရေပြားကို စားပစ် လိုက်ကြတာပါပဲ။ အက်ဆစ်ပြင်းအားနဲ့အမျိုးအစားကိုလိုက်ပြီး အနည်းငယ်စားတာနဲ့ များများစားတာပဲ ကွာပါ တယ်။\nPeeling ကိုဘယ်အချိန်မှာ နောက်တစ်ခါထပ်ပြီးလုပ်မလဲဆိုတာကတော့ ကိုယ်လုပ်တဲ့ Peeling အမျိုး အစားအပေါ်မူတည်ပါတယ်။ အပေါ်ယံအလွှာပါးပါးကိုနွှာခြင်း (Very Superficial Peeling) ဆိုရင်တော့ တစ်ပတ်ကိုတစ်ခါလောက်လုပ်နိုင်ပါတယ်။ Superficial ဆိုတဲ့သာမန်အပေါ်ယံ အရေပြားနွှာခြင်းဆိုရင်တော့ ၂ပတ်ကနေ ၄ပတ်လောက်မှာတစ်ခါထပ်ပြီး လုပ်နိုင်ပါတယ်။ Medium-Depth Peeling ဆိုတဲ့အလယ် အလတ်အဆင့် အမျိုးအစားမှာ ၃လ ကနေ ၆လ လောက်မှာ နောက်တစ်ကြိမ်ပြန်လုပ်နိုင်ပါတယ်။ သို့သော် လည်း လုပ်တဲ့လူရဲ့ရောဂါအခြေအနေ၊ လုပ်ပြီးတဲ့မျက်နှာအခြေအနေတွေအပေါ်မှာ အများကြီးမူတည်ပါတယ်။ ဥပမာ-မျက်နှာ Peeling လုပ်ထားတဲ့သူရဲ့မျက်နှာ နောက်တစ်ကြိမ် လုပ်ချိန်ရောက်သော်လည်း အရမ်းရဲနေ သေးတယ်ဆိုရင် နောက်တစ်ကြိမ်လုပ်လို့ မရနိုင်သေးပါဘူး။ ဒါကိုမသိလို့လုပ်မိရင်တော့ ရဲတာတွေဟာပိုပြီး အဖတ်တွေလန်တာ သို့မဟုတ် မျက်နှာကြီးရောင်ကိုင်းလားတာမျိုးတွေ ဖြစ်သွားနိုင်ပါတယ်။\nChemical Peeling လုပ်ပြီးရင် နောက်ဆက်တွဲပြဿနာဆိုတာ အနည်းနဲ့အများဆိုသလို ရှိတတ်ပါ ကြပါတယ်။\nChemical Peeling လုပ်တဲ့အရေပြားလွှာ အတိမ်အနက်ကိုလိုက်ပြီးဖြစ်နိုင်တဲ့ ပြဿနာတွေ ကွာခြား ကြပါတယ်။ အရေပြားအလွှာရဲ့အောက်ပိုင်းအထိ ပိုနက်နက်နွှာလေပြဿနာဖြစ်ဖို့ အခွင့်အလမ်းပိုများ လေပါပဲ။ Peeling လုပ်ရာမှာအသုံးပြုတဲ့ ဓါတုပစ္စည်းအမျိုးအစားအပေါ်မှာလည်း မူတည်ပါသေးတယ်။\nအပေါ်ယံအလွှာပါးပါးကိုသာနွှာမယ်ဆိုရင်တော့ ပြဿနာဖြစ်တာရှားပါတယ်။ ပြောချင်တာက Very Superficial Peeling လုပ်ရင်သိပ်ပြဿနာမဖြစ်ဘူးပေါ့။ မျက်နှာနီရဲသွားတာ၊ အဖတ်တွေလန်တာ စတာမျိုး လောက်ပဲဖြစ်တတ်တာပါ။ အရေပြားရဲ့အလယ်လွှာရဲ့ အပေါ်ပိုင်းအထိသာနွှာမယ်၊ ခွာမယ်ဆိုရင်တော့ ပိုးဝင်တာတွေ၊ အမာရွတ်ဖြစ်တာတွေ စတာတွေအထိဖြစ်နိုင်ပါတယ်။ Phenol (ဖီနောလ်)ဆိုတဲ့ ဓါတုပစ္စည်း ကိုအသုံးပြုပြီး လုပ်မယ်ဆိုရင်တော့ အသည်း၊ ကျောက်ကပ်နှင့်နှလုံးတွေကိုပါ ထိခိုက်တတ်ပါတယ်။\nခြုံပြီးပြောရရင်တော့ Peeling လုပ်ပြီးနောက်မှာ မျက်နှာဟာအမြဲတမ်း နီနီရဲရဲဖြစ်နေတတ်တာမျိုး၊ အဖုဖုလေးတွေမျက်နှာမှာ ထွက်လာတတ်တဲ့ပြဿနာမျိုး၊ Peeling လုပ်ပြီးနောက်မှာ မျက်နှာဟာအသားရောင် မညီညာတဲ့ပြဿနာမျိုး၊ အရေပြားချောမွေ့မှုမညီညာတဲ့ ပြဿနာမျိုး၊ ပိုးဝင်ပြီးအမာရွတ်ထင်ကျန်တတ်တဲ့ ပြဿနာမျိုးစတာတွေတော့ ဖြစ်ပေါ်စေနိုင်ပါတယ်။\nနှုတ်ခမ်းတစ်ဝိုက်မှာ ရေယုန်ပေါက်နေရင်၊ မျက်နှာမှာရေယုန်ပေါက်နေရင် facial skin peeling မလုပ်ရပါဘူး။ ရေယုန်ပေါက်ဖူးတဲ့ သမိုင်ကြောင်းရှိခဲ့ရင်တောင်မှ ရေယုန်အတွက်ရေယုံဆေးကိုကြိုတင် သောက်ပြီးကာကွယ်ထားရပါတယ်။ ဘာကြောင့်လဲဆိုတော့ peeling လုပ်ရာမှာ သုံးတဲ့အက်ဆစ်တွေကြောင့် မျက်နှာမှာပေါက်ဖူးခဲ့တဲ့ ရေယုံဗိုင်းရပ်ပိုးဟာ အနှိုးဆွခံရပြီးပြန်ထွက် လာတတ်လို့ပါ။\nတစ်ချို့နိုင်ငံမှာဆိုပါးစပ်မှာအပူနာ (Aphthous) ပေါက်နေရင်တောင် လုပ်မပေးကြပါဘူး။\nကိုယ်ဝန်ဆောင်မိခင်တွေကိုတော့ body Peeling ကို ကိုယ်ဝန်ရှိတဲ့အတွက် မလုပ်ရပါဘူး။\nPeeling လုပ်ပြီးတဲ့အသားအရေဟာ နုနယ်တဲ့အလွှာသစ်ဖြစ်တာကြောင့် ပတ်ဝန်းကျင်ရဲ့ဒဏ်ကို သိပ်မခံနိုင်ပါဘူး။ ဒီတော့ အသစ်ဖြစ်လာတဲ့အရေပြားနုနုလေးကို သေသေချာချာ ဂရုတစိုက်ထိမ်းသိမ်းရပါလိမ့် မယ်။ Skin Care လုပ်ရမယ်ပေါ့။ နေရောင်နဲ့လည်းထိတွေ့ဖို့မဖြစ်နိုင်ပါဘူး။ ဒါကြောင့်နေကာအဆီတွေ လိမ်းရပါ့မယ်။ ညပိုင်းမှာ အသားအရေခြောက်သွေ့မသွားရန် Moisturizer ကိုလိမ်းပေးရပါမယ်။ မျက်နှာရဲ လာရင် ရေခဲကပ်ပေးရပါမယ်။ ရေခဲကပ်လို့ နီရဲတာလျှော့သွားရင် Mostruizer လိမ်းပေးရပါမယ်။ တစ်ချို့လိမ်း ဆေးတွေကိုလည်း ရပ်နားသင့်ရပ်နားထားရပါမယ်။ ပီလင်လုပ်ပြီးရင် အရေပြားကို ဘယ်လိုထိမ်းမယ်ဆိုတဲ့ Post Peeling Skin Care ကို ရေးတာရေးရတယ် တကယ်တော့ Peeling လုပ်တဲ့ အရေပြားကိုအထူးကု ဆရာဝန် ကိုယ်တိုင်က Peeling လုပ်ပြီးရင် ဘာတွေလိမ်းရမယ်၊ ဘာတွေရှောင်ရမယ်၊ ဘယ်လိုနေရမယ် စတာတွေကိုပီလင်းလုပ်ပြီးတာနဲ့ ညွှန်ကြားလိုက်ကြပါတယ်။\nဒီလောက်ဆိုရင်တော့ Peeling ဆိုတဲ့ ဝေါဟာရရဲ့အကြောင်းကို အပြည့်အစုံမဟုတ်သော်လည်း အတန်အသင့် သဘောပေါက်လောက်ပြီလို့ထင်ပါတယ်။ Peeling ဆိုတာဘာလဲ၊ ဘယ်ရောဂါတွေမှာလုပ် သလဲ၊ ရောဂါမဟုတ်ရင်ရောလုပ်သလား၊ လုပ်ရင်ဘာဖြစ်လာနိုင်သလဲ၊ လုပ်ပြီးရင်ဘယ်လိုနေရမှာလဲ အစရှိတဲ့ သိသင့်သိထိုက်တဲ့ အချက်အလက်တွေကိုလည်း သိရှိသွားပြီဖြစ်လို့ အကျိုးရှိကျေနပ်ကြလိမ့်မယ်လို့ ထင်မြင် မိပါတယ်။ စာဖတ်ပရိသတ်များအားလုံး လှပသောအရေပြားပိုင်ရှင်များဖြစ်ကြပါစေကြောင်း ဆုမွန်ကောင်း တောင်းလိုက်ရပါတယ်။


ငွေလေး ( ၅၀ ) နဲ့ အနာဂတ် နိုင်ငံတော် ရဲ့ ရင်သွေးတွေ ကို ကင်ဆာ အဖြစ် ခံနေကြဦး မှာ လား..? – Na Pann San\nNa Pann San W | March 4, 2020 | Local News | No Comments\nဒီ မနက် ဆင်ရွာ မှာ ဖိုးတရုပ်ကို သူ့ အမေ က ဈေးဆိုင် က မုန့်ဝယ်ကြွေး တယ် ။ ပုံမှာပါတဲ့ အသားပြားမုန့် တဲ့ ၅၀ ကျပ်ပေး ရတယ် . သူ့ အကို ဖိုးကတုံး ကပြောတယ် အဲ့တာ တရုပ်မုန့် တဲ့ နေ့တိုင်းစား မှသေ တာ တဲ့ တခါတခါ စားရင်တော့ ဘာမှ မဖြစ်ဖူး တဲ့.. သူ့ညီလေး ကိုပြောပြနေတာ ။ ကျွန်တော်ဘေး ကအသာနားထောင်ရင်း စိတ်မကောင်းဖြစ်လို့ ဒီစာကိုရေးတယ် အနံ့ကလဲ တရုပ်မဆလာနံ့လိုလို အသားညှီနံ့လိုလို ခပ်စူးစူး ကြီး ငရုပ်နံ့လို မွှန်မွှန် ကလေးက အားရပါးရစားနေတယ်ဗျာ.. အဲလို မုန့်မျိုးတွေ ၇၃/၂၈ လမ်း မင်းသီဟ နား မှာ တွန်းလှည်းတွေ စက်ဘီးတွေ ဆိုင်ကယ်တွေ နဲ့ လက်ကားရောင်းနေကြတာ ကြိတ်ကြိတ်တိုး\nပြည်သူချစ် အနုပညာရှင် ချစ်သုဝေ ရဲ့ အမေစု ပုံပန်းချီကားကြောင့် အွန်လိုင်းပေါ်မှာ ဂရက်ထနေပြီ ( ရုပ်သံကြည့်ရန် )\nကိုဗစ် ကာလ အတွင်း သိန်းပေါင်း ( ၇၀၀၀ ) ကျော် လှူဒါန်း ခဲ့တဲ့ မြန်မာနိုင်ငံရဲ့ အဂ္ဂမဟာ သီရိသုဓမ္မမဏိဇောတဓရ ဦးစိုင်းမျိုးဝင်း မိသားစု\nကိုရိုနာဗိုင်းရပ်စ်နှင့် ပတ်သက် ၍ ရောဂါပိုးတွေ့ ရှိပါက ရွှေစာရံဘုရားပွဲ ကို ချက်ချင်း ရပ်ရမည်ဖြစ်ကြောင်း တိုင်းအစိုးရပြော


Posted on April 30, 2020 April 30, 2020 By myanmaryijin steelstructure\nCategoriesEvents From Myanmar Yi Jin Steel Structure Co.,Ltd.\nPrevious PostPrevious Myanmar Yi JIn Steel Structure Co.,Ltd. မှ အပြင်ပဒံရပ်ကွက်အတွင်းရှိနေအိမ်အချို့အား ဆန်(၁ ပြည် + Face Mask ၅ ခုတစ်ထုပ်) အား 28.4.2020 နေ့တွင် လိုက်လံပေးအပ်လှူဒါန်းခြင်းပုံရိပ်များ။\nNext PostNext Myanmar Yi Jin Steel Structure Co.,Ltd. မှ ရန်ကုန်တိုင်းဒေသကြီး ပြည်သူ့ ဆေးရုံကြီး လှိုင်သာယာ သို့ Suction Machine (1-Set) , PPE ဝတ်စုံ (50စုံ), Mask (2000ခု), Section Pipe (50ခု) တို့အား ပေးအပ်လှူဒါန်းခြင်း။